cyanic-selkie/wikianc huggingface dataset:
ᱜᱚᱞᱥᱤ ᱒ ᱵᱚᱱᱚᱛ
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱗᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱢᱤᱫᱴᱟᱹᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱜᱚᱞᱥᱤ ᱢᱚᱦᱟᱵᱤᱫᱽᱫᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱗ ᱥᱟᱞ ᱨᱮ ᱜᱚᱞᱥᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱒᱙ ᱵᱮᱰ ᱟᱨ ᱯᱮᱭᱟ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱔ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱚᱫᱽᱨᱟᱦᱟᱴᱤ ᱨᱮ ᱚᱫᱽᱨᱟᱦᱟᱴᱤ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ (᱑᱕ ᱵᱮᱰ ᱟᱜ) ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ: ᱵᱷᱩᱨᱤ (᱑᱐ ᱵᱮᱰ ᱟᱜ) ᱟᱨ ᱥᱟᱛᱤᱱᱟᱫᱤ, ᱯᱤ ᱳ ᱠᱷᱟᱱᱟ ᱡᱚᱸᱠᱥᱚᱱ (᱑᱐ ᱵᱮᱰ ᱟᱜ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱷᱟᱸᱜᱚᱲ
ᱫᱷᱟᱸᱜᱚᱲ ᱫᱚ ᱫᱟᱠᱷᱤᱱ ᱮᱥᱤᱭᱟ ᱨᱮᱱᱟᱜ ᱢᱤᱫ ᱥᱟᱸᱜᱮ ᱩᱯᱚᱡᱟᱛᱤ ᱠᱟᱱᱟᱠᱚ᱾ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱢᱚᱫᱷᱭᱚ ᱯᱨᱚᱫᱮᱥ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱱᱩᱠᱩᱣᱟ ᱦᱩᱫᱤᱥ ᱢᱮᱱᱟᱜ-ᱟ᱾ ᱚᱱᱟ ᱵᱮᱨᱦᱚᱸ ᱵᱟᱝᱞᱟᱫᱮᱥ ᱠᱚᱨᱮ ᱦᱚᱸ ᱢᱮᱱᱟᱜ ᱠᱚᱣᱟ᱾ ᱫᱷᱟᱸᱜᱚᱲ ᱡᱟᱦᱟᱸ ᱯᱟᱹᱨᱥᱤ ᱛᱮ ᱠᱟᱛᱷᱟᱠᱚ ᱨᱚᱯᱚᱲ-ᱟ, ᱚᱱᱟ ᱫᱚ ᱠᱩᱨᱩᱠᱷ ᱯᱟᱹᱨᱥᱤ ᱠᱚ ᱢᱮᱛᱟᱣᱟᱜ-ᱟ᱾ ᱚᱱᱟ ᱠᱷᱟᱹᱛᱤᱨ ᱟᱨᱦᱚᱸ ᱠᱩᱨᱩᱠᱷ ᱡᱟᱛᱤ ᱦᱚᱸᱠᱚ ᱢᱮᱛᱟᱣ ᱟᱠᱩ ᱜᱮᱭᱟ᱾ ᱱᱤᱭᱟᱸ ᱫᱚ ᱫᱨᱟᱵᱤᱲ ᱯᱟᱹᱨᱥᱤ ᱜᱚᱥᱴᱤ ᱥᱟᱶ ᱢᱮᱥᱟ ᱢᱮᱱᱟᱜ-ᱟ᱾
ᱥᱤᱨᱡᱚᱱ
ᱫᱷᱟᱸᱜᱚᱲ ᱟᱹᱫᱤᱵᱟᱹᱥᱤ ᱫᱚ ᱱᱤᱛᱨᱟᱱᱛᱤᱠ ᱞᱮᱠᱟᱛᱮ ᱚᱥᱴᱨᱮᱞᱤᱭᱟ (ᱯᱨᱳᱴᱚ ᱚᱥᱴᱨᱮᱞᱤᱭᱟ) ᱡᱚᱱᱚᱜᱳᱥᱴᱤ ᱨᱮ ᱡᱟᱱᱟᱠᱚ᱾ ᱱᱩᱠᱩ ᱠᱚᱣᱟᱜ ᱦᱚᱸ ᱥᱟᱱᱛᱟᱞ, ᱢᱩᱱᱱᱰᱟ ᱟᱨ ᱢᱟᱞᱳ ᱯᱟᱦᱟᱲᱤ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱠᱚᱣᱟ᱾ ᱥᱤᱧᱚᱛ ᱨᱮᱱᱟᱜ ᱱᱨᱤᱛᱟᱛᱤᱠ ᱞᱮᱠᱟᱛᱮ ᱠᱩᱨᱩᱠᱷ ᱦᱟᱛᱤ ᱵᱟᱝᱛᱮ ᱫᱷᱟᱸᱜᱚᱲ ᱫᱚᱠᱚ ᱛᱟᱦᱮᱸ ᱠᱟᱱᱟ ᱠᱚᱝᱠᱚᱱ ᱚᱱᱪᱚᱞ ᱨᱮᱱ᱾ ᱚᱸᱰᱮ ᱠᱷᱚᱱ ᱜᱮ ᱥᱤᱧᱚᱛ ᱨᱮᱫᱚ ᱠᱚ ᱯᱟᱨᱪᱟᱣ ᱟᱠᱟᱱᱟ᱾ ᱠᱚᱝᱠᱚᱱᱤ ᱯᱟᱹᱨᱥᱤ ᱥᱟᱶ ᱨᱮᱦᱚᱸ ᱢᱤᱫ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱠᱚᱣᱟ᱾ ᱯᱚᱨᱚᱵᱽᱠᱚ ᱱᱩᱠᱩᱣᱟᱜ ᱢᱟᱨᱟᱝ ᱯᱚᱨᱚᱵᱽ ᱫᱚ ᱦᱩᱭᱩᱜ ᱠᱟᱱᱟ ᱠᱟᱨᱟᱢ
ᱵᱟᱫᱷᱟᱢ ᱵᱩᱨᱩ
ᱵᱟᱫᱷᱟᱢ ᱵᱩᱨᱩ-ᱢᱚᱭᱩᱨ ᱵᱷᱚᱸᱡᱽ ᱡᱤᱞᱞᱟ. ᱨᱮᱱᱟᱜ ᱵᱟᱵᱚᱱᱜᱷᱟ.ᱴᱤ ᱥᱚᱵᱰᱤᱵᱷᱤᱡᱚᱱ ᱠᱩᱥᱩᱢᱤ ᱵᱞᱚᱠ ᱨᱮ ᱵᱟᱫᱷᱟᱢ ᱵᱩᱨᱩ ᱫᱚ ᱢᱮᱱᱟᱜ-ᱟ|ᱢᱮᱬᱦᱮᱫ ᱫᱷᱤᱨᱤ ᱠᱷᱟᱫᱟᱱ ᱠᱷᱟ.ᱛᱤᱨ ᱥᱤᱧᱚᱛ (ᱵᱷᱟᱨᱚᱛ)ᱫᱤᱥᱚᱢ ᱨᱮ ᱧᱩᱛᱩᱢ ᱢᱮᱱᱟᱜ ᱥᱟᱶᱛᱮ ᱡᱮᱜᱮᱛ ᱨᱮ ᱢᱤᱫ ᱧᱩᱛᱩᱢᱟᱱ ᱴᱷᱟᱶ ᱟᱢᱮᱴ ᱟᱠᱟᱫ-ᱟ|  ᱯᱩᱭᱞᱩᱜ ᱛᱮ ᱑᱕ ᱱᱚᱵᱷᱮᱢᱵᱚᱨ ᱑᱙᱐᱓ ᱥᱟᱞᱮ ᱨᱮ ᱵᱷᱟᱨᱚᱛ ᱫᱤᱥᱚᱢ ᱨᱤᱱᱤᱡ ᱧᱩᱛᱩᱢᱟᱱ ᱵᱷᱩᱛᱚᱛᱭᱚᱵᱤᱛ ᱵᱟ.ᱵᱩ ᱯᱨᱚᱢᱚᱛᱷ ᱱᱟᱛᱷ ᱵᱳᱥ ᱠᱷᱚᱸᱫᱽᱨᱚᱸᱫᱽ ᱧᱟᱢ ᱠᱟᱛᱮ ᱫᱤᱥᱚᱢ ᱦᱚᱲ ᱛᱟᱞᱟᱨᱮ ᱥᱚᱫᱚᱨ ᱞᱮᱜ-ᱟᱭ,ᱵᱟᱝ ᱢᱟ ᱵᱟᱫᱷᱟᱢ ᱵᱩᱨᱩ ᱨᱮ ᱟ.ᱰᱤ ᱫᱟ.ᱨᱭᱟ. ᱢᱮᱬᱦᱮᱫ ᱫᱷᱤᱨᱤ ᱢᱮᱱᱟᱜ-ᱟ|ᱚᱱᱟ ᱥᱟᱶᱛᱮ ᱥᱩᱞᱟ.ᱭᱯᱟᱴ,ᱜᱚᱨᱩᱢᱚᱦᱤᱥᱟᱬᱤ ᱵᱩᱨᱩ ᱠᱚᱨᱮᱱᱟᱜ ᱦᱚᱸᱠᱚ ᱧᱮᱞ ᱞᱮᱜ-ᱟ|ᱚᱱᱟᱛᱟᱭᱚᱢ ᱡᱮ.ᱮᱱ. ᱴᱟᱴᱟ ᱥᱟᱠᱪᱤ ᱴᱟᱴᱟᱱᱚᱜᱚᱨ ᱨᱮ ᱥᱴᱤᱞ ᱯᱞᱟᱱᱴ ᱮ ᱛᱷᱟᱯᱚᱱ ᱞᱮᱜ-ᱟ|ᱟᱨ᱑᱙᱐᱕-0᱖ ᱥᱟᱞᱮ ᱨᱮ ᱟᱢᱮᱨᱤᱠᱟ ᱟᱨ ᱞᱚᱸᱰᱚᱱ ᱠᱷᱚᱱ ᱯᱟ.ᱨᱩᱠᱤᱭᱟ. ᱢᱮᱥᱚᱨᱥ ᱯᱮᱨᱚᱱ,ᱣᱮᱞᱰ,ᱟᱨ ᱠᱚᱞᱚᱱᱮᱞ ᱥᱴᱟᱰᱟᱨᱴ ᱦᱮᱡ ᱠᱟᱛᱮ ᱠᱚ ᱧᱮᱞ ᱠᱮᱜ-ᱟ ,ᱟ.ᱰᱤ ᱫᱟᱢᱟᱱ ᱫᱷᱤᱨᱤ ᱠᱟᱱᱟ|ᱚᱱᱟ ᱛᱟᱭᱚᱢ ᱑᱙᱑᱙ ᱨᱮ ᱵᱟᱫᱷᱟᱢ ᱵᱩᱨᱩ ᱨᱮ ᱢᱮᱬᱦᱮᱫ ᱫᱷᱤᱨᱤ ᱠᱷᱟᱫᱟᱱ ᱮᱦᱚᱵ ᱞᱮᱱᱟ|᱑᱙᱒᱒ ᱥᱟᱞᱮ ᱨᱮ ᱴᱟᱴᱟ ᱠᱷᱚᱱ ᱵᱟᱫᱟᱢ ᱯᱟᱦᱟᱰ ᱨᱮᱞ ᱥᱚᱲᱚᱠ ᱵᱟ.ᱭᱥᱟᱣ ᱠᱟᱛᱮ ᱨᱮᱞ ᱜᱟ.ᱰᱤ ᱵᱟ.ᱜᱷᱤᱱ ᱛᱮ ᱥᱟᱜᱟᱲ ᱞᱮᱜ-ᱟᱭ|᱑᱙᱒᱖-0᱗ᱠᱷᱚᱱ ᱫᱚ ᱠᱷᱟᱫᱟᱱ ᱠᱟ.ᱢᱤ ᱛᱟᱲᱟᱛᱟ.ᱲᱤ ᱪᱟ.ᱞᱩ ᱮᱦᱚᱵ ᱞᱮᱱᱟ|᱔᱐᱐᱐ ᱦᱟᱡᱨ ᱦᱚᱲ ᱠᱟ.ᱢᱤ ᱨᱮᱠᱚ ᱟ.ᱪᱩ ᱞᱮᱱᱟ|ᱠᱟ.ᱢᱤ ᱦᱚᱲᱠᱚ ᱥᱩᱵᱤᱫᱷᱟᱜ ᱞᱟ.ᱜᱤᱫ ᱵᱟᱫᱷᱟᱢ ᱵᱩᱨᱩ ᱞᱟᱛᱟᱨ ᱫᱷᱟᱺᱜᱲᱤ ᱟ.ᱛᱩ ᱨᱮᱜᱮ ᱦᱟᱯᱛᱟ ᱨᱮ ᱢᱤᱫ ᱫᱤᱱ ᱥᱤᱸᱜᱮ ᱢᱟᱸᱦᱟ ᱦᱟᱴ ᱠᱚ ᱮᱦᱚᱵ ᱞᱮᱜ-ᱟ|ᱱᱮᱛᱟᱨ ᱦᱚᱸ ᱦᱟᱴᱫᱚ ᱦᱩᱭᱩᱜ ᱠᱟᱱ ᱜᱮᱭᱟ ᱟᱨ ᱫᱤᱱ ᱦᱤᱞᱚᱜ ᱫᱚᱠᱟᱱ ᱵᱟᱡᱟᱨ ᱫᱚ ᱵᱟᱫᱟᱢ ᱵᱟᱡᱟᱨ ᱵᱮᱱᱟᱣ ᱮᱱᱟ|ᱱᱤᱛᱚᱝ ᱦᱚᱸ ᱵᱟᱫᱟᱢ ᱵᱟᱡᱟᱨ ᱛᱮ ᱥᱮᱛᱟᱜ ᱴᱨᱮᱱ ᱟᱨ ᱵᱟ.ᱥᱤᱭᱟᱢ ᱑᱐ᱴᱟᱲᱟᱝ ᱴᱨᱮᱱ ᱫᱚ ᱵᱟᱨᱭᱟ ᱪᱟ.ᱞᱩᱜ ᱠᱟᱱᱟ|ᱵᱟᱫᱷᱟᱢ ᱵᱩᱨᱩ ᱠᱷᱟᱫᱟᱱ ᱫᱚ ᱱᱮᱛᱟᱨ ᱦᱚᱸ ᱪᱟ.ᱞᱩ ᱟᱠᱟᱱ ᱜᱮᱭᱟ|
ᱵᱚᱭᱤᱥᱟᱞᱤ ᱦᱚᱱᱚᱛ
ᱢᱩᱡᱽᱯᱷᱚᱨᱯᱩᱨ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱑᱒ ᱚᱠᱴᱚᱵᱚᱨ ᱑᱙᱖᱒ ᱨᱮ ᱵᱚᱭᱤᱥᱟᱞᱤ ᱫᱚ ᱢᱤᱫ ᱵᱷᱮᱜᱟᱨ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱦᱟᱡᱤᱯᱤᱨ ᱨᱮ ᱢᱮᱱᱟᱜ-ᱟ ᱾ ᱵᱚᱡᱡᱤᱠᱟ ᱟᱨ ᱦᱤᱱᱫᱤ ᱱᱚᱰᱮᱱᱟᱜ ᱫᱚ ᱢᱩᱠᱷᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱾ ᱱᱟᱜᱟᱢᱮᱛ ᱯᱚᱨᱢᱟᱬ ᱞᱮᱠᱟᱛᱮ ᱵᱚᱭᱤᱥᱟᱞᱤ ᱨᱮᱜᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱨᱤᱯᱚᱵᱽᱞᱤᱠ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱵᱷᱚᱜᱚᱣᱚᱱ ᱢᱚᱦᱟᱵᱤᱨ ᱟᱜ ᱡᱟᱱᱟᱢ ᱴᱚᱴᱷᱟ ᱠᱟᱱ ᱠᱷᱟᱹᱛᱤᱨ ᱡᱮᱭᱱ ᱫᱷᱚᱨᱚᱢ ᱢᱚᱱᱚᱠᱛᱟᱱ ᱦᱚᱲ ᱠᱚ ᱞᱟᱹᱜᱤᱫ ᱫᱚ ᱢᱤᱫ ᱟᱹᱰᱤ ᱥᱚᱱᱚᱛ ᱴᱚᱴᱷᱟ ᱠᱟᱱᱟ ᱾ ᱵᱩᱫᱷᱚ ᱫᱮᱵᱽ ᱫᱚ ᱱᱚᱣᱟ ᱫᱷᱟᱹᱨᱛᱤ ᱛᱮ ᱯᱮ ᱫᱷᱟᱣ ᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱱᱟᱜᱟᱢ
ᱵᱚᱭᱤᱥᱟᱞᱤ ᱨᱮᱱᱟᱜ ᱪᱷᱟᱹᱴᱭᱟᱹᱨ ᱫᱚ ᱨᱟᱢᱟᱭᱚᱬ ᱱᱟᱝ ᱨᱤᱱᱤᱡ ᱢᱤᱫ ᱨᱟᱡᱟ ᱵᱤᱥᱟᱞ ᱟᱜ ᱧᱩᱛᱩᱢ ᱞᱮᱠᱟᱛᱮ ᱦᱩᱭ ᱟᱠᱟᱱᱟ ᱾ ᱵᱤᱥᱱᱩ ᱯᱩᱨᱟᱬ ᱨᱮ ᱱᱚᱣᱟ ᱴᱚᱴᱷᱟ ᱨᱮᱠᱚ ᱨᱟᱡᱽ ᱟᱠᱟᱫ ᱓᱔ ᱜᱚᱴᱟᱝ ᱨᱟᱡᱟ ᱠᱚᱣᱟᱜ ᱚᱞᱮᱛ ᱢᱮᱱᱟᱜ-ᱟ, ᱡᱟᱦᱟᱸ ᱨᱮᱫᱚ ᱯᱩᱭᱞᱩ ᱱᱚᱵᱷᱚᱜᱽ ᱟᱨ ᱢᱩᱪᱟᱹᱫ ᱫᱚ ᱥᱩᱢᱚᱛᱤ ᱛᱟᱦᱮᱸ ᱠᱟᱱᱟᱭ ᱾ ᱨᱟᱡᱟ ᱥᱩᱢᱚᱛᱤ ᱫᱚ ᱨᱟᱢ ᱟᱡ ᱵᱟᱵᱟ ᱨᱟᱡᱟ ᱫᱚᱥᱨᱚᱛᱷ ᱚᱠᱛᱚ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱡᱮᱜᱮᱛ ᱨᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱨᱤᱯᱚᱵᱽᱞᱤᱠ ᱨᱮᱭᱟᱜ ᱜᱮᱭᱟᱱ ᱮᱢᱚᱜᱤᱡ ᱫᱚ ᱵᱚᱭᱤᱥᱟᱞᱤ ᱠᱟᱱᱟᱭ ᱾
ᱢᱚᱣᱨᱭᱚ ᱟᱨ ᱜᱩᱯᱛ ᱨᱟᱡᱽᱵᱚᱝᱥᱚ ᱨᱮ ᱛᱤᱱ ᱡᱚᱦᱚᱜ ᱯᱟᱴᱚᱞᱤ ᱯᱩᱛᱨᱚ (ᱱᱤᱛᱚᱜᱟᱜ ᱯᱟᱴᱱᱟ) ᱨᱟᱡᱽᱜᱟᱲ ᱞᱮᱠᱟᱛᱮ ᱵᱮᱱᱟᱣ ᱮᱱᱟ, ᱩᱱ ᱡᱚᱦᱚᱜ ᱵᱚᱭᱤᱥᱟᱞᱤ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱦᱩᱭᱩᱜ ᱠᱟᱱ ᱵᱮᱯᱟᱨ ᱟᱨ ᱵᱟᱹᱱᱤᱡ ᱨᱮᱭᱟᱜ ᱢᱩᱬᱩᱛ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱜᱮᱭᱟᱱ ᱟᱢᱮᱴ ᱨᱮᱱᱟᱜ ᱢᱚᱬᱮ ᱥᱮᱨᱢᱟ ᱛᱟᱭᱚᱢ ᱵᱩᱫᱷᱚ ᱫᱚ ᱵᱚᱭᱤᱥᱟᱞᱤ ᱦᱮᱡ ᱮᱱᱟᱭ ᱡᱟᱦᱟᱸ ᱨᱮᱫᱚ ᱵᱚᱭᱤᱥᱟᱞᱤ ᱨᱮᱱᱟᱜ ᱧᱩᱛᱩᱢᱟᱱ ᱱᱚᱜᱚᱨᱵᱚᱫᱷᱩ ᱚᱢᱨᱚᱯᱚᱞᱤ ᱥᱟᱶ ᱤᱜᱮᱯᱩᱱ ᱜᱮᱥᱟᱭ ᱱᱟᱜᱟᱨᱤᱭᱟᱹ ᱜᱩᱴ ᱨᱮᱭ ᱥᱮᱞᱮᱫ ᱮᱱᱟ ᱾
ᱚᱛᱱᱚ
ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱒᱐᱓᱖ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱮᱵᱷᱚᱨᱮᱡᱽ ᱩᱥᱩᱞ ᱕᱒ ᱢᱤᱴᱚᱨ ᱢᱮᱱᱟᱜᱼᱟ ᱾ ᱜᱟᱝ, ᱵᱚᱸᱫᱚᱠ, ᱵᱚᱭᱟ, ᱱᱩᱱ ᱱᱚᱰᱮᱱᱟᱜ ᱱᱟᱹᱭ ᱠᱚ ᱠᱟᱱᱟ ᱾ ᱜᱟᱝ ᱟᱨ ᱜᱚᱸᱫᱚᱠ ᱫᱚ ᱦᱚᱱᱚᱛ ᱨᱮᱭᱟᱜ ᱫᱩᱠᱷᱤᱱ ᱟᱨ ᱯᱩᱪᱷᱤᱢ ᱥᱤᱢᱟᱹᱭ ᱵᱮᱱᱟᱣᱟ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱱᱟᱠᱷᱟ ᱨᱮ ᱢᱩᱡᱚᱯᱷᱚᱨᱯᱩᱨ, ᱮᱛᱚᱢ ᱨᱮ ᱯᱟᱴᱱᱟ, ᱥᱟᱢᱟᱝ ᱨᱮ ᱥᱚᱢᱚᱥᱛᱤᱯᱩᱨ ᱟᱨ ᱯᱟᱪᱮ ᱨᱮ ᱥᱟᱨᱚᱱ ᱦᱚᱱᱚᱛ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱵᱚᱭᱤᱥᱟᱞᱤ ᱨᱮᱱᱟᱜ ᱢᱩᱠᱷᱤᱭᱟᱹ ᱪᱟᱥᱵᱟᱥ ᱫᱚ ᱦᱩᱭᱩᱜ ᱠᱟᱱᱟ, ᱜᱩᱦᱩᱢ, ᱦᱳᱲᱳ ᱟᱨ ᱡᱚᱱᱚᱲᱟ ᱮᱢᱟᱱ ᱠᱚ ᱾
ᱠᱩᱥᱴᱤᱭᱟ ᱦᱚᱱᱚᱛ
ᱠᱩᱥᱴᱤᱭᱟ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱱᱚᱣᱭᱟ ᱠᱷᱚᱸᱰ ᱨᱮ ᱢᱤᱴᱴᱟᱱᱜ ᱤᱥᱞᱟᱢᱤ ᱵᱤᱥᱥᱚᱵᱤᱫᱫᱟᱞᱚᱭ ᱦᱚᱸ ᱢᱮᱱᱟᱜ-ᱟ᱾ =ᱱᱟᱜᱟᱢ= ᱠᱩᱥᱴᱤᱭᱟ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱑,᱖᱒᱑,᱑᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱱᱚᱣᱭᱟ ᱩᱛᱟᱹᱨ ᱫᱚ ᱨᱟᱡᱽᱥᱟᱦᱤ, ᱱᱟᱴᱚᱨ ᱟᱨ ᱯᱟᱵᱱᱟ, ᱫᱟᱹᱠᱷᱤᱱ ᱫᱚ ᱪᱩᱣᱟᱰᱟᱝᱜᱟ ᱟᱨ ᱡᱷᱤᱱᱟᱭᱫᱚᱦ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱨᱟᱡᱽᱵᱟᱲᱤ ᱦᱚᱱᱚᱛ ᱟᱨ ᱯᱟᱹᱪᱷᱤᱢ ᱫᱚ ᱢᱮᱦᱮᱨᱯᱩᱨ ᱦᱚᱱᱚᱛ ᱟᱨ ᱵᱷᱚᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱱᱟᱠᱷᱟ ᱢᱮᱱᱟᱜ-ᱟ᱾ ᱠᱩᱥᱴᱤᱭᱟ ᱨᱮᱭᱟᱜ ᱛᱟᱞᱟᱛᱮ ᱯᱚᱨᱫᱷᱟᱱ ᱱᱟᱸᱭᱼᱱᱥᱞᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ ᱯᱟᱫᱢᱟ, ᱜᱚᱲᱟᱭ ᱜᱟᱰᱟ, ᱢᱟᱛᱷᱟᱵᱷᱟᱸᱜᱟ, ᱠᱟᱞᱤᱜᱚᱸᱡᱽ ᱟᱨ ᱠᱩᱢᱟᱨ ᱜᱟᱰᱟ᱾ =ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ= ᱠᱩᱥᱴᱤᱭᱟ ᱦᱚᱱᱚᱛ ᱨᱮ ᱖ ᱜᱚᱴᱟᱝ ᱩᱯᱚᱡᱮᱞᱟ, ᱗ ᱜᱚᱴᱟᱝ ᱛᱷᱟᱱᱟ, ᱕ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱕᱗ ᱜᱚᱴᱟᱝ ᱳᱭᱟᱰ, ᱗᱐ ᱜᱚᱴᱟᱝ ᱢᱚᱦᱚᱞᱞᱟ, ᱗᱑ ᱜᱚᱴᱟᱝ ᱤᱭᱩᱱᱤᱭᱚᱱ ᱯᱚᱨᱤᱥᱚᱫ, ᱗᱑᱐ ᱜᱚᱴᱟᱝ ᱢᱳᱣᱠᱟ, ᱟᱨ ᱙᱗᱘ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾ ᱩᱯᱚᱡᱮᱞᱟ ᱧᱩᱛᱩᱢ,
ᱵᱚᱭᱤᱥᱟᱞᱤ ᱦᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱤᱨᱦᱩᱛ ᱠᱷᱚᱸᱰ ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:States and territories established in 1972 ᱛᱷᱚᱠ:1972 establishments in Bihar
ᱠᱩᱥᱴᱤᱭᱟ ᱦᱚᱱᱚᱛ
=ᱦᱚᱲ ᱠᱚ= ᱠᱩᱥᱴᱤᱭᱟ ᱦᱚᱱᱚᱛ ᱨᱮ ᱑᱗,᱑᱓,᱒᱒᱔ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱭᱟ᱾ ᱔᱐.᱘᱕% ᱠᱚᱲᱟ ᱟᱨ ᱔᱙.᱑᱔% ᱠᱩᱲᱤ᱾ ᱟᱨ ᱩᱱᱟᱹᱜ ᱜᱟᱱ ᱦᱚᱲ ᱠᱚ ᱛᱟᱞᱟᱨᱮ ᱙᱕.᱗᱒% ᱢᱩᱥᱞᱟᱹ, ᱔.᱒᱒% ᱦᱤᱱᱫᱩ, ᱐.᱐᱖% ᱮᱴᱟᱜ ᱫᱷᱚᱨᱚᱢ ᱠᱚᱨᱮᱱ ᱦᱚᱲ᱾ =ᱫᱩᱨᱤᱵ= ᱵᱟᱝᱞᱟᱫᱮᱥ ᱨᱮᱭᱟᱜ ᱮᱴᱟᱜ ᱚᱱᱪᱚᱞ ᱞᱮᱠᱟ ᱜᱮ ᱠᱩᱥᱴᱤᱭᱟ ᱨᱮᱦᱚᱸ ᱯᱚᱨᱫᱷᱟᱱ ᱫᱚᱨᱤᱵ ᱦᱩᱲᱩ, ᱯᱟᱴ, ᱫᱟᱹᱞ, ᱥᱩᱱᱩᱢ ᱤᱛᱟᱹ, ᱟᱨᱦᱚᱸ ᱟᱭᱢᱟ ᱦᱩᱭᱩᱜ-ᱟ᱾ ᱤᱠᱷᱟᱹᱱ ᱦᱚᱱᱚᱛ ᱨᱮ ᱛᱟᱢᱟᱠ ᱟᱨ ᱯᱟᱱ ᱟᱹᱰᱤ ᱜᱮ ᱟᱵᱟᱫ ᱧᱮᱞᱚᱜ-ᱟ᱾ =ᱟᱨᱦᱚᱸ ᱧᱮᱞ= =ᱵᱟᱨᱦᱮ ᱡᱚᱱᱚᱲ=
ᱚᱨᱤᱭᱟᱞᱩᱨ
ᱚᱨᱤᱭᱟᱞᱩᱨ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮ ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱪᱩᱱᱟ ᱫᱷᱤᱨᱤ ᱛᱮ ᱠᱤᱥᱟᱹᱬ ᱜᱮᱭᱟ, ᱱᱚᱣᱟ ᱮᱭᱟᱭ ᱜᱚᱴᱟᱝ ᱥᱤᱢᱮᱱᱴ ᱠᱟᱹᱨᱠᱷᱟᱱᱟ ᱟᱨ ᱵᱟᱨᱭᱟ ᱪᱤᱱᱤ ᱠᱟᱹᱨᱠᱷᱟᱱᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱠᱷᱚᱱ ᱓᱑᱐ ᱠᱤᱞᱚᱢᱤᱴᱚᱨ (᱑᱙᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱨᱤᱭᱟᱞᱩᱨ ᱫᱚ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱫᱷᱟᱹᱵᱤᱡ ᱫᱚ ᱢᱟᱬᱟᱝ ᱛᱨᱤᱪᱤᱨᱟᱯᱚᱞᱞᱤ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱑᱙᱙᱕ ᱥᱟᱞ ᱫᱷᱟᱹᱵᱤᱡ ᱫᱚ ᱛᱨᱤᱪᱤᱨᱟᱯᱚᱞᱞᱤ ᱦᱚᱱᱚᱛ, ᱒᱐᱐᱗ ᱥᱟᱞ ᱫᱷᱟᱹᱵᱤᱡ ᱫᱚ ᱯᱮᱨᱚᱢᱵᱚᱞᱩᱨ ᱦᱚᱱᱚᱛ ᱟᱨ ᱛᱟᱭᱚᱢ ᱛᱮ ᱱᱟᱣᱟ ᱜᱮ ᱵᱮᱱᱟᱣ ᱮᱱ ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱨᱤᱭᱟᱞᱩᱨ ᱨᱤᱱ ᱦᱚᱲ ᱮᱞ ᱫᱚ ᱒᱘,᱙᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱐᱐᱐ ᱠᱚᱲᱟ ᱨᱮ ᱑,᱐᱑᱔ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱯᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱒,᱙᱗᱗ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱕᱓᱘ ᱠᱚᱲᱟ ᱟᱨ ᱑,᱔᱓᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱑.᱒᱖% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱐᱓% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱗᱖.᱐᱔% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱗,᱓᱑᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱥᱟᱜᱟᱲᱚᱢ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH136 ᱫᱚ ᱯᱮᱨᱚᱢᱵᱚᱞᱩᱨ ᱟᱨ ᱛᱚᱸᱡᱟᱵᱩᱨ ᱮ ᱡᱚᱲᱟᱣᱟ, ᱚᱨᱤᱭᱟᱞᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱯᱚᱱᱚᱛ ᱨᱟᱡᱽᱰᱟᱦᱟᱨ SH143 - ᱚᱨᱤᱭᱟᱞᱩᱨ - ᱛᱷᱚᱸᱜᱟᱯᱩᱨᱚᱢ - ᱛᱷᱤᱴᱴᱟᱠᱩᱰᱤ ᱟᱨ SH139 ᱚᱨᱤᱭᱟᱞᱩᱨ SH139 ᱨᱮᱴᱴᱤᱯᱚᱞᱟᱭᱚᱱ ᱫᱚ ᱚᱨᱤᱭᱟᱞᱩᱨ ᱞᱮᱠᱟᱛᱮ ᱢᱩᱬ ᱥᱚᱲᱚᱠ ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱱᱚᱜᱚᱨᱯᱟᱞᱤᱠᱟ ᱨᱮᱱᱟᱜ ᱜᱩᱴ ᱥᱚᱲᱚᱠ ᱫᱚ ᱒᱙.᱑᱗ ᱠᱤᱞᱚᱢᱤᱴᱚᱨ (᱑᱘.᱑᱓ ᱢᱤᱞ) ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱞᱟᱹᱜᱤᱫ ᱨᱮᱜᱩᱞᱟᱨ ᱚᱱᱛᱚᱨᱼᱥᱚᱦᱚᱨ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱵᱷᱤᱱᱟᱹ ᱵᱷᱤᱱᱟᱹ ᱥᱚᱦᱚᱨ ᱚᱨᱤᱭᱟᱞᱩᱨ ᱥᱟᱞᱟᱜ ᱡᱚᱲᱟᱣᱟᱜ ᱫᱤᱱᱟᱹᱢ ᱦᱤᱞᱚᱜ ᱪᱟᱞᱟᱜᱼᱟ ᱾ ᱥᱚᱦᱚᱨ ᱠᱷᱚᱱ ᱢᱩᱬ ᱤᱱᱴᱟᱨ ᱥᱤᱴᱤ ᱵᱟᱥ ᱰᱟᱦᱟᱨ ᱫᱚ ᱛᱨᱤᱪᱤ, ᱪᱤᱫᱚᱱᱵᱚᱨᱚᱢ, ᱡᱚᱭᱚᱱᱠᱚᱱᱰᱚᱢ, ᱯᱮᱨᱚᱢᱵᱚᱞᱩᱨ ᱟᱨ ᱛᱚᱸᱡᱟᱵᱩᱨ ᱞᱮᱠᱟᱱ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱟᱨ ᱛᱨᱤᱪᱤ ᱛᱟᱞᱟ ᱨᱮᱱᱟᱜ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱢᱟᱫᱩᱨᱟᱭ ᱟᱨ ᱛᱤᱨᱩᱱᱮᱞᱵᱷᱮᱞᱤ ᱞᱮᱠᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱠᱚᱨᱟᱭᱠᱚᱞ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱱᱚᱣᱟ ᱫᱚ ᱙᱕ ᱠᱤᱞᱚᱢᱤᱴᱚᱨ (᱕᱙ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱣᱟ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱛᱤᱨᱩᱪᱤᱨᱟᱯᱚᱞᱞᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱫᱚ ᱥᱚᱦᱚᱨ ᱠᱷᱚᱱ ᱫᱚ ᱗᱖ ᱠᱤᱞᱚᱢᱤᱴᱚᱨ (᱔᱗ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱯᱨᱮᱥᱤᱰᱮᱱᱥᱤ ᱠᱷᱚᱸᱰ
ᱯᱨᱮᱥᱤᱰᱮᱱᱥᱤ ᱠᱷᱚᱸᱰ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱢᱚᱬᱮ ᱜᱚᱴᱟᱱ ᱦᱟᱹᱴᱤᱧ ᱢᱩᱸᱫᱽ ᱨᱮ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱠᱷᱚᱸᱰ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱯᱚᱱᱚᱛ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱾ ᱯᱨᱮᱥᱤᱰᱮᱱᱥᱤ ᱠᱷᱚᱸᱰ ᱨᱮᱭᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱢᱮᱫᱤᱱᱤᱯᱩᱨ ᱠᱷᱚᱸᱰ, ᱠᱚᱸᱭᱮ-ᱯᱟᱪᱮ ᱥᱮᱫ ᱵᱚᱨᱫᱷᱚᱢᱟᱱ ᱠᱷᱚᱸᱰ ᱟᱨ ᱠᱚᱸᱭᱮ ᱥᱮᱫ ᱢᱟᱞᱫᱟ ᱠᱷᱚᱸᱰ ᱢᱮᱱᱟᱜᱼᱟ ᱾ ᱠᱷᱚᱸᱰ ᱨᱮᱭᱟᱜ ᱥᱟᱢᱟᱝ ᱥᱮᱫ ᱫᱚ ᱥᱤᱧᱚᱛ-ᱵᱟᱝᱞᱟᱫᱮᱥ ᱥᱤᱢᱟᱹ ᱢᱮᱱᱟᱜᱼᱟ ᱾ ᱥᱨᱤ ᱮ. ᱟᱨ. ᱵᱚᱨᱫᱷᱚᱱ, ᱟᱭ.ᱮ.ᱮᱥ ᱫᱚ ᱱᱤᱛ ᱠᱷᱚᱸᱰ ᱨᱮᱱ ᱠᱚᱢᱤᱥᱚᱱᱟᱨ ᱟᱨ ᱥᱩᱛᱨᱮᱛ ᱠᱟᱱᱟᱭ ᱾
ᱦᱚᱱᱚᱛ ᱠᱚ
ᱱᱚᱣᱟ ᱫᱚ ᱢᱚᱬᱮ ᱜᱚᱴᱟᱱ ᱦᱚᱱᱚᱛ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ :
ᱦᱚᱲᱮᱞ
ᱦᱚᱲᱮᱞ ᱨᱮᱭᱟᱜ ᱡᱟᱹᱥᱛᱤ ᱜᱟᱱ ᱦᱤᱸᱥ ᱜᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱢᱩᱥᱞᱟᱹ ᱫᱚ ᱱᱚᱣᱟ ᱠᱷᱚᱸᱰ ᱨᱮᱱ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱞᱮᱠᱷᱟᱥᱤᱫ ᱦᱤᱸᱥ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱫᱚ ᱠᱷᱚᱸᱰ ᱨᱮᱭᱟᱜ ᱠᱚᱸᱭᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮᱭᱟᱜ ᱵᱚᱥᱤᱨᱦᱟᱴ ᱪᱟᱸᱜᱟ ᱠᱷᱚᱸᱰ, ᱱᱚᱫᱤᱭᱟ ᱦᱚᱱᱚᱛ ᱨᱮᱭᱟᱜ ᱛᱮᱦᱚᱴᱴᱚ ᱪᱟᱸᱜᱟ ᱠᱷᱚᱸᱰ ᱟᱨ ᱠᱨᱤᱥᱱᱚᱱᱚᱜᱚᱨ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱟᱨ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮᱭᱟᱜ ᱰᱟᱭᱢᱚᱱᱦᱟᱨᱵᱟᱨ ᱪᱟᱸᱜᱟ ᱠᱷᱚᱸᱰ ᱟᱨ ᱵᱟᱨᱩᱭᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱠᱷᱚᱸᱰ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱠᱷᱚᱸᱰ
ᱱᱟᱶᱟ ᱫᱤᱞᱞᱤ
ᱱᱟᱶᱟ ᱫᱤᱞᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟᱱᱟᱜᱟᱨ ᱠᱟᱱᱟ ᱾ ᱑᱙᱓᱑ ᱥᱟᱞᱮ ᱯᱷᱮᱵᱽᱨᱩᱣᱟᱨᱤ ᱑᱓ ᱨᱮ ᱱᱟᱶᱟ ᱫᱤᱞᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱮᱱᱛᱮ ᱵᱤᱠᱱᱟᱹᱣ ᱞᱮᱱᱟ ᱾ ᱑᱙᱑᱑ ᱰᱤᱥᱮᱢᱮᱵᱚᱨ ᱑᱕ ᱨᱮ ᱱᱟᱶᱟ ᱨᱟᱡᱽᱜᱟᱲ ᱨᱮᱱᱟᱜ ᱩᱰᱷᱟᱹᱣ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱵᱨᱤᱴᱤᱥ ᱥᱟᱦᱮᱵᱽ ᱥᱟᱨ ᱦᱚᱵᱚᱨᱴ ᱵᱨᱮᱠᱚᱨ ᱱᱚᱶᱟ ᱨᱮᱱᱟᱜ ᱵᱩᱱᱤᱭᱟᱹᱫᱽ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱑᱙᱒᱗ ᱥᱟᱞᱮ ᱨᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱱᱟᱶᱟ ᱫᱤᱞᱞᱤ ᱢᱮᱱᱛᱮ ᱠᱚ ᱫᱚᱦᱚ ᱠᱮᱜ-ᱟ ᱾ ᱩᱱ ᱚᱠᱛᱚ ᱨᱤᱱᱤᱡ ᱵᱨᱤᱴᱤᱥ ᱥᱤᱧᱚᱛ ᱵᱷᱟᱭᱮᱥᱨᱚᱭ ᱞᱚᱨᱰ ᱤᱨᱣᱤᱱ ᱱᱟᱶᱟ ᱨᱟᱡᱽᱜᱟᱲ ᱩᱰᱷᱟᱹᱣ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱮ ᱾
ᱱᱟᱜᱟᱢ
ᱵᱨᱤᱴᱤᱥ ᱠᱚᱣᱟᱜ ᱥᱟᱥᱮᱛ ᱚᱠᱛᱚ ᱨᱮ ᱰᱤᱥᱮᱢᱵᱚᱨ ᱑᱙᱑᱑ ᱥᱟᱞᱮ ᱦᱟᱹᱵᱤᱡ ᱠᱚᱞᱠᱟᱛᱟ ᱫᱚ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱫᱤᱞᱞᱤ ᱫᱚ ᱛᱤᱢᱤᱱ ᱢᱟᱨᱮ ᱦᱟᱯᱲᱟᱢ ᱠᱚᱣᱟᱜ ᱨᱟᱡᱽᱟᱹᱨᱤ ᱟᱨ ᱠᱟᱹᱣᱰᱤ ᱟᱹᱨᱤ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱫᱚ ᱑᱖᱔᱙ ᱠᱷᱚᱱ ᱑᱘᱕᱗ ᱦᱟᱹᱵᱤᱡ ᱢᱚᱜᱚᱞ ᱥᱟᱢᱨᱟᱡᱽᱭᱚ ᱛᱟᱦᱮᱸ ᱠᱟᱱᱟ ᱾ ᱑᱙᱐᱐ ᱨᱮᱱᱟᱜ ᱮᱦᱚᱵ ᱥᱮᱫ ᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱫᱚ ᱠᱚᱞᱠᱟᱛᱟ ᱠᱷᱚᱱ ᱨᱟᱡᱽᱜᱟᱲ ᱫᱚ ᱫᱤᱞᱞᱤ ᱛᱮ ᱩᱪᱟᱹᱲ ᱞᱟᱹᱜᱤᱫ ᱮ ᱢᱚᱱᱮ ᱠᱮᱜ-ᱟ ᱾ ᱥᱚᱨᱠᱟᱨᱮ ᱵᱷᱟᱹᱵᱤ ᱠᱮᱫᱟ ᱪᱤ ᱚᱸᱰᱮ ᱠᱷᱚᱱ ᱫᱚ ᱜᱚᱴᱟᱯᱟᱲᱟᱭ ᱥᱩᱵᱤᱫᱷᱟ ᱟ ᱢᱮᱱᱛᱮ ᱡᱚᱛᱚᱞᱮᱠᱟᱱ ᱛᱷᱚᱠ ᱨᱮ ᱾ ᱢᱟᱨᱮ ᱧᱩᱛᱩᱢ ᱫᱚ ᱦᱚᱥᱛᱤᱱᱟᱯᱩᱨ ᱛᱟᱸᱦᱮᱭᱟ ᱾
ᱨᱮᱞ
ᱱᱟᱶᱟ ᱫᱤᱞᱞᱤ ᱫᱚ ᱥᱤᱧᱚᱛ ᱨᱮᱞ ᱨᱮᱱᱟᱜ ᱛᱚᱱᱚᱝ ᱠᱟᱱᱟ ᱟᱨ ᱮᱛᱚᱢ ᱨᱮᱞ ᱨᱮᱱᱟᱜ ᱢᱩᱬᱩᱛ ᱵᱟᱥᱟ ᱢᱮᱱᱟᱜ-ᱟ ᱾ ᱱᱚᱸᱰᱮ ᱟᱹᱰᱤ ᱜᱚᱴᱟᱝ ᱢᱩᱬᱩᱛ ᱨᱮᱞ ᱥᱴᱮᱥᱚᱱ ᱢᱮᱱᱟᱜ-ᱟ, ᱚᱱᱟ ᱠᱚ ᱫᱚ:-
ᱵᱟᱦᱨᱮ ᱡᱚᱱᱚᱲ
N ᱛᱷᱚᱠ:ᱮᱥᱤᱭᱟ ᱨᱮ ᱨᱟᱡᱽᱜᱟᱲ ᱠᱚ . . ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚ ᱛᱷᱚᱠ:ᱠᱚᱧᱮ ᱥᱤᱧᱚᱛ ᱛᱷᱚᱠ:ᱱᱟᱶᱟ ᱫᱤᱞᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ
ᱠᱮᱥᱤᱭᱟᱨᱤ ᱜᱚᱵᱷᱚᱨᱢᱮᱱᱴ ᱠᱚᱞᱮᱡᱽ
ᱠᱮᱥᱤᱭᱟᱨᱤ ᱨᱮ ᱜᱚᱵᱷᱚᱨᱢᱮᱱᱴ ᱰᱤᱜᱽᱨᱤ ᱠᱚᱞᱮᱡᱽ, ᱠᱮᱥᱤᱭᱟᱨᱤ ᱜᱚᱵᱷᱚᱨᱢᱮᱱᱴ ᱠᱚᱞᱮᱡᱽ, ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱒᱖ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
᱒᱐᱑᱘-᱒᱐᱑᱙ (ᱥᱤ.ᱵᱤ.ᱥᱤ.ᱮᱥ) ᱥᱮᱪᱮᱫ ᱥᱮᱨᱢᱟ ᱨᱮ ᱱᱚᱣᱟ ᱠᱚ ᱥᱟᱛᱟᱢ‌ ᱨᱮ ᱚᱱᱟᱨᱥ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ: ᱡᱩᱞᱚᱡᱤ, ᱵᱚᱴᱟᱱᱤ, ᱮᱱᱛᱷᱨᱚᱯᱚᱞᱚᱡᱤ, ᱥᱟᱱᱛᱟᱲᱤ, ᱵᱟᱝᱞᱟ, ᱤᱝᱞᱤᱥ ᱰ ᱨᱟᱡᱽᱟᱹᱨᱤ ᱥᱟᱬᱮᱥ ᱟᱨ ᱱᱟᱜᱟᱢ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱢᱤᱨᱟ ᱥᱚᱝᱠᱚᱨ
ᱢᱤᱨᱟ ᱥᱚᱝᱠᱚᱨ(ᱡᱟᱱᱟᱢ ᱙ ᱚᱠᱴᱚᱵᱚᱨ ᱑᱙᱕᱐ ) ᱭᱩᱱᱟᱭᱴᱮᱰ ᱱᱮᱥᱳᱱ ᱟᱢᱮᱨᱤᱠᱟ ᱨᱮ ᱥᱤᱧᱚᱛ ᱨᱤᱱᱤᱡ ᱨᱟᱡᱽᱫᱩᱛ ᱞᱮᱠᱟᱛᱮ ᱒᱖ ᱮᱯᱨᱤᱞ ᱒᱐᱐᱙ ᱠᱷᱚᱱ ᱒᱐᱑᱑ ᱫᱷᱟ.ᱵᱤᱡ ᱮ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱭᱩᱱᱟᱭᱴᱮᱰ ᱥᱴᱮᱴ ᱟᱢᱮᱨᱤᱠᱟ ᱨᱮ ᱥᱤᱧᱚᱛ ᱨᱤᱱᱤᱡ ᱫᱩᱥᱨᱟᱹ ᱛᱤᱨᱞᱟᱹ ᱨᱟᱡᱽᱫᱩᱛ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟ. ᱨᱟᱡᱽᱫᱩᱛ ᱵᱤᱡᱚᱭᱟ ᱞᱚᱠᱷᱢᱤ ᱱᱮᱦᱨᱩ ᱯᱚᱸᱰᱤᱛ ᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟ. ᱛᱟᱭᱚᱢ ᱑ ᱚᱜᱚᱥᱴ ᱒᱐᱑᱑ ᱨᱮ ᱫᱚ ᱱᱤᱨᱩᱯᱚᱢᱟ ᱨᱟᱣ ᱱᱚᱣᱟ ᱴᱷᱟᱶ ᱫᱚᱭ ᱟᱯᱱᱟᱨ ᱠᱮᱫ-ᱟ ᱾ ᱢᱤᱱᱟ ᱥᱚᱝᱠᱚᱨ ᱫᱚ ᱑᱙᱗᱓ ᱵᱮᱪ ᱨᱤᱱᱤᱡ ᱚᱜᱷᱤᱠᱟᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱣᱟᱥᱤᱝᱴᱚᱱ ᱰᱤᱥᱤ ᱨᱮ ᱑᱙᱙᱑ ᱠᱷᱚᱱ ᱑᱙᱙᱕ ᱫᱷᱟᱹᱵᱤᱡ ᱮ ᱠᱟᱹᱢᱤ ᱟᱠᱟᱫ-ᱟ ᱾ ᱟᱡ ᱠᱷᱚᱱ ᱞᱟᱦᱟ ᱨᱮ ᱚᱸᱰᱮ ᱫᱚ ᱨᱟᱡᱽᱫᱩᱛ ᱞᱮᱠᱟᱛᱮ ᱨᱳᱱᱮᱱ ᱥᱮᱱ ᱮ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ
ᱢᱤᱨᱟ ᱥᱚᱝᱠᱚᱨ ᱫᱚ ᱱᱮᱭᱱᱤᱛᱟᱞ ᱨᱮᱭᱟᱜ ᱥᱮᱸᱴ ᱢᱮᱨᱤ ᱠᱚᱱᱵᱮᱸᱴ ᱨᱮᱭ ᱯᱟᱲᱦᱟᱣ ᱞᱮᱱᱟ ᱟᱨ ᱑᱙᱗᱓ ᱥᱟᱞᱮ ᱨᱮ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮᱭ ᱥᱮᱞᱮᱫ ᱮᱱᱟ ᱾ ᱢᱤᱨᱟ ᱥᱚᱝᱠᱚᱨ ᱫᱚ ᱑᱙᱘᱕ ᱠᱷᱚᱱ ᱑᱙᱙᱑ ᱥᱟᱞᱮ ᱫᱷᱟ.ᱵᱤᱡ ᱢᱟᱨᱟᱝ ᱢᱚᱱᱛᱨᱤ ᱳᱯᱷᱤᱥ ᱨᱮ ᱫᱤᱥᱟᱹ ᱩᱫᱩᱜᱤᱭᱟ. ᱞᱮᱠᱟᱛᱮ ᱟᱨ ᱑᱙᱙᱑ ᱠᱷᱚᱱ ᱑᱙᱙᱕ ᱫᱷᱟ.ᱵᱤᱡ ᱢᱤᱱᱤᱥᱴᱨᱤ ᱳᱯᱷ ᱠᱚᱢᱚᱨᱥ ᱮᱸᱰ ᱤᱰᱚᱥᱴᱨᱤ ᱨᱮᱭ ᱠᱟ.ᱢᱤ ᱟᱠᱟᱫ-ᱟ ᱾ ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱮ ᱠᱟᱹᱢᱤ ᱮᱫ ᱛᱩᱞᱩᱡ ᱩᱱᱤ ᱫᱚ ᱫᱩᱠᱷᱤᱱ ᱮᱥᱤᱭᱟ ᱴᱚᱴᱷᱟ ᱨᱮᱭᱟᱜ ᱥᱚᱦᱚᱫ ᱜᱟᱶᱛᱟ ᱥᱟᱶ ᱡᱩᱲᱟᱹᱭ ᱠᱟᱛᱮ ᱵᱟᱨᱭᱟ ᱞᱟᱹᱠᱛᱤᱭᱟᱱ ᱵᱤᱵᱷᱟᱜᱽ ᱮ ᱧᱮᱞ ᱥᱟᱢᱴᱟᱣ ᱠᱮᱫ-ᱟ ᱡᱟᱦᱟᱸᱨᱮ ᱥᱟᱨᱠ  ᱟᱨ ᱱᱮᱯᱟᱞ ᱟᱨ ᱵᱷᱩᱴᱟᱱ ᱫᱤᱥᱚᱢ ᱥᱟᱶ ᱥᱟᱹᱜᱟᱹᱭ ᱨᱮᱭᱟᱜ ᱟᱺᱜᱤᱵᱷᱟᱨ ᱛᱟᱦᱮᱸ ᱠᱟᱱᱟ ᱾ ᱒᱐᱐᱙ ᱠᱷᱚᱱ ᱞᱟᱦᱟ ᱨᱮ ᱩᱱᱤ ᱫᱚ ᱵᱚᱨᱞᱤᱱ, ᱡᱚᱨᱢᱟᱱᱤ ᱨᱮ ᱥᱤᱧᱚᱛ  ᱨᱤᱱᱤᱡ ᱨᱟᱡᱽᱫᱩᱛ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱢᱤᱨᱟ ᱥᱚᱝᱠᱚᱨ ᱫᱚ ᱵᱟᱡᱽᱯᱮᱭᱤ ᱛᱟᱭᱚᱢ ᱵᱟᱨᱭᱟ ᱠᱷᱚᱱ ᱵᱟᱹᱲᱛᱤ ᱜᱮᱞᱟᱝ (decades) ᱛᱟᱭᱚᱢ ᱣᱟᱥᱤᱝᱴᱚᱱ ᱨᱮ ᱯᱷᱟᱥᱴ ᱥᱟᱨᱵᱷᱤᱝ ᱰᱤᱯᱞᱚᱢᱮᱴ ᱞᱮᱠᱟ ᱛᱮᱭ ᱛᱟᱦᱮᱸ ᱠᱟᱱᱟ ᱾ ᱒᱐᱐᱓ ᱥᱟᱞᱮᱨᱮ ᱟᱡ ᱫᱚ ᱮᱰᱤᱥᱚᱱᱟᱞ ᱥᱮᱠᱨᱮᱴᱟᱨᱤ ᱭᱟᱜ ᱢᱟ.ᱪᱤ ᱟᱢᱮᱴ ᱠᱟᱛᱮ ᱭᱩᱱᱟᱭᱴᱮᱰ ᱱᱮᱥᱳᱱ ᱟᱨ ᱡᱮᱜᱮᱛᱟᱹᱨᱤ ᱨᱩᱠᱷᱤᱭᱟ. ᱨᱮᱭᱟᱜ ᱟᱺᱜᱤᱵᱷᱟᱨ ᱮ ᱥᱟᱸᱵᱽᱲᱟᱣ ᱠᱮᱫ-ᱟ ᱾
ᱮᱴᱟᱜ ᱠᱟ.ᱢᱤᱦᱚᱨᱟ
ᱢᱤᱨᱟ ᱥᱚᱝᱠᱚᱨ ᱫᱚ Deutsche bank ᱨᱤᱱᱤᱡ ᱚᱞᱯᱷᱨᱮᱰ ᱦᱮᱨᱳᱥᱮᱱ ᱜᱮᱥᱮᱞᱥᱟᱯᱷᱴ ᱨᱮᱭᱟᱜ ᱵᱳᱰ ᱳᱯᱷ ᱴᱨᱚᱥᱴᱤ ᱞᱮᱠᱟᱛᱮ ᱥᱮᱞᱮᱫ ᱢᱮᱱᱟᱭᱟ ᱾ ᱒᱐᱑᱒ ᱥᱟᱞᱮᱨᱮ ᱟᱡ ᱫᱚ ᱥᱤᱧᱚᱛᱤᱭᱟ. ᱜᱟᱫᱮᱞ ᱟᱭᱹᱴᱤᱹᱥᱤᱹ ᱨᱤᱱᱤᱡ ᱫᱤᱥᱟ. ᱩᱫᱩᱜ ᱵᱳᱰ ᱨᱮ ᱯᱩᱭᱞᱩ ᱛᱤᱨᱞᱟ.ᱭ ᱵᱮᱱᱟᱣ ᱮᱱᱟ ᱾
ᱟᱯᱬᱮᱛ ᱡᱤᱭᱚᱱ
ᱢᱤᱨᱟ ᱥᱚᱝᱠᱚᱨ ᱫᱚ ᱑᱙᱗᱓ ᱵᱮᱪ ᱨᱤᱱᱤᱡ ᱟᱭᱮᱮᱥ ᱟᱹᱢᱟᱹᱞᱤᱭᱟ. ᱚᱡᱚᱭ ᱥᱚᱝᱠᱚᱨ ᱥᱟᱶ ᱵᱟᱯᱞᱟ ᱦᱩᱭ ᱮᱱ ᱛᱟᱭᱟ ᱾ ᱟ.ᱠᱤᱱᱤᱡ ᱢᱤᱫᱴᱟᱹᱝ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱭᱟ ᱾ ᱩᱱᱤᱭᱟᱜ ᱧᱩᱛᱩᱢ ᱫᱚ ᱯᱨᱤᱭᱟ ᱥᱚᱝᱠᱚᱨ ᱾
ᱵᱤᱵᱟᱹᱫᱽ
ᱢᱤᱨᱟ ᱥᱚᱝᱠᱚᱨ ᱫᱚ ᱒᱐᱑᱐ ᱰᱤᱥᱮᱢᱵᱚᱨ ᱨᱮ ᱫᱮᱠᱥᱳᱱ ᱮᱵᱚᱨ ᱮᱭᱟᱨᱯᱚᱴ ᱨᱮ ᱦᱩᱭ ᱮᱱ ᱤᱱᱵᱮᱥᱴᱤᱜᱮᱥᱳᱱ ᱛᱟᱭᱚᱢ ᱟᱡᱟᱜ ᱥᱟᱛᱟᱢ ᱪᱟᱨᱪᱟ ᱨᱮ ᱦᱮᱡ ᱜᱚᱫ ᱞᱮᱱᱟ ᱟᱨ ᱥᱤᱧᱚᱛᱤᱭᱟ. ᱵᱷᱤᱟᱭᱤᱯᱤ ᱞᱤᱥᱴᱤ ᱨᱮᱭ ᱥᱟᱹᱢᱤᱞ ᱮᱱᱟ ᱾ ᱡᱟᱦᱟᱸ ᱫᱚ ᱟᱢᱮᱨᱤᱠᱟ ᱩᱰᱟᱹᱱ ᱢᱟᱴ ᱨᱮ ᱯᱷᱨᱤᱥᱠᱤᱝ ᱟᱨ ᱠᱣᱤᱡᱤᱝ ᱥᱟᱢᱟᱝ ᱦᱩᱭ ᱟᱫᱮ ᱛᱟᱦᱮᱸᱫ ᱾ ᱱᱚᱣᱟ ᱜᱷᱚᱴᱚᱱ ᱠᱷᱟᱹᱛᱤᱨ ᱥᱤᱧᱚᱛ ᱠᱷᱚᱱ ᱨᱟᱡᱽᱱᱟᱭᱤᱠ ᱞᱮᱠᱟᱛᱮ ᱵᱤᱨᱩᱫᱷ ᱦᱩᱭ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆
ᱞᱟᱴᱜᱟᱞᱤᱭᱟᱹᱱ ᱯᱟᱹᱨᱥᱤ
ᱞᱟᱴᱜᱟᱞᱤᱭᱟᱹᱱ (latgalīšu volūda, latgaliešu valoda) ᱫᱚ ᱢᱤᱫ ᱥᱟᱢᱟᱝ ᱵᱟᱞᱴᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱟᱢᱟᱝ ᱞᱟᱛᱵᱷᱤᱭᱟ ᱨᱮᱭᱟᱜ ᱞᱟᱛᱜᱟᱞᱮ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱟᱹᱰᱤᱜᱟᱱ ᱞᱟᱛᱵᱷᱤᱭᱟᱱ ᱚᱨᱥᱚᱝ ᱢᱮᱱᱟᱜ ᱢᱤᱫ ᱮᱴᱟᱜ ᱯᱟᱹᱨᱥᱤ ᱠᱟᱱᱟ ᱥᱮ ᱞᱟᱛᱵᱷᱤᱭᱟᱱ ᱨᱮᱭᱟᱜ ᱜᱮ ᱥᱟᱢᱟᱝ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱚᱱᱟ ᱢᱩᱸᱫᱽ ᱨᱮ ᱵᱷᱮᱯᱮᱜᱮᱫ ᱢᱮᱱᱟᱜᱼᱟ ᱾ ᱮᱱᱛᱮᱨᱮᱦᱚᱸ ᱡᱟᱹᱛᱤᱭᱟᱹᱨᱤ ᱟᱹᱱᱟᱹᱨᱤ ᱞᱮᱠᱟᱛᱮ ᱱᱚᱣᱟ ᱨᱮᱭᱟᱜ ᱢᱟᱱᱚᱠ ᱨᱩᱯ "ᱞᱟᱛᱵᱷᱤᱭᱟᱱ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱱᱟᱜᱟᱢᱟᱱᱟᱜ ᱦᱟᱹᱴᱤᱧ" ᱞᱮᱠᱟᱛᱮ ᱢᱟᱹᱱ ᱮᱢ ᱦᱩᱭᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱟᱛᱵᱷᱤᱭᱟᱹᱱ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱞᱟᱛᱵᱷᱤᱭᱟ ᱨᱮ ᱘.᱘%, ᱥᱮ ᱑᱖᱔,᱕᱐᱐ ᱦᱚᱲ ᱫᱤᱱᱟᱹᱢ ᱫᱤᱱ ᱞᱟᱴᱜᱟᱞᱤᱭᱟᱹᱱ ᱠᱚ ᱨᱚᱲᱼᱟ ᱾ ᱚᱱᱟ ᱢᱩᱸᱫᱽ ᱨᱮ ᱙᱗,᱖᱐᱐ ᱦᱚᱲ ᱞᱟᱛᱜᱟᱞᱮ ᱨᱮ, ᱒᱘,᱔᱐᱐ ᱦᱚᱲ ᱨᱤᱜᱟ ᱨᱮ ᱟᱨ ᱑᱔,᱔᱐᱐ ᱜᱟᱱ ᱦᱚᱲ ᱨᱤᱜᱟ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱵᱟᱞᱴᱤᱠ ᱯᱟᱹᱨᱥᱤ ᱛᱷᱚᱠ: ᱵᱟᱞᱛᱳᱼᱥᱞᱟᱵᱷᱤᱠ ᱯᱟᱹᱨᱥᱤ ᱛᱷᱚᱠ: ᱞᱟᱛᱵᱷᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱞᱟᱛᱵᱷᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ
ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱑᱙᱙᱘ ᱥᱟᱞ ᱨᱮ ᱢᱩᱬ ᱢᱟᱨᱟᱝ ᱢᱟᱭᱥᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱪᱟᱢᱨᱟᱡᱽᱱᱚᱜᱚᱨ ᱥᱚᱦᱚᱨ ᱫᱚ ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱚᱣᱟ ᱠᱚᱨᱱᱟᱴᱚᱠ ᱨᱮ ᱛᱮᱥᱟᱨ ᱟᱹᱰᱤ ᱠᱮᱡ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ (᱓᱐ ᱠᱷᱚᱱ ᱫᱚ), ᱠᱚᱰᱟᱜᱩ ᱟᱨ ᱵᱟᱸᱜᱽᱞᱳᱨ ᱫᱮᱦᱟᱛ ᱛᱟᱭᱚᱢ ᱾
ᱚᱛᱱᱚᱜ
ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱢᱮᱱᱟᱜ ᱤᱫᱤ ᱛᱮ, ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱫᱚ ᱛᱟᱢᱤᱞᱱᱟᱰᱩ ᱟᱨ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱟᱭᱥᱩᱨ ᱦᱚᱱᱚᱛ ᱫᱚ ᱯᱟᱪᱮ ᱟᱨ ᱠᱚᱧᱮ ᱨᱮ, ᱠᱚᱨᱱᱟᱴᱚᱠ ᱨᱮᱱᱟᱜ ᱢᱟᱸᱰᱭᱟ ᱟᱨ ᱨᱟᱢᱱᱚᱜᱚᱨ ᱦᱚᱱᱚᱛ ᱫᱚ ᱠᱚᱧᱮᱼᱥᱟᱢᱟᱝ ᱨᱮ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱟᱨ ᱠᱨᱤᱥᱱᱚᱜᱤᱨᱤ ᱦᱚᱱᱚᱛ ᱫᱚ ᱥᱟᱢᱟᱝ ᱨᱮ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱥᱟᱞᱮᱢ ᱟᱨ ᱤᱨᱳᱰ ᱦᱚᱱᱚᱛ ᱫᱚ ᱮᱛᱚᱢᱼᱥᱟᱢᱟᱝ ᱨᱮ ᱜᱚᱴᱟ ᱥᱮᱫ ᱜᱷᱮᱨᱟᱣ ᱟᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱱᱤᱞᱜᱤᱨᱤ ᱦᱚᱱᱚᱛ ᱨᱮᱱᱟᱜ  ᱮᱛᱚᱢ ᱨᱮ, ᱟᱨ ᱮᱛᱚᱢᱼᱯᱟᱪᱮ ᱨᱮ, ᱠᱮᱨᱚᱞ ᱨᱮᱱᱟᱜ ᱣᱟᱭᱱᱟᱰ ᱦᱚᱱᱚᱛ ᱥᱟᱶ ᱢᱤᱫᱴᱟᱹᱝ ᱟᱹᱰᱤ ᱦᱩᱰᱤᱧ ᱥᱤᱢᱟᱹ ᱠᱟᱱᱟ ᱾
ᱥᱚᱲᱚᱠ
ᱥᱤᱧᱚᱛ ᱨᱮᱱᱟᱜ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱫᱚ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱗᱖᱖, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱑᱘᱑, ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱙᱔᱘ ᱾ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱟᱨᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱱᱚᱣᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱐᱒᱐,᱗᱙᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱟᱭᱯᱨᱟᱥ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱔᱑ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱐᱐ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱒᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱕.᱙᱕% ᱛᱟᱦᱮᱸ ᱠᱟᱱᱟ ᱾ ᱪᱟᱢᱨᱟᱡᱽᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱓᱔% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱑᱙᱙᱘ ᱥᱟᱞ ᱛᱷᱟᱯᱚᱱᱟᱜ ᱠᱚ
ᱞᱳᱝ ᱰᱳᱝ ᱥᱤᱞᱵᱷᱟᱨ
ᱞᱳᱝ ᱰᱳᱝ ᱥᱤᱞᱵᱷᱟᱨ ᱢᱤᱫ ᱵᱽᱨᱤᱴᱤᱥ ᱨᱤᱴᱟᱭᱟᱨᱰ ᱯᱚᱨᱱ ᱯᱟᱞᱟᱴᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱟᱨᱟᱝ ᱡᱟᱱᱟᱝ ᱱᱟᱝ ᱛᱮ ᱡᱟᱹᱥᱛᱤ ᱵᱟᱰᱟᱭᱚᱜ ᱠᱟᱱᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱑᱙᱖᱐ ᱨᱮ ᱞᱟᱱᱰᱟᱱ, ᱤᱝᱜᱽᱞᱮᱱᱰ ᱨᱮ ᱰᱟᱱᱤᱭᱟᱞ ᱟᱨᱛᱷᱟᱨ ᱢᱤᱰ ᱧᱩᱛᱩᱢ ᱢᱮᱱᱛᱮ ᱦᱩᱭ ᱞᱮᱱᱟᱭ᱾ ᱩᱱᱤᱭᱟᱜ ᱥᱴᱮᱡᱽ ᱧᱩᱛᱩᱢ ᱫᱚ ᱠᱟᱞᱯᱟᱱᱤᱠ ᱴᱨᱮᱡᱟᱨ ᱟᱭᱤᱞᱮᱱᱰ ᱯᱟᱴ ᱞᱳᱝ ᱡᱳᱱ ᱥᱤᱞᱵᱷᱟᱨ ᱨᱮᱭᱟᱜ ᱢᱤᱫ ᱥᱟᱹᱠᱷᱭᱟᱹᱛ ᱢᱮᱱᱟᱛ ᱛᱟᱭᱟ᱾
ᱠᱟᱹᱢᱤ ᱦᱚᱨᱟ
ᱟᱡᱟᱜ ᱡᱟᱱᱟᱝ ᱱᱟᱝ ᱨᱮᱭᱟᱜ ᱥᱚᱫᱚᱨ ᱞᱟᱹᱜᱤᱫ ᱯᱨᱟᱛᱤᱥᱴᱷᱟ ᱞᱮᱠᱟᱛᱮ ᱑᱙ ᱤᱧᱪ (᱔᱖ ᱥᱮᱢᱤ) ᱢᱮᱱᱟᱜᱼᱟ᱾ ᱩᱱᱤ ᱫᱚ ᱑᱙᱗᱐ ᱨᱮᱭᱟᱜ ᱥᱮᱱᱪᱩᱨᱤ ᱨᱮ ᱜᱮ ᱢᱩᱪᱟᱹᱫ ᱟᱨ ᱑᱙᱘᱐ ᱨᱮᱭᱟᱜ ᱮᱛᱚᱦᱚᱵ ᱨᱮ ᱭᱩᱠᱮ ᱟᱨ ᱭᱩ ᱮᱥ ᱨᱮ ᱟᱭᱢᱟ ᱱᱭᱩᱰ ᱯᱷᱤᱞᱢ ᱨᱮ ᱧᱮᱞ ᱵᱟᱲᱟ ᱦᱩᱭ ᱟᱠᱟᱱᱟ᱾ ᱯᱷᱚᱴᱚᱜᱽᱨᱟᱯᱷᱟᱨ ᱡᱮ ᱢᱤᱛᱰᱟᱞ ᱮ ᱢᱮᱱ ᱠᱮᱫᱼᱟᱭ ᱡᱮ ᱦᱚᱭ ᱛᱚ ᱥᱤᱞᱵᱷᱟᱨ "ᱟᱹᱰᱩ ᱥᱚᱢᱯᱟᱱᱱ ᱛᱟᱦᱮᱸ ᱠᱟᱱᱟᱭ.... ᱢᱤᱫ ᱢᱮᱯᱤᱝ ᱨᱮ ᱤᱨᱟᱹᱞ ᱥᱮ ᱜᱮᱞ ᱤᱧᱪ", ᱩᱱᱤᱭᱟᱜ ᱟᱥᱞᱤᱞ ᱥᱩᱴ ᱨᱮ ᱩᱫᱩᱜ ᱦᱩᱭ ᱟᱠᱟᱱ ᱱᱟᱝ ᱱᱟᱠᱞᱤ ᱛᱟᱦᱮᱸ ᱠᱟᱱᱟ᱾
ᱜᱷᱟᱱᱟ
ᱜᱷᱟᱱᱟ, ᱥᱚᱨᱠᱟᱨᱤ ᱞᱮᱠᱟᱛᱮ ᱜᱷᱟᱱᱟ ᱨᱮᱱᱟᱜ ᱟᱹᱯᱱᱟᱹᱛ ᱫᱚ ᱯᱟᱪᱮ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱠᱚᱧᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨ ᱜᱤᱱᱤ ᱫᱚᱨᱮᱭᱟ, ᱯᱟᱪᱮ ᱥᱮᱫ ᱟᱭᱵᱷᱚᱨᱤ ᱠᱳᱥᱴ, ᱮᱛᱚᱢ ᱥᱮᱫ ᱵᱩᱨᱠᱤᱱᱟ ᱯᱷᱟᱥᱳ ᱟᱨ ᱥᱟᱢᱟᱝ ᱥᱮᱫ ᱴᱳᱜᱳ ᱫᱤᱥᱚᱢ ᱢᱮᱱᱟᱜᱼᱟ᱾ ᱒,᱓᱘,᱕᱓᱕ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱦᱚᱲ ᱮᱞ ᱞᱮᱠᱟᱛᱮ, ᱓.᱑ ᱠᱳᱴᱤ ᱦᱚᱲ ᱥᱟᱶᱛᱮ ᱜᱷᱟᱱᱟ ᱫᱚ ᱯᱟᱪᱮ ᱟᱯᱷᱨᱤᱠᱟ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱫᱤᱥᱚᱢ ᱠᱟᱱᱟ᱾ ᱟᱠᱠᱨᱟ ᱫᱚ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱮᱴᱟᱜ ᱢᱟᱨᱟᱝ ᱥᱚᱦᱚᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱩᱢᱟᱥᱤ, ᱛᱟᱢᱟᱞᱮ ᱟᱨ ᱥᱮᱠᱳᱱᱫᱤ-ᱛᱠᱳᱨᱟᱫᱤ ᱮᱢᱟᱱ᱾
ᱟᱡᱟᱨᱵᱟᱭᱡᱟᱱ
ᱟᱡᱟᱨᱵᱟᱭᱡᱟᱱ ᱫᱚ ᱮᱥᱤᱭᱟ ᱢᱚᱦᱟᱫᱮᱥ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱠᱨᱤᱥᱱᱚ ᱫᱚᱨᱮᱭᱟ ᱟᱨ ᱠᱟᱥᱯᱤᱭᱟᱱ ᱫᱚᱨᱮᱭᱟ ᱡᱚᱱᱚᱲ ᱠᱚᱧᱮ ᱠᱚᱠᱮᱥᱟᱥ ᱮᱞᱟᱠᱟ ᱨᱮᱱᱟᱜ ᱥᱟᱢᱟᱝ ᱥᱮᱡ ᱨᱮ ᱢᱮᱱᱟᱜᱼᱟ ᱾ ᱚᱛ ᱦᱟᱥᱟ ᱦᱤᱥᱟᱹᱵᱽᱛᱮ ᱟᱨ ᱢᱟᱹᱱᱢᱤ ᱠᱚᱣᱟᱜ population ᱞᱮᱠᱟᱛᱮ ᱱᱚᱶᱟ ᱫᱚ ᱠᱚᱠᱮᱥᱤᱭᱳ ᱫᱤᱥᱚᱢ ᱵᱷᱤᱛᱨᱤ ᱨᱮ ᱞᱟᱹᱴᱩ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱮᱛᱚᱢ ᱨᱮ ᱨᱟᱥᱤᱭᱟ, ᱥᱟᱢᱟᱝ ᱨᱮ ᱠᱟᱥᱯᱤᱭᱟᱱ ᱫᱚᱨᱮᱭᱟ, ᱠᱚᱧᱮ ᱥᱮᱡ ᱤᱨᱟᱱ, ᱯᱟᱪᱷᱮ ᱨᱮ ᱟᱨᱢᱮᱱᱤᱭᱟ, ᱮᱛᱚᱢ-ᱯᱟᱪᱷᱮ ᱨᱮ ᱡᱚᱨᱡᱤᱭᱟ ᱢᱮᱱᱟᱜᱼᱟ ᱾
ᱱᱟᱜᱟᱢ
᱑᱘ ᱥᱟᱭ ᱟᱨ ᱑᱙ ᱥᱟᱭ ᱥᱮᱨᱢᱟ ᱥᱮᱡ ᱠᱚᱠᱮᱥᱤᱭᱚ ᱱᱚᱶᱟ ᱫᱤᱥᱚᱢ ᱫᱚ ᱨᱩᱥ ᱟᱨ ᱯᱟᱨᱚᱥᱥᱚ ᱨᱮᱱᱟᱜ ᱥᱟᱥᱚᱱ ᱵᱷᱤᱛᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱨᱩᱥ ᱚᱲᱟᱜ ᱞᱟᱹᱲᱦᱟᱹᱭ ᱡᱚᱠᱷᱚᱡ ᱑᱙᱑᱘ ᱥᱮᱨᱢᱟ ᱨᱮᱱᱟᱜ ᱒᱘ ᱢᱮ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱮᱛᱚᱢ ᱥᱮᱡ ᱤᱥᱞᱟᱢᱤ ᱯᱨᱚᱡᱟᱛᱚᱱᱛᱨᱚ ᱦᱤᱥᱟᱹᱵᱽᱛᱮ ᱯᱷᱩᱨᱜᱟᱹᱞ ᱮ ᱧᱟᱢ ᱞᱮᱫᱼᱟ ᱾ ᱟᱨ ᱦᱚᱸ ᱒ ᱥᱮᱨᱢᱟ ᱵᱷᱤᱛᱨᱤ ᱨᱮ ᱑᱙᱒᱐ ᱥᱮᱨᱢᱟ ᱨᱮ ᱵᱚᱞᱥᱮᱵᱷᱤᱠ ᱠᱚᱣᱟᱜ ᱞᱟᱹᱲᱦᱟᱹᱭ ᱫᱟᱨᱟᱭ ᱛᱮ ᱟᱨ ᱦᱚᱸ ᱫᱚᱥᱨᱟ ᱛᱮ ᱚᱱᱟ ᱨᱩᱥ ᱥᱟᱥᱚᱱ ᱨᱮ ᱨᱩᱣᱟᱹᱲ ᱞᱮᱱᱟ ᱾ ᱟᱨ ᱑᱙᱒᱒ ᱥᱮᱨᱢᱟ ᱠᱷᱚᱱ ᱱᱚᱶᱟ ᱫᱤᱥᱚᱢ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱵᱷᱤᱛᱨᱤ ᱨᱮ ᱥᱮᱞᱮᱫ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱑᱙᱓᱖ ᱥᱮᱨᱢᱟ ᱨᱮ ᱠᱚᱧᱮᱥᱤᱭᱚ ᱥᱳᱵᱷᱤᱭᱮᱛ ᱯᱨᱚᱡᱟᱛᱚᱱᱛᱨᱚ ᱨᱟᱹᱯᱩᱫᱽ ᱠᱟᱛᱮ ᱯᱮᱭᱟ ᱟᱞᱟᱫᱟ ᱯᱨᱚᱡᱟᱛᱚᱱᱛᱨᱚ ᱟᱡᱟᱨᱵᱟᱭᱡᱟᱱ, ᱡᱚᱨᱡᱤᱭᱟ ᱟᱨ ᱟᱨᱢᱮᱱᱤᱭᱟ ᱛᱮᱭᱟᱨ ᱞᱮᱱᱟ ᱾ ᱟᱫᱚ ᱱᱚᱝᱠᱟᱭᱮᱱ ᱠᱷᱟᱱ ᱟᱡᱟᱨᱵᱟᱭᱡᱟᱱ ᱨᱮ ᱢᱩᱥᱞᱟᱹ ᱟᱨ ᱟᱨᱢᱮᱱᱤᱭᱟ ᱨᱮᱱ ᱤᱥᱟᱹᱭ ᱢᱟᱹᱱᱢᱤ ᱥᱟᱶᱛᱮ ᱨᱮᱯᱮᱡ ᱮᱛᱦᱚᱵ ᱞᱮᱱᱟ ᱾ ᱑᱙᱙᱑ ᱥᱮᱨᱢᱟ ᱨᱮᱱᱟᱜ ᱒᱐ ᱚᱠᱴᱚᱵᱟᱨ ᱟᱡᱟᱨᱵᱟᱭᱡᱟᱱ ᱯᱷᱩᱨᱜᱟᱹᱞ ᱮ ᱧᱟᱢ ᱠᱮᱫᱼᱟ ᱾
ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱵᱟᱠᱩ ᱥᱩᱱᱩᱢ ᱠᱷᱟᱫᱟᱱ ᱠᱚ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱧᱩᱛᱩᱢᱟᱱ ᱥᱩᱱᱩᱢ ᱠᱷᱟᱫᱟᱱ ᱵᱷᱤᱛᱨᱤ ᱨᱮ ᱢᱮᱱᱟᱜᱼᱟ ᱾ ᱟᱫᱚ ᱵᱟᱹᱲᱤᱡ ᱠᱟᱹᱢᱤᱠᱚ, ᱨᱮᱯᱮᱡ-ᱨᱚᱯᱚᱲ ᱥᱮ ᱥᱚᱨᱠᱟᱨ ᱠᱮᱴᱮᱡ ᱵᱟᱝ ᱛᱟᱦᱮᱱ ᱠᱷᱟᱹᱛᱤᱨ ᱠᱷᱟᱫᱟᱱ ᱵᱷᱤᱛᱤᱨ ᱫᱷᱚᱱ ᱠᱷᱚᱡ ᱱᱚᱶᱟ ᱫᱤᱥᱚᱢ ᱟᱜ ᱩᱱᱟᱹᱜ ᱞᱟᱵᱷ ᱵᱟᱝ ᱦᱩᱭᱩᱜ ᱠᱟᱱ ᱛᱟᱭᱟ ᱾
ᱚᱛᱱᱚ
ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 86,600 km2 ᱾ ᱱᱚᱶᱟ ᱫᱤᱥᱚᱢ ᱮᱛᱚᱢ ᱨᱮ ᱨᱟᱥᱤᱭᱟ, ᱥᱟᱢᱟᱝ ᱨᱮ ᱠᱟᱥᱯᱤᱭᱟᱱ ᱫᱚᱨᱮᱭᱟ, ᱠᱚᱧᱮ ᱥᱮᱡ ᱤᱨᱟᱱ, ᱯᱟᱪᱷᱮ ᱨᱮ ᱟᱨᱢᱮᱱᱤᱭᱟ, ᱮᱛᱚᱢ-ᱯᱟᱪᱷᱮ ᱨᱮ ᱡᱚᱨᱡᱤᱭᱟ ᱢᱮᱱᱟᱜᱼᱟ ᱾ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱚᱛᱱᱚ ᱨᱮ ᱫᱚ ᱯᱮᱭᱟ characteristics ᱧᱮᱞᱚᱜᱼᱟ ᱾
ᱟᱹᱨᱤᱪᱟᱹᱞᱤ
ᱟᱭᱢᱟ ᱞᱮᱠᱟᱱ ᱟᱹᱨᱤᱪᱟᱹᱞᱤ ᱢᱮᱥᱟ ᱠᱟᱛᱮ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱫᱚ ᱵᱮᱨᱮᱫ ᱨᱟᱠᱟᱵ ᱟᱠᱟᱱᱟ ᱾ ᱞᱟᱦᱟ ᱛᱮᱭᱟᱜ ᱢᱟᱨᱮ ᱟᱹᱨᱤᱪᱟᱹᱞᱤ ᱠᱚ ᱫᱚ ᱫᱤᱥᱚᱢ ᱥᱚᱨᱠᱟᱨ ᱱᱮᱛᱟᱨ ᱮ ᱥᱟᱵ ᱫᱚᱦᱚ ᱟᱠᱟᱫᱼᱟ ᱾ ᱟᱫᱚ ᱱᱚᱸᱰᱮ ᱦᱚᱸ ᱱᱟᱱᱟ ᱦᱩᱱᱟᱹᱨ ᱡᱟᱹᱛ ᱨᱮᱱ ᱢᱟᱹᱱᱢᱤ ᱠᱚ ᱢᱮᱱᱟᱜ ᱠᱚᱣᱟ ᱾ ᱟᱫᱚ ᱫᱷᱚᱨᱚᱢ ᱥᱮᱡ ᱞᱮᱠᱟᱛᱮ ᱫᱚ ᱤᱥᱞᱟᱢ ᱫᱷᱚᱨᱚᱢ (ᱥᱤᱭᱟ) ᱨᱮᱱ ᱢᱟᱹᱱᱢᱤ ᱜᱮ ᱰᱷ-ᱨ ᱢᱮᱱᱟᱜ ᱠᱚᱣᱟ ᱾
ᱵᱟᱨᱦᱮ ᱡᱚᱱᱚᱲ
General information
Major government resources
Major news media
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱷᱮᱛᱞᱟᱞ ᱩᱯᱚᱡᱮᱞᱟ
ᱠᱷᱮᱛᱞᱟᱞ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱡᱚᱭᱯᱩᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱟᱸᱪᱵᱤᱵᱤ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱟᱞᱟᱭ ᱩᱯᱚᱡᱮᱞᱟ, ᱟᱨ ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱟᱠᱠᱮᱞᱯᱩᱨ ᱩᱯᱚᱡᱮᱞᱟ ᱟᱨ ᱫᱷᱩᱯᱪᱟᱪᱤᱭᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱡᱚᱭᱯᱩᱨᱦᱟᱴ ᱥᱚᱫᱚᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱥᱮᱫᱟᱭ ᱠᱟᱛᱷᱟ
᱑᱗᱙᱓ ᱥᱮᱨᱢᱟ ᱠᱷᱮᱛᱞᱟᱞ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱛᱷᱟᱱᱟ ᱛᱟᱸᱦᱮ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱤᱭᱩᱱᱤᱭᱚᱱ ᱠᱚ,
ᱫᱩᱨᱤᱵᱽᱠᱚ
ᱱᱚᱸᱰᱮ ᱫᱚ ᱟᱹᱰᱤ ᱜᱮ ᱟᱞᱩ ᱦᱩᱭᱩᱜ-ᱟ᱾ ᱜᱚᱴᱟ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱮ-ᱟᱱᱟᱜ ᱪᱟᱦᱤᱫᱟᱭ ᱯᱩᱨᱩᱱ-ᱟ᱾
ᱵᱟᱨᱦᱮ ᱡᱚᱱᱚᱲ
Bangladesh Population Census 2001, Bangladesh Bureau of Statistics; Cultural survey report of Khetlal Upazila 2007.
ᱱᱤᱞ ᱟᱨᱢᱥᱴᱨᱚᱝ
ᱱᱤᱞ ᱟᱞᱰᱮᱱ ᱟᱨᱢᱥᱴᱨᱚᱝ ᱫᱚ ᱢᱤᱫ ᱟᱢᱮᱨᱤᱠᱤᱭᱟᱹ ᱢᱚᱦᱟᱠᱟᱥᱪᱟᱨᱤ, ᱴᱮᱥᱴ ᱯᱟᱭᱞᱚᱴ, ᱮᱨᱚᱱᱮᱴᱤᱠᱥ ᱤᱧᱡᱤᱱᱤᱭᱟᱹᱨ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱟᱪᱮᱫ ᱥᱟᱶᱛᱮ ᱪᱚᱱᱫᱽᱨᱚ ᱨᱮ ᱡᱟᱸᱜᱟ ᱮᱢᱤᱡ  ᱯᱩᱭᱞᱩ ᱢᱟᱹᱱᱢᱤ ᱛᱟᱦᱮᱸ ᱠᱟᱱᱟᱭ ᱾ ᱢᱚᱦᱟᱠᱟᱥᱪᱟᱨᱤ ᱦᱩᱭᱩᱜ ᱢᱟᱬᱟᱝᱨᱮ  ᱟᱢᱮᱨᱤᱠᱟ ᱨᱤᱱᱤᱡ ᱯᱷᱟᱹᱫᱽ ᱞᱮᱠᱟᱛᱮ ᱛᱟᱦᱮᱸ ᱠᱟᱛᱮ ᱠᱚᱨᱤᱭᱟ ᱞᱟᱹᱲᱦᱟᱹᱭ (᱒᱕ ᱡᱩᱱ ᱑᱙᱕᱐ - ᱒᱗ ᱡᱩᱞᱟᱭ ᱑᱙᱕᱓) ᱨᱮ ᱥᱮᱞᱮᱫ ᱮ ᱛᱟᱦᱮᱸᱠᱟᱱᱟ ᱾ ᱒᱐ ᱡᱩᱞᱟᱭ ᱑᱙᱖᱙ ᱦᱤᱞᱚᱜ ᱒᱐:᱑᱗:᱓᱙ ᱭᱩ.ᱴᱤ.ᱥᱤ ᱚᱠᱛᱚ ᱨᱮ ᱵᱚᱡᱽ ᱟᱞᱰᱨᱤᱱ ᱥᱟᱶ ᱱᱤᱞ ᱟᱨᱢᱥᱨᱚᱝ ᱟᱯᱚᱞᱚ-᱑᱑ ᱛᱮ ᱪᱚᱱᱫᱨᱚ ᱨᱮᱭ ᱟᱬᱜᱚ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱡᱤᱭᱚᱱ ᱨᱮ ᱜᱩᱴ ᱨᱮ ᱘ ᱫᱤᱱ, ᱑᱔ ᱴᱟᱬᱟᱝ, ᱑᱒ ᱴᱤᱬᱤᱡ, ᱓᱑ ᱴᱤᱯᱤᱡ ᱥᱟᱹᱜᱤᱧ ᱥᱮᱨᱢᱟ ᱨᱮᱭ ᱛᱟᱦᱮᱸᱞᱮᱱ ᱛᱟᱦᱮᱸᱫ ᱾
ᱡᱤᱭᱚᱱ
ᱱᱤᱞ ᱟᱞᱰᱮᱱ ᱟᱨᱢᱥᱴᱚᱝ ᱕ ᱚᱜᱚᱥᱴ ᱑᱙᱓᱐ ᱥᱟᱞᱮᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱚᱞ ᱯᱟᱲᱦᱟᱣ ᱥᱮᱪᱮᱫ ᱛᱟᱭᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱱᱟᱹᱭᱯᱷᱟᱹᱫᱽ ᱨᱮ ᱥᱮᱞᱮᱫ ᱠᱟᱛᱮ ᱠᱚᱨᱤᱭᱟ ᱛᱩᱯᱩᱫ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱛᱩᱯᱩᱫ ᱢᱩᱪᱟᱹᱫ-ᱮᱱ ᱛᱟᱭᱚᱢ ᱮᱨᱚᱱᱮᱴᱤᱠ ᱦᱟᱭᱥᱯᱤᱰ ᱯᱷᱞᱟᱭᱤᱴ ᱥᱴᱮᱥᱚᱱ ᱨᱮ ᱯᱟᱭᱞᱚᱴ ᱞᱮᱠᱟᱛᱮ ᱛᱟᱦᱮᱸᱱ ᱨᱮᱭᱟᱜ ᱫᱟᱣᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱢᱚᱦᱟᱠᱟᱥᱪᱟᱨᱤ ᱵᱮᱱᱟᱣᱜ ᱥᱟᱱᱟ ᱠᱮᱫᱮᱭᱟ ᱾ ᱑᱙᱕᱘ ᱥᱟᱞᱮ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱦᱚᱭᱯᱷᱟᱹᱫᱽ ᱨᱮ ᱢᱮᱱ ᱤᱱ ᱥᱯᱮᱥ ᱥᱩᱱᱮᱥᱴ ᱯᱨᱚᱜᱨᱟᱢ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱜ ᱾ ᱑᱙᱖᱐ ᱥᱟᱞᱮᱨᱮ ᱥᱟᱢᱟᱱᱟᱢ ᱥᱟᱺᱜᱤᱧ ᱥᱮᱨᱢᱟ ᱩᱰᱟᱹᱱ ᱜᱟᱹᱰᱤ ᱵᱚᱭᱤᱝ ᱮᱠᱥ-᱒᱐ ᱰᱟᱭᱱᱮᱥᱚᱨ ᱨᱤᱱᱤᱡ ᱯᱟᱭᱞᱚᱴ ᱞᱮᱠᱟᱛᱮ ᱛᱟᱦᱮᱸᱭᱮᱱᱟ ᱾ ᱑᱙᱖᱒ ᱢᱟᱨᱪ ᱑᱕ ᱨᱮ ᱥᱟᱺᱜᱤᱧ ᱥᱮᱨᱢᱟ ᱩᱰᱟᱹᱱ ᱩᱰᱟᱹᱣ ᱞᱟᱹᱜᱤᱫ ᱵᱟᱪᱷᱚᱱ ᱞᱮᱱ ᱛᱩᱨᱩᱭ ᱯᱟᱭᱞᱚᱴ ᱤᱧᱡᱤᱱᱤᱭᱟᱹᱨ ᱠᱚ ᱢᱩᱸᱫᱽ ᱨᱮ ᱟᱡ ᱦᱚᱸᱭ ᱛᱟᱦᱮᱸᱠᱟᱱᱟ ᱾ ᱩᱱ ᱚᱠᱛᱚ ᱨᱮ ᱱᱟᱥᱟ ᱯᱟᱦᱴᱟ ᱢᱚᱦᱟᱠᱟᱥᱪᱟᱨᱤ ᱦᱩᱭᱩᱜ ᱨᱮᱱᱟᱜ ᱟᱨᱫᱟᱥ ᱥᱟᱠᱟᱢ ᱠᱚ ᱟᱛᱟᱝᱮᱫ ᱛᱟᱦᱮᱸᱫ ᱾ ᱱᱚᱶᱟ ᱞᱟᱹᱜᱤᱡ ᱟᱡ ᱦᱚᱸ ᱧᱩᱢ ᱥᱟᱠᱟᱢᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱫᱚᱥᱟᱨ ᱫᱷᱟᱣ ᱵᱟᱪᱷᱚᱱ ᱚᱠᱛᱚ ᱨᱮ ᱟᱡ ᱦᱚᱸᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱮᱢᱤᱱᱤ-᱘ ᱟᱨ ᱡᱮᱢᱩᱱᱤ-᱑᱑ ᱥᱟᱺᱜᱤᱧ ᱥᱮᱨᱢᱟ ᱜᱟᱹᱰᱤ ᱠᱟᱹᱢᱤ ᱦᱚᱨᱟ ᱨᱮ ᱥᱮᱞᱮᱫ ᱠᱟᱛᱮ ᱥᱟᱺᱜᱤᱧ ᱥᱮᱨᱢᱟᱭ ᱫᱟᱬᱟ ᱞᱮᱫ ᱛᱟᱦᱮᱸᱫ ᱾ ᱒᱗ ᱡᱟᱱᱩᱣᱟᱨᱤ ᱑᱙᱖᱗ ᱥᱟᱞᱮᱨᱮ ᱟᱯᱚᱞᱚ-᱑ ᱠᱟᱹᱢᱤᱦᱚᱨᱟ ᱨᱮ ᱥᱮᱞᱮᱫ-ᱮ ᱛᱟᱦᱮᱸᱠᱟᱱᱟ ᱾ ᱟᱯᱚᱞᱚ-᱑᱑ ᱨᱮ  ᱟᱡ ᱥᱟᱶ ᱟᱨ ᱵᱟᱨ ᱜᱟᱛᱮ ᱵᱚᱡᱽ ᱟᱞᱰᱨᱤ ᱟᱨ ᱢᱟᱭᱠᱮᱞ ᱠᱚᱞᱤᱱ ᱥᱟᱶ ᱢᱩᱱ ᱛᱮᱭ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱜᱟᱹᱰᱤ ᱫᱚ ᱯᱩᱱ ᱫᱤᱱ ᱨᱮ ᱔᱐ ᱥᱟᱝᱜᱮ ᱥᱟᱭ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱮ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱟᱨᱢᱥᱴᱨᱚᱝ ᱟᱨ ᱟᱞᱰᱨᱤᱱ  ᱑᱖᱗᱙ ᱥᱟᱞᱮ ᱡᱩᱞᱟᱭ ᱒᱐ ᱨᱮ ᱧᱤᱫᱟᱹ ᱪᱟᱸᱫᱚ ᱠᱚᱞᱮ ᱨᱮ ᱡᱟᱸᱜᱟ ᱠᱤᱱ ᱮᱢ ᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱟᱨᱢᱥᱴᱨᱚᱝ ᱒ ᱴᱤᱬᱤᱡ ᱓᱒ ᱴᱤᱯᱤᱡ-ᱮ ᱛᱟᱦᱮᱸ ᱠᱟᱱᱟ ᱟᱨ ᱤᱱᱟᱹᱜ ᱚᱠᱛᱚ ᱨᱮ ᱜᱮ ᱟᱢᱮᱨᱤᱠᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱪᱤᱨ  ᱧᱤᱫᱟᱹ ᱪᱟᱸᱫᱚ ᱠᱚᱞᱮ ᱨᱮ ᱵᱤᱫ ᱥᱟᱶᱛᱮ ᱛᱤᱢᱤᱱ ᱫᱷᱤᱨᱤ ᱠᱚᱭ ᱦᱟᱞᱟᱝ ᱛᱟᱨᱟ ᱞᱮᱫ ᱛᱟᱦᱮᱸᱫ ᱾ ᱒᱔ ᱡᱩᱞᱟᱭ ᱑᱙᱗᱙ ᱨᱮ ᱦᱟᱭᱣᱟᱭ ᱨᱮᱱᱟᱜ ᱯᱟᱪᱷᱮ ᱥᱮᱦᱮᱫ (ᱯᱩᱪᱷᱤᱢ ᱱᱟᱠᱷᱟ) ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ  ᱨᱮ ᱢᱮᱱᱟᱜ ᱟᱢᱮᱨᱤᱠᱟ ᱨᱮᱱᱟᱜ ᱛᱩᱯᱩᱫ ᱡᱟᱦᱟᱡᱽ ᱪᱮᱛᱟᱱ ᱨᱮ ᱟᱯᱚᱞᱚ-᱑᱑ ᱫᱚ ᱟᱬᱜᱚ ᱨᱩᱣᱟᱹᱲ ᱞᱮᱱ ᱛᱟᱦᱮᱸᱫ ᱾
ᱜᱷᱟᱨᱚᱡᱽ
ᱟᱨᱢᱥᱴᱨᱚᱝ ᱫᱚ ᱒᱘ ᱡᱟᱱᱩᱣᱟᱨᱤ ᱑᱙᱕᱖ ᱥᱟᱞᱮ ᱨᱮ ᱡᱟᱱᱮᱴ ᱥᱮᱨᱮᱱ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱟᱹᱠᱤᱱ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱠᱤᱱ ᱚᱢᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱠᱤᱱᱟᱜ ᱧᱩᱛᱩᱢ ᱫᱚ ᱮᱨᱤᱠ ᱟᱨ ᱢᱟᱨᱠ ᱾
ᱨᱚᱛᱱᱟᱜᱤᱨᱤ ᱦᱚᱱᱚᱛ
ᱨᱚᱛᱱᱟᱜᱤᱨᱤ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮᱼᱜᱮᱞᱼᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱨᱚᱛᱱᱟᱜᱤᱨᱤ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱠᱚᱝᱠᱚᱬ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱪᱤᱯᱞᱩᱱ ᱫᱚ ᱨᱟᱛᱱᱟ ᱜᱤᱨᱤ ᱨᱮᱭᱟᱜ ᱠᱟᱹᱣᱰᱤ ᱨᱟᱡᱽ ᱜᱟᱲ ᱠᱟᱱᱟ᱾ ᱚᱛᱼᱦᱟᱥᱟ ᱨᱮᱛᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱘,᱒᱐᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱞᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱑,᱖᱑᱕,᱐᱖᱙ ᱡᱚᱱᱟ ᱦᱚᱲ ᱢᱮᱱᱟᱜ ᱟᱠᱟᱫ ᱠᱚᱣᱟ, ᱩᱱᱠᱩ ᱢᱩᱫᱽ ᱨᱮ ᱑᱑ᱹ᱓᱓% ᱦᱤᱸᱥ ᱦᱚᱲ ᱜᱮ ᱱᱟᱝᱜᱽᱨᱟᱦᱟ ᱨᱮ ᱠᱚ ᱵᱟᱥᱟ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱛᱟᱜ ᱯᱟᱪᱮ ᱱᱟᱠᱷᱟ ᱛᱮ ᱫᱚ ᱟᱨᱚᱵᱽ ᱫᱚᱨᱭᱟ ᱨᱮ ᱡᱟᱯᱟᱜ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱛᱮ ᱫᱚ ᱥᱤᱝᱫᱷᱩᱫᱽᱨᱜᱽ ᱦᱚᱱᱚᱛ ᱨᱮ ᱡᱟᱯᱟᱜ ᱟᱠᱟᱱᱟ, ᱠᱚᱧᱮ ᱱᱟᱠᱷᱟ ᱛᱮ ᱫᱚ ᱨᱟᱭᱜᱟᱲ ᱦᱚᱱᱚᱛ ᱨᱮ ᱡᱟᱯᱟᱜ ᱟᱠᱟᱱᱟ ᱟᱨ ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱥᱟᱛᱟᱨᱟ ᱦᱚᱱᱚᱛ, ᱥᱟᱝᱜᱽᱞᱤ ᱦᱚᱱᱚᱛ ᱟᱨ ᱠᱚᱞᱦᱟᱯᱩᱨ ᱦᱚᱱᱚᱛ ᱨᱮ ᱡᱟᱯᱟᱜ ᱟᱠᱟᱱᱟ ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱨᱟᱛᱱᱟ ᱜᱤᱨᱤ ᱦᱚᱱᱚᱛ ᱨᱮ ᱘᱘ᱹ᱑᱘% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱗ᱹ᱓᱖% ᱦᱤᱸᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑ᱹ᱘᱗% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱠᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱐ᱹ᱙᱗% ᱦᱤᱸᱥ ᱦᱚᱲ ᱫᱚ ᱠᱚᱱᱠᱧᱱᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐ᱹ᱕᱗% ᱦᱤᱸᱥ ᱦᱚᱲ ᱫᱚ ᱠᱟᱱᱱᱟᱲᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ᱾
ᱦᱟᱯᱟᱴᱤᱧ
ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮ ᱫᱚ ᱮᱭᱟᱭ ᱜᱚᱴᱟᱝ ᱛᱟᱞᱩᱠ ᱠᱚ ᱢᱮᱱᱟᱜ ᱟᱠᱟᱫᱟ, ᱚᱱᱟ ᱛᱟᱞᱩᱠ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱑.ᱨᱟᱛᱱᱟ ᱜᱤᱨᱤ ᱒ᱹᱨᱟᱡᱟ ᱯᱩᱨ ᱓ᱹᱞᱟᱱᱡᱟ ᱔ᱹᱥᱟᱝᱢᱮᱥᱚᱨ ᱕ᱹᱪᱤᱯᱞᱩᱱ ᱖ᱹᱜᱩᱦᱟᱜᱟᱨ ᱗ᱹᱢᱟᱱᱫᱟᱱ ᱜᱟᱲ ᱘ᱹᱠᱷᱮᱫᱽ ᱟᱨ ᱙ᱹᱫᱟᱯᱚᱞᱤ᱾ ᱱᱤᱭᱟᱹ ᱦᱚᱱᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱱ ᱥᱚᱵᱷᱟ ᱨᱮᱭᱟᱜ ᱢᱚᱬᱻ ᱜᱚᱴᱟᱝ ᱴᱚᱴᱷᱟ ᱢᱮᱱᱟᱜ ᱟᱠᱟᱫᱟ᱾ ᱚᱱᱟ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱫᱷᱟ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟᱺ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱖᱑᱕,᱐᱖᱙ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱜᱤᱱᱤᱼᱵᱤᱥᱟᱣ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱤᱫᱟᱦᱩ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱓᱑᱑ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱑᱙᱖ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱔.᱙᱖% ᱾ ᱨᱟᱛᱱᱟ ᱜᱤᱨᱤ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱑᱑᱒᱓ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱒.᱔᱓% ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:1832 establishments in India ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱢ:ᱠᱚᱝᱠᱚᱬ ᱠᱷᱚᱸᱰ
ᱴᱮᱸᱜᱚᱡ
ᱴᱮᱸᱜᱚᱡ ᱛᱮ ᱟᱭᱢᱟ ᱞᱮᱠᱟᱱ ᱡᱤᱱᱤᱥ ᱠᱟᱴ, ᱫᱟᱨᱮ ᱮᱢᱟᱱ ᱠᱚ ᱢᱟᱫ ᱞᱟᱹᱜᱤᱫ ᱠᱟᱹᱢᱤ ᱮᱢᱟᱱ ᱨᱮ ᱞᱟᱜᱟᱜ ᱠᱟᱱᱟ ᱾ ᱴᱮᱸᱜᱚᱡ ᱫᱚ ᱢᱮᱬᱦᱮᱫ ᱨᱮᱱᱟᱜ ᱵᱟᱱᱟᱣ ᱛᱟᱦᱮᱱ ᱠᱟᱱᱟ ᱱᱚᱶᱟ ᱠᱷᱚᱱ ᱯᱟᱹᱦᱤᱞ ᱥᱮᱫᱟᱭ ᱫᱚ ᱞᱟᱥᱮᱨ ᱫᱷᱤᱨᱤ ᱛᱮ ᱮᱢᱟᱱ ᱡᱤᱱᱤᱥ ᱠᱚ ᱢᱟᱫ ᱞᱟᱹᱜᱤᱫ ᱠᱚ ᱨᱤᱠᱟᱹ ᱮᱫ ᱛᱟᱦᱮᱱᱟ ᱾ ᱵᱟᱹᱭ ᱵᱟᱹᱭ ᱛᱮ ᱦᱚᱲ ᱠᱚ ᱥᱮᱬᱟ ᱤᱫᱤ ᱮᱱᱟ ᱟᱨ ᱢᱮᱬᱦᱮᱫ ᱨᱮᱱᱟᱜ ᱴᱮᱸᱜᱚᱡ ᱠᱚ ᱵᱟᱱᱟᱣ ᱠᱚ ᱮᱦᱚᱵ ᱠᱮᱫ-ᱟ, ᱱᱤᱛ ᱱᱚᱶᱟ ᱜᱮ ᱟᱭᱢᱟ ᱞᱮᱠᱟᱱ ᱢᱟᱫ ᱠᱟᱹᱢᱤ ᱥᱟᱶ ᱚᱠᱚᱭ ᱫᱚ ᱥᱟᱶᱛᱟ ᱟᱹᱨᱤᱪᱟᱹᱞᱤ ᱨᱮ ᱠᱚ ᱟᱢᱮᱴ ᱟᱠᱟᱫ-ᱟ ᱟᱭᱢᱟ ᱚᱱᱠᱟᱱ ᱫᱷᱚᱨᱚᱢ ᱨᱮ ᱠᱚ ᱟᱯᱱᱟᱨ ᱟᱠᱟᱫ-ᱟ ᱾
ᱴᱮᱸᱜᱚᱡ ᱨᱮᱱᱟᱜ ᱦᱟᱹᱴᱤᱧ
ᱴᱮᱸᱜᱚᱡ ᱨᱮ ᱵᱟᱨᱭᱟ ᱠᱚᱢᱯᱳᱱᱮᱱᱴ ᱢᱮᱱᱟᱜ-ᱟ : ᱮᱠᱥ ᱦᱮᱰ (axe head), ᱟᱨ ᱦᱟᱯᱷᱴ (the haft).
ᱪᱩᱲᱤᱱ
ᱪᱩᱲᱤᱱ ᱪᱩᱲᱤᱱ ᱥᱤᱧᱚᱛ ᱨᱮᱱᱟᱜ ᱩᱯ ᱢᱟᱦᱟᱫᱣᱤᱯ ᱨᱮ ᱟᱨ ᱟᱹᱰᱤ ᱜᱟᱱ ᱫᱟᱠᱷᱤᱬ-ᱯᱩᱨᱣᱤ ᱮᱥᱤᱭᱟ ᱨᱮᱱᱟᱜ ᱦᱤᱥᱥᱟ ᱨᱮᱱᱟᱜ ᱞᱚᱠ ᱠᱟᱛᱷᱟ ᱨᱮ ᱱᱚᱶᱟ ᱨᱮᱱᱟᱜ ᱪᱟᱞᱚᱱ ᱢᱮᱱᱟᱜ ᱟ᱾ ᱱᱟᱶᱟ ᱨᱮ ᱢᱤᱫ ᱞᱮᱠᱟᱱ ᱫᱟᱹᱱᱢᱤ ᱥᱮ ᱨᱟᱠᱚᱥ ᱠᱟᱱᱟ ᱠᱚ᱾ ᱱᱩᱠᱩᱠᱣᱟᱜ ᱩᱨᱩᱢᱚᱜ ᱞᱟᱹᱜᱤᱫ ᱠᱚ ᱢᱮᱱ ᱟᱠᱟᱫᱟ ᱡᱮ ᱱᱩᱠᱩ ᱩᱱᱡᱩᱭ ᱛᱤᱨᱞᱟ  ᱠᱚᱨᱮ ᱵᱟᱱᱟᱜ ᱠᱟᱱᱟ ᱡᱟᱦᱟᱸᱭ ᱯᱨᱚᱥᱛᱟᱣ ᱚᱠᱛᱮ ᱠᱚ ᱜᱩᱡᱩᱜ ᱠᱟᱱᱟ᱾ ᱱᱩᱠᱩ ᱨᱩᱯ  ᱵᱟᱝ ᱵᱮᱥ ᱟᱨ ᱵᱷᱟᱭᱟᱸᱠᱟᱨ ᱠᱚ ᱞᱟᱹᱭ ᱮᱫᱟ᱾ ᱢᱮᱱᱠᱟᱷᱟᱱ ᱞᱟᱹᱭ ᱨᱮᱠᱚ ᱞᱟᱹᱭᱟ ᱱᱩᱠᱩ ᱫᱚ ᱟᱥᱚᱞ ᱠᱚ ᱛᱤᱨᱞᱟ ᱨᱮᱱᱟᱜ ᱨᱩᱯ ᱠᱚ ᱦᱟᱛᱟᱣ ᱫᱟᱲᱮᱭᱟᱜ  ᱠᱟᱱᱟ᱾ ᱱᱩᱠᱩᱠᱣᱟᱜ ᱫᱚ ᱠᱚ ᱞᱟᱹᱭᱟ ᱡᱮ ᱱᱩᱠᱩ ᱫᱚ ᱩᱞᱴᱤ ᱡᱟᱸᱜᱟ ᱠᱚ ᱟᱛᱮᱜ ᱠᱚ ᱛᱟᱲᱟᱢᱟ ᱥᱚᱡᱷᱮ ᱫᱚ ᱵᱟᱢ ᱧᱟᱢ ᱛᱟᱠᱚᱣᱟ᱾ ᱩᱞᱴᱤ ᱡᱟᱸᱜᱟ ᱟᱨ ᱟᱵᱚ ᱦᱚᱲᱟᱜ ᱫᱚ ᱥᱚᱡᱷᱮᱭ ᱜᱮ ᱛᱟᱦᱮᱱ ᱠᱟᱱᱟ ᱢᱮᱱᱠᱷᱟᱱ ᱪᱩᱲᱤᱱ ᱵᱚᱸᱜᱟ ᱫᱚ ᱢᱟᱹᱱᱢᱤ ᱨᱤᱱᱤᱡ ᱚᱯᱚᱡᱤᱴ ᱠᱟᱱᱟ ᱠᱚ, ᱱᱩᱠᱩ ᱫᱚ ᱠᱚ ᱞᱟᱹᱭᱟ ᱜᱟᱰᱟ ᱟᱲᱮ ᱵᱮᱰᱟ ᱟᱲᱮ ᱠᱚᱨᱮ ᱠᱚ ᱛᱟᱦᱮᱱᱟ ᱱᱩᱠᱩ ᱫᱚ ᱡᱟᱥᱛᱤ ᱛᱟᱞᱟ ᱧᱤᱫᱟ ᱥᱮᱫ ᱠᱚ ᱧᱟᱢᱚᱜ ᱠᱟᱱᱟ᱾ ᱟᱥᱚᱞ ᱛᱮᱫᱚ ᱟᱢᱵᱚᱥ ᱵᱚᱸᱜᱟ ᱠᱚᱨᱮ ᱟᱭᱢᱟ ᱥᱚᱠᱛᱚ ᱡᱚ ᱧᱟᱢᱚᱜ ᱠᱟᱱᱟ ᱩᱱᱛᱮᱫᱚ ᱱᱩᱠᱩ ᱣᱟᱜ ᱟᱥᱚᱞ ᱫᱩᱲᱩᱵ ᱫᱤᱱ ᱛᱟᱦᱮᱱ ᱠᱟᱱ ᱛᱟᱠᱚᱣᱟ,  ᱟᱵᱚ ᱦᱚᱲ ᱫᱚ ᱫᱟᱠᱟ ᱩᱛᱩ ᱵᱚᱱ ᱡᱚᱢᱟ ᱢᱮᱱᱠᱷᱟᱱ ᱪᱩᱲᱤᱱ ᱵᱚᱸᱜᱟ ᱣᱟᱜ ᱫᱚ ᱫᱷᱤᱨᱤ ᱜᱤᱛᱤᱞ ᱜᱮ ᱛᱟᱠᱚ ᱡᱚᱢ ᱧᱩ ᱠᱷᱟᱯᱴᱤᱜ ᱨᱮᱱᱟᱜ ᱥᱮ ᱜᱤᱰᱤ ᱠᱟᱨᱟᱦᱤ ᱨᱮᱱᱟᱜ ᱜᱮ ᱛᱟᱠᱚ ᱠᱷᱟᱸᱰᱟ ᱵᱟᱹᱴᱤ ᱛᱟᱠᱚ ᱫᱚ, ᱪᱩᱲᱤᱭ ᱵᱚᱸᱜᱟ ᱫᱚ ᱫᱤᱱ ᱵᱮᱲᱟ ᱫᱚ ᱵᱟᱝᱠᱚ ᱧᱟᱢᱚᱜ ᱠᱟᱱᱟ ᱩᱱ ᱚᱠᱛᱮ ᱫᱚ ᱱᱩᱠᱩ ᱟᱠᱚᱣᱟ ᱡᱟᱭᱜᱟ ᱡᱟᱭᱜᱟ ᱨᱮ  ᱠᱚ ᱜᱤᱛᱤᱡ ᱡᱚᱝ ᱟ᱾ ᱟᱩᱭᱩᱽ ᱯᱚᱦᱚᱨ ᱮᱱ ᱠᱷᱟᱱ ᱑᱑ ᱴᱟᱲᱟᱝ ᱠᱷᱚᱱ ᱮᱛᱚᱦᱚᱵ ᱮᱱ ᱥᱮ ᱱᱩᱠᱩᱣᱟᱜ ᱜᱤᱫᱟᱨ ᱞᱮᱠᱟ ᱨᱟᱜ, ᱥᱮᱨᱮᱧ, ᱨᱟᱹᱥᱠᱟ ᱮᱢ ᱟᱹᱭᱠᱟᱹᱣ ᱟ᱾ ᱱᱩᱠᱩ ᱦᱚᱸ ᱢᱟᱱᱢᱤ ᱞᱮᱠᱟᱱ ᱠᱚ ᱨᱟᱹᱥᱠᱟ ᱡᱚᱝ ᱟ᱾ ᱱᱩᱠᱩᱠᱣᱟᱜ ᱫᱚ ᱑᱑ ᱴᱟᱲᱟᱝ ᱠᱷᱚᱱ ᱜᱮ ᱨᱟᱜ ᱨᱟᱦᱟ ᱜᱟᱰᱟ ᱟᱲᱮ ᱠᱚᱨᱮᱢ‌ ᱟᱸᱡᱚᱢ ᱟ᱾ ᱱᱟᱶᱟ ᱫᱚ ᱩᱱᱠᱩ ᱛᱤᱨᱞᱟ ᱠᱷᱚᱱ ᱜᱮ ᱠᱚ ᱵᱟᱱᱟᱜ ᱠᱟᱱᱟ ᱡᱟᱦᱟᱸᱭ ᱠᱩᱲᱤ ᱜᱤᱫᱟᱨ ᱥᱮ ᱡᱩᱣᱟᱱ ᱠᱩᱲᱤ ᱡᱩᱣᱟᱱ ᱦᱟᱨᱟ ᱨᱮᱜᱮ ᱮ ᱜᱚᱡ ᱟᱠᱟᱱ ᱟᱱᱠᱟᱱ ᱠᱚᱫᱚ ᱪᱩᱲᱤᱱ ᱠᱚ ᱵᱟᱱᱟᱜ ᱠᱟᱱᱟ᱾ ᱱᱩᱠᱩ ᱡᱩᱫᱤ ᱟᱢ ᱥᱟᱶ ᱛᱮ ᱡᱟᱦᱟᱸᱭ ᱠᱩᱲᱤ ᱥᱮ ᱛᱤᱨᱟᱞᱟ ᱮ ᱪᱟᱞᱟᱣ ᱟᱠᱟᱱ ᱦᱚᱨ ᱨᱮᱢ ᱟᱵᱽ ᱠᱮᱫᱮᱭᱟ ᱠᱷᱟᱱ ᱵᱟᱰᱟᱭ ᱢᱮ ᱩᱱᱤ ᱵᱟᱵᱟ ᱦᱚᱲ ᱨᱮᱱ ᱡᱩᱨᱤ ᱛᱟᱭ ᱪᱚᱨᱚᱠ ᱜᱮᱭᱟ ᱠᱷᱟᱱ ᱱᱩᱠᱩ ᱪᱩᱲᱤᱱ ᱫᱚ ᱩᱱᱤ ᱡᱟᱦᱟᱤᱢᱡᱫ ᱪᱩᱲᱤᱱ ᱨᱮ ᱩᱱᱤᱭᱟᱜ ᱨᱩᱯ ᱦᱚᱸ ᱠᱚ ᱦᱟᱛᱟᱣ ᱫᱟᱲᱮᱭᱟ ᱟ᱾ ᱱᱩᱠᱩᱠᱣᱟᱜ ᱫᱚ ᱛᱟᱲᱟᱢ ᱫᱚ ᱦᱤᱡᱩ ᱪᱟᱞᱟᱜ ᱟᱨ ᱩᱨᱩᱢ ᱞᱟᱹᱜᱤᱫ ᱫᱚ ᱪᱮᱛᱟᱱ ᱞᱟᱛᱟᱨ ᱪᱮᱛᱟᱱ ᱥᱩᱢᱩᱝ ᱧᱮᱞ ᱫᱚ ᱵᱟᱝ ᱮᱢ ᱩᱨᱩᱢ ᱫᱟᱲᱮ ᱟᱭᱟ ᱧᱮᱞ ᱛᱮᱢᱟ ᱢᱟᱹᱱᱢᱤ ᱞᱮᱠᱟ ᱜᱮ ᱚᱠᱟ ᱫᱚᱢ ᱧᱮᱞᱮᱭᱟ, ᱪᱮᱛᱟᱤ ᱠᱟᱛᱮᱜ ᱮᱢ ᱠᱟᱭᱚᱜ ᱟᱭ ᱞᱮᱠᱷᱟᱱ ᱵᱟᱢ ᱮᱢ ᱵᱟᱲᱟᱭ ᱫᱟᱲᱭ ᱟᱭᱟ ᱡᱚᱠᱷᱚᱱ ᱩᱱᱠᱩ ᱠᱚᱣᱟᱜ ᱠᱟᱴᱟᱢ ᱧᱮᱞ ᱠᱷᱟᱱ ᱜᱮ ᱟᱢ ᱫᱚᱢ ᱧᱮᱞᱮᱭᱟ ᱟᱪᱩᱨ ᱟᱪᱩᱨ ᱩᱞᱴᱤ ᱟᱠᱟᱱ ᱛᱟᱭ ᱟᱠᱟᱫᱟᱭ, ᱞᱟᱹᱭ ᱟᱠᱟᱱᱟ ᱞᱮᱠᱟᱛᱮ ᱪᱩᱲᱤᱱ ᱫᱚ ᱚᱱᱠᱟᱱ ᱦᱚᱲ ᱠᱚ ᱧᱟᱢᱮᱫ ᱠᱚᱣᱟ ᱡᱟᱦᱟᱸᱭ ᱠᱚᱲᱟ ᱰᱟᱸᱜᱩᱣᱟ ᱢᱮᱱᱟᱭᱟ ᱟᱨ ᱡᱩᱫᱤ ᱟᱢ ᱪᱩᱲᱤ ᱮᱢ ᱧᱟᱢ ᱠᱮᱫ ᱠᱚᱣᱟ ᱥᱮ ᱧᱟᱢ ᱠᱮᱫᱮᱭᱟ ᱠᱷᱟᱱ ᱟᱢ ᱫᱚ ᱵᱟᱭ ᱤᱠᱟ ᱢᱮᱭᱟ ᱟᱨ ᱵᱟᱢ ᱪᱷᱟᱲᱟ ᱫᱟᱲᱮᱭᱟ ᱟ᱾ ᱡᱩᱫᱤ ᱪᱩᱲᱤᱱ ᱵᱚᱸᱜᱟ ᱧᱤᱫᱟ ᱵᱷᱤᱛᱨᱤ ᱛᱮ ᱟᱢ ᱢᱮᱱᱟᱜ ᱢᱮᱭᱟ ᱠᱷᱟᱱ ᱡᱟᱦᱟᱸ ᱞᱮᱠᱟᱛᱮ ᱵᱷᱩᱞᱟᱹᱣ ᱮᱢ ᱟᱨ ᱵᱟᱝᱠᱷᱟᱱ ᱧᱤᱫᱟ ᱵᱷᱤᱛᱤᱨ ᱛᱮ ᱟᱢ ᱫᱚᱢ ᱡᱟᱦᱟᱸ ᱪᱮᱠᱟᱜ ᱟᱢ ᱡᱩᱫᱤ ᱟᱢ ᱩᱱᱤ ᱟᱲᱟᱜ ᱠᱟᱭ ᱨᱮᱱᱟᱜ ᱠᱟᱱ ᱠᱷᱟᱱ ᱥᱮᱛᱟᱤ ᱦᱟᱹᱵᱤᱡ ᱩᱱᱤ ᱥᱟᱶ ᱛᱟᱦᱮᱱ ᱦᱩᱭᱩᱜ ᱛᱟᱢᱟ, ᱛᱚᱵᱮ ᱠᱷᱟᱱ ᱜᱮᱢ ᱵᱟᱧᱪᱟᱣᱜ ᱟ, ᱞᱟᱹᱭ ᱞᱮᱠᱟᱛᱮ ᱫᱚ ᱪᱩᱲᱤᱱᱟᱜ ᱵᱚᱦᱚᱜ ᱨᱮ ᱢᱟᱨᱟᱝ ᱩᱛᱟᱨ ᱡᱟᱴᱟ ᱠᱚ ᱛᱟᱦᱮᱱ ᱛᱟᱠᱚ ᱠᱟᱱᱟ ᱡᱩᱫᱤ ᱟᱢ ᱵᱟᱰᱟᱭ ᱠᱮᱫᱟᱢ ᱠᱷᱟᱱ ᱟᱢ ᱫᱚ ᱪᱩᱲᱤᱱᱟᱜ ᱡᱟᱴᱟ ᱵᱟᱵᱽ ᱛᱟᱭ ᱢᱮ ᱩᱱ ᱦᱟᱹᱵᱤᱡ ᱫᱟᱵᱽ ᱠᱟᱛᱟᱭ ᱢᱮ ᱡᱟᱵᱛᱟᱠ ᱵᱟᱝ ᱫᱮᱛᱟᱵᱚᱜ ᱛᱟᱣᱦᱚᱞᱮ ᱠᱷᱟᱱ ᱜᱮ ᱟᱢ ᱫᱚ ᱵᱟᱰᱟᱭ ᱢᱮ ᱵᱟᱧᱪᱟᱣ ᱢᱮᱱᱟᱢᱟ, ᱞᱟᱹᱭ ᱟᱨ ᱟᱹᱭᱠᱟᱹᱜ ᱞᱮᱠᱟᱛᱮ ᱞᱟᱹᱭᱟᱹᱠᱚ ᱟᱨ ᱟᱸᱡᱚᱢ ᱟᱠᱟᱱ ᱜᱮᱭᱟ ᱱᱩᱠᱩᱮ ᱫᱚ ᱡᱟᱦᱟᱸ ᱪᱩᱲᱤᱱ ᱟᱨ ᱰᱟᱹᱱ ᱨᱭ ᱥᱚᱢᱟᱱᱛᱟ ᱠᱚ ᱢᱤᱫ ᱜᱮ ᱢᱮᱱᱟᱜ ᱟ᱾ ᱟᱨ ᱪᱩᱲᱤᱱ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱫᱚ  ᱮᱴᱟᱜ ᱟᱜ ᱩᱯᱟᱭ ᱢᱮᱱᱟᱜ ᱠᱷᱟᱱ ᱡᱩᱫᱤ ᱡᱟᱦᱟᱸᱭ ᱡᱚᱸᱛᱚᱨ ᱢᱚᱸᱛᱚᱨ ᱠᱚᱭ ᱵᱟᱰᱟᱭᱟ, ᱚᱠᱷᱟ ᱫᱚ ᱢᱟᱸᱛᱟᱨ ᱛᱮ ᱜᱮ ᱪᱩᱲᱤᱱ ᱥᱮ ᱵᱚᱸᱜᱟ ᱠᱚ ᱛᱚᱞ ᱠᱚᱣᱟᱭ᱾ ᱱᱚᱶᱟ ᱫᱚ ᱞᱟᱹᱭ ᱟᱸᱡᱚᱢ ᱞᱮᱠᱟᱛᱮ ᱟᱸᱡᱚᱢ ᱟᱠᱟᱱᱟ᱾ ᱦᱟᱞ ᱯᱷᱤᱞᱦᱟᱞ ᱢᱟᱢᱞᱟ ᱨᱮ ᱛᱤᱨᱟᱞᱟ ᱠᱚ ᱪᱩᱲᱤᱱ ᱵᱚᱸᱜᱟ ᱠᱚ ᱞᱟᱹᱭ ᱠᱟᱛᱮᱜ ᱩᱱᱠᱩ ᱨᱮ ᱟᱨᱚᱯ ᱠᱚ ᱞᱟᱜᱟᱣ ᱮᱫᱟ ᱩᱱᱠᱩ ᱨᱮ ᱡᱟᱫᱩ ᱴᱚᱱᱟ  ᱞᱟᱹᱭ ᱠᱟᱛᱮᱜ ᱞᱟᱜᱟᱛᱨ ᱥᱟᱥᱮᱛ ᱦᱟᱨᱠᱮᱛ ᱠᱚ ᱦᱩᱭᱩᱜ ᱠᱟᱱᱟ᱾
ᱮᱲᱮ ᱥᱮ ᱥᱟᱹᱨᱤ
ᱱᱟᱶᱟ ᱨᱮᱱᱟᱜ ᱯᱟᱹᱛᱭᱟᱹᱣ ᱫᱚ ᱩᱱᱠᱩ ᱠᱚ ᱞᱟᱹᱭ ᱫᱟᱲᱮᱭᱟᱜ ᱟ ᱡᱟᱦᱟᱸᱭ ᱚᱱᱠᱟ ᱟᱵᱚᱥᱤ ᱦᱩᱭ ᱟᱠᱟᱫᱮᱭᱟ ᱢᱮᱱᱠᱭ ᱱᱮᱛᱟᱨᱟᱜ ᱡᱩᱜᱽ ᱨᱮᱫᱚ ᱵᱟᱝ ᱮᱢ ᱞᱟᱹᱭ ᱯᱟᱹᱛᱭᱟᱹᱮ ᱫᱟᱲᱮᱭᱟᱜ ᱞᱮᱠᱟ ᱢᱮᱱᱟᱜ ᱟ,
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱯᱤᱥᱟᱪ
ᱡᱚᱢᱩᱱᱟ ᱴᱩᱰᱩ
ᱡᱚᱢᱩᱱᱟ ᱴᱩᱰᱩ ᱑᱙ᱹ᱑᱒ᱹ᱑᱙᱘᱐ ᱨᱮ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱡᱟᱱᱟᱢ ᱨᱮᱱᱟᱭ ᱾ ᱡᱚᱢᱩᱱᱟ ᱴᱩᱰᱩ ᱫᱚ ᱥᱤᱧᱚᱛ ᱨᱤᱱᱤᱡ ᱥᱟᱪᱟᱨᱦᱮ ᱦᱩᱞᱜᱟᱹᱨᱤᱭᱟᱹ ᱠᱟᱱᱟᱭ ᱾᱒᱐᱑᱘-᱒᱐᱑᱙ ᱥᱟᱞ ᱞᱟᱹᱜᱤᱫ ᱟᱡ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱱ ᱥᱮᱬᱟ ᱵᱮᱥᱟᱢᱚᱨᱤᱠ ᱥᱤᱨᱯᱟᱹ ᱯᱚᱫᱢᱚᱥᱨᱤ ᱥᱤᱨᱯᱟᱹᱭ ᱟᱢᱮᱴ ᱦᱟᱠᱟᱫᱼᱟ ᱾᱒᱐᱑᱔ ᱥᱟᱞ ᱨᱮ ᱜᱚᱰᱯᱷᱨᱮ ᱯᱷᱤᱞᱤᱯᱥ ᱵᱨᱮᱵᱷᱨᱤ ᱥᱤᱨᱯᱟᱹ ᱦᱚᱸᱭ ᱟᱢᱮᱴ ᱞᱮᱫᱼᱟ ᱾ ᱡᱷᱟᱨᱠᱷᱚᱸᱰ ᱨᱤᱱ ᱠᱟᱴ ᱢᱟᱯᱷᱤᱭᱟᱹ ᱠᱚ ᱥᱟᱞᱟᱜ ᱟᱡᱟᱜ ᱞᱟᱹᱰᱷᱟᱹᱭ ᱠᱷᱟᱹᱛᱤᱨ ᱟᱡ ᱞᱮᱰᱤ ᱴᱟᱨᱡᱚᱱ ᱢᱮᱱᱛᱮᱫ ᱦᱚᱸᱠᱚ ᱧᱩᱛᱩᱢ ᱮ ᱜᱮᱭᱟ ᱾
ᱥᱤᱨᱯᱟᱹ
ᱮᱛᱚᱦᱚᱵ ᱫᱚ ᱟᱠᱚ ᱟᱹᱛᱩ ᱥᱩᱨ ᱨᱮ ᱵᱮᱱᱤᱭᱚᱢ ᱫᱟᱨᱮ ᱜᱮᱫ ᱵᱤᱨᱩᱫᱷ ᱨᱮ ᱞᱟᱹᱰᱷᱟᱹᱭᱼᱮ ᱮᱛᱚᱦᱚᱵ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱟᱠᱚ ᱟᱹᱛᱩ ᱥᱩᱨ ᱥᱩᱯᱩᱨ ᱠᱚᱨᱮ ᱦᱚᱸ ᱟᱡᱟᱜ ᱦᱩᱞ ᱠᱟᱹᱢᱤ ᱯᱟᱥᱱᱟᱣ ᱤᱫᱤ ᱮᱱᱟ ᱾ ᱱᱚᱣᱟ ᱠᱟᱹᱢᱤ ᱞᱟᱹᱜᱤᱫ ᱟᱡ " ᱵᱚᱱ ᱥᱩᱨᱚᱠᱷᱭᱟ ᱥᱚᱢᱤᱛᱤ " ᱧᱩᱛᱩᱢ ᱛᱮ ᱢᱤᱫ ᱜᱟᱶᱛᱟ ᱑᱙᱙᱘ ᱥᱟᱞ ᱨᱮ ᱵᱮᱨᱮᱫ ᱞᱮᱫᱼᱟ  ᱿
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱡᱮᱜᱮᱛ ᱨᱤᱱ ᱯᱩᱭᱞᱩ ᱛᱤᱨᱞᱟ. ᱠᱚᱣᱟᱜ ᱞᱤᱥᱴᱤ
ᱱᱚᱣᱟ ᱫᱚ '''ᱡᱮᱜᱮᱛ ᱨᱤᱱ ᱯᱩᱭᱞᱩ ᱛᱤᱨᱞᱟ. ᱠᱚᱣᱟᱜ ᱞᱤᱥᱴᱤ''' ᱠᱟᱱᱟ ᱾ ᱱᱟᱜᱟᱢ ᱞᱮᱠᱟᱛᱮ ᱡᱮᱜᱮᱛ ᱨᱮ ᱱᱟᱱᱟᱻᱵᱷᱤᱱᱟ.ᱨ ᱠᱟ.ᱢᱤ ᱦᱚᱨᱟ ᱠᱚᱨᱮ ᱯᱩᱭᱞᱩ ᱛᱤᱨᱞᱟ. ᱞᱮᱠᱟᱛᱮ ᱫᱟᱣ ᱠᱚ ᱥᱟᱵ ᱠᱮᱴᱮᱡ ᱟᱠᱟᱫ ᱛᱤᱨᱞᱟ. ᱠᱚᱣᱟᱜ ᱞᱤᱥᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱤᱝᱞᱤᱥ ᱢᱳᱴᱳ ᱞᱮᱠᱟᱛᱮ "breaking the gender barrier" ᱦᱚᱸ ᱵᱚᱱ ᱢᱮᱛᱟᱜ ᱠᱟᱱᱟ ᱾ " ᱟᱨ ᱛᱤᱨᱞᱟ. ᱠᱚᱣᱟᱜ ᱢᱤᱞᱤᱴᱟᱨᱤ ᱨᱮ ᱡᱟᱭᱜᱟ ᱮᱥᱮᱫ ᱤᱫᱤ ᱠᱷᱟ.ᱛᱤᱨ ᱫᱚ "breaking the brass ceiling" ᱦᱚᱸ ᱠᱚ ᱢᱮᱱ ᱭᱮᱫᱟ ᱾ ᱟᱨ ᱡᱚᱠᱷᱚᱱ ᱛᱤᱨᱞᱟ. ᱠᱚ ᱫᱷᱚᱨᱚᱢ(clergy) ᱪᱮᱛᱟᱱ ᱨᱮ ᱫᱟᱮ ᱠᱚ ᱦᱟᱛᱟᱣ ᱭᱮᱫᱟ ᱮᱱ ᱠᱷᱚᱱ "breaking the stained glass ceiling" ᱠᱚ ᱢᱮᱛᱟᱠᱚ ᱠᱟᱱᱟ ᱾
ᱠᱟᱞᱤ ᱜᱟᱰᱟ, ᱩᱛᱛᱨᱟᱠᱷᱟᱸᱰ
ᱠᱟᱞᱤ ᱜᱟᱰᱟ, ᱡᱟᱦᱟᱸ ᱫᱚ ᱢᱟᱦᱟᱠᱟᱞᱤ, ᱠᱟᱞᱤᱜᱟᱸᱜᱟ ᱥᱮ ᱥᱟᱨᱫᱟ ᱠᱚ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ, ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱟᱨ ᱩᱛᱛᱟ.ᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱟᱹᱛᱩᱜ ᱠᱟᱱ ᱢᱤᱫ ᱜᱟᱰᱟ ᱠᱟᱱᱟ᱾ ᱱᱚᱶᱟ ᱜᱟᱰᱟ ᱨᱮᱱᱟᱜ ᱩᱫᱽᱜᱟᱢ ᱡᱟᱭᱜᱟ ᱢᱟᱨᱟᱝ ᱵᱩᱨᱩ ᱦᱤᱢᱚᱞᱟᱭ ᱨᱮ ᱓᱖᱐᱐ ᱢᱤᱴᱚᱨ ᱨᱮᱱᱟᱜ ᱪᱮᱛᱟᱱᱨᱮ ᱢᱮᱱᱟᱜ ᱠᱟᱞᱟ ᱯᱟᱱᱤ ᱱᱟᱢᱚᱠ ᱡᱟᱭᱜᱟ ᱨᱮ ᱢᱮᱱᱟᱜ-ᱟ, ᱱᱚᱶᱟ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱠᱟᱞᱤ ᱢᱟᱛᱟ(ᱠᱟᱞᱤ ᱟᱭᱚ) ᱧᱩᱛᱩᱢ ᱛᱮ ᱯᱟᱲᱟᱣ ᱮᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱢᱚᱸᱫᱤᱨ ᱠᱟᱞᱟᱯᱟᱱᱤ ᱨᱮ ᱞᱤᱯ-ᱞᱤᱠᱷ ᱫᱚᱨᱨᱮ ᱠᱷᱚᱱ ᱥᱩᱨ ᱧᱚᱜ ᱥᱤᱧᱚᱛ ᱟᱨ ᱛᱤᱵᱽᱵᱚᱛ ᱨᱮᱱᱟᱜ ᱥᱤᱢᱟ ᱨᱮ ᱢᱮᱱᱟᱜ-ᱟ᱾ ᱚᱸᱰᱮ ᱱᱟᱜ ᱪᱮᱛᱟᱱ ᱦᱚᱨ ᱨᱮ ᱱᱚᱶᱟ ᱜᱟᱰᱟ ᱱᱮᱯᱟᱞ ᱥᱟᱶ ᱥᱤᱧᱚᱛ ᱨᱮᱱᱟᱜ ᱱᱤᱨᱚᱸᱛᱚᱨ ᱥᱟᱢᱟᱝ ᱥᱤᱢᱟ ᱵᱟᱱᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱢᱟᱦᱟ ᱠᱟᱞᱤ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱱᱚᱶᱟ ᱜᱟᱰᱟ ᱩᱛᱛᱨᱟᱠᱷᱟᱸᱰ ᱟᱨ ᱩᱛᱛᱟᱨᱯᱨᱚᱫᱮᱥ ᱨᱮᱱᱟᱜ ᱴᱟᱺᱰᱤ ᱴᱚᱴᱷᱟ ᱨᱮ ᱥᱮᱴᱮᱨᱚᱜ ᱨᱮ ᱥᱟᱨᱫᱟ ᱜᱟᱰᱟ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ᱾ ᱠᱟᱞᱤ ᱜᱟᱰᱟ ᱨᱮᱱᱟᱜ ᱛᱩᱢᱵᱩᱜ ᱴᱚᱴᱷᱟ ᱞᱚᱜᱽᱵᱷᱚᱜᱽ ᱑᱕᱒᱖᱐ ᱣᱚᱨᱜᱽ ᱠᱤᱞᱚᱢᱤᱴᱚᱨ ᱢᱮᱱᱟᱜ-ᱟ᱾ ᱡᱟᱦᱟᱸ ᱫᱚ ᱢᱤᱫ ᱢᱟᱨᱟᱝ ᱦᱟᱹᱴᱤᱧ (ᱞᱚᱜᱽᱵᱷᱚᱜᱽ ᱙᱙᱔᱓ ᱣᱚᱨᱜᱽ ᱠᱤᱞᱳᱢᱤᱴᱟᱨ) ᱩᱛᱛᱨᱟᱠᱷᱟᱸᱰ ᱨᱮ ᱢᱮᱱᱟᱜ-ᱟ, ᱟᱨ ᱥᱟᱨᱮᱡ ᱱᱮᱯᱟᱞ ᱨᱮ ᱢᱮᱱᱟᱜ-ᱟ᱾
ᱠᱟᱞᱤ ᱜᱟᱰᱟ ᱩᱛᱛᱨᱟᱠᱷᱟᱸᱰ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱭ ᱟᱥᱚᱞ ᱜᱟᱰᱟ ᱨᱮ ᱢᱤᱫ ᱜᱮᱭᱟ, ᱟᱨ ᱱᱚᱶᱟ ᱠᱟᱨᱚᱱ ᱛᱮ ᱱᱚᱶᱟ ᱩᱛᱛᱨᱟᱠᱷᱟᱸᱰ ᱨᱮᱱᱟᱜ ᱯᱚᱱᱚᱛ-ᱪᱤᱛᱟᱨ ᱨᱮ ᱦᱚᱸ ᱥᱚᱫᱚᱨ ᱦᱩᱭ ᱟᱠᱟᱱᱟ᱾ ᱱᱚᱶᱟ ᱜᱟᱰᱟ ᱠᱟᱞᱟᱯᱟᱱᱤ ᱨᱮ ᱓᱖᱐᱐ ᱢᱤᱴᱚᱨ ᱠᱷᱚᱱ ᱩᱛᱟᱨᱠᱚᱨ ᱒᱐᱐ ᱢᱤᱴᱚᱨ ᱪᱮᱛᱟᱱᱨᱮ ᱛᱚᱨᱟᱭᱤ ᱴᱟᱺᱰᱤ  ᱨᱮ ᱨᱮ ᱵᱚᱞᱚᱱ ᱠᱟᱱᱟ, ᱟᱨ ᱱᱚᱶᱟ ᱠᱷᱟᱹᱛᱤᱨ ᱱᱚᱶᱟ ᱫᱟᱜ ᱵᱤᱡᱽᱞᱤ ᱥᱤᱨᱡᱟᱹᱣ ᱠᱚ ᱞᱟᱹᱜᱤᱫ ᱟᱯᱨᱟ ᱟᱞᱜᱟ ᱥᱚᱦᱚᱫ ᱥᱚᱫᱚᱨ ᱚᱪᱚᱭᱮᱫ-ᱟ᱾ ᱥᱤᱧᱚᱛ ᱜᱟᱰᱟ ᱫᱚ ᱤᱸᱴᱟᱨ-ᱞᱤᱸᱠ ᱞᱟᱹᱜᱤᱫ ᱛᱮ ᱳᱚᱨᱤᱭᱚᱡᱽᱱᱟ ᱨᱮᱱᱟᱜ ᱷᱤᱢᱟᱞᱟᱭᱤ ᱜᱷᱟᱴᱚᱠ ᱨᱮ ᱟᱭᱢᱟ ᱳᱚᱨᱤᱭᱚᱡᱽᱱᱟ ᱞᱟᱹᱜᱤᱫ ᱱᱚᱶᱟ ᱜᱟᱰᱟ ᱫᱚ ᱥᱨᱚᱛ ᱠᱚ ᱞᱮᱠᱟᱛᱮ ᱯᱨᱚᱥᱛᱚᱣᱤᱛ ᱦᱩᱭ ᱟᱠᱟᱱᱟ᱾ ᱥᱟᱨᱭᱩ ᱜᱟᱰᱟ ᱠᱟᱞᱤ ᱜᱟᱰᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱜᱚᱲᱚ ᱜᱟᱰᱟ ᱠᱟᱱᱟ᱾  ᱠᱩᱴᱤ, ᱫᱷᱚᱞᱤᱜᱟᱸᱜᱟ, ᱜᱚᱨᱩ, ᱪᱟᱢᱮᱞᱤ,ᱨᱟᱢᱬᱩᱢᱟ,ᱞᱟᱲᱤᱭᱟ ,ᱟᱭᱢᱟ ᱟᱥᱚᱞ ᱜᱚᱲᱚ ᱜᱟᱰᱟ ᱡᱚ ᱵᱮᱰᱟᱭ ᱠᱟᱱᱟ᱾ ᱛᱳᱣᱟ ᱜᱷᱟᱴ, ᱫᱷᱟᱨᱪᱩᱞᱟ,ᱡᱚᱞᱡᱤᱵᱤ, ᱡᱷᱩᱞᱟᱹ ᱜᱷᱟᱴ, ᱳᱚᱸᱪᱮᱥᱣᱚᱨ,ᱴᱚᱱᱚᱠᱯᱩᱨ,ᱵᱚᱱᱵᱚᱥᱟ ᱟᱨ ᱢᱚᱦᱮᱱᱫᱽᱨᱚ ᱮᱢᱟᱱ ᱜᱟᱰᱟ ᱠᱚ ᱟᱲᱮ ᱨᱮ ᱵᱟᱥᱟ ᱟᱠᱟᱱ ᱟᱥᱚᱞ ᱱᱚᱜᱚᱨ ᱠᱟᱱᱟ᱾
ᱤᱱᱥᱴᱤᱴᱤᱭᱩᱰ ᱚᱯᱷ ᱥᱟᱭᱤᱱᱥ ᱮᱱᱰ ᱴᱮᱠᱱᱚᱞᱚᱡᱤ, ᱯᱚᱪᱷᱤᱢ ᱵᱟᱝᱞᱟ
ᱤᱱᱥᱴᱤᱴᱤᱭᱩᱰ ᱚᱯᱷ ᱥᱟᱭᱤᱱᱥ ᱮᱱᱰ ᱴᱮᱠᱱᱚᱞᱚᱡᱤ (ᱠᱷᱟᱴᱚ ᱛᱮ ᱟᱭ.ᱮᱥ.ᱴᱤ) ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱮᱱᱟᱜ ᱢᱤᱫ ᱞᱟᱯᱷᱟᱝ ᱥᱮᱪᱮᱫ ᱥᱟᱶ ᱡᱚᱯᱲᱟᱣ ᱯᱨᱟᱭᱵᱷᱮᱴ ᱤᱧᱡᱤᱱᱤᱭᱚᱨᱤᱝ ᱟᱨ ᱢᱮᱱᱮᱡᱽᱢᱮᱱᱴ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱰᱟᱭᱨᱮᱠᱴᱚᱨ ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱛᱷᱟᱹᱯᱱᱤᱛ ᱫᱚ ᱟᱨᱦᱚᱸ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱭᱟᱜ ᱥᱟᱱᱟᱢ ᱠᱳᱨᱥ ᱠᱚᱜᱮ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱠᱟᱭᱩᱱᱥᱤᱞ (ᱮ.ᱟᱭ.ᱥᱤ.ᱴᱤ.ᱤ) ᱦᱚᱛᱮᱛᱮ ᱢᱟᱱᱚᱛ ᱟᱠᱟᱱᱟ᱾
ᱞᱟᱠᱪᱟᱨ
ᱠᱚᱞᱮᱡᱽ ᱨᱮ ᱥᱮᱨᱢᱟᱠᱤᱭᱟᱹ ᱠᱟᱹᱢᱤᱦᱚᱨᱟ ᱠᱚ ᱦᱩᱭᱩᱜᱼᱟ, ᱱᱚᱣᱟ ᱠᱚ ᱢᱩᱸᱫᱽ ᱨᱮ ᱢᱟᱪᱮᱫ ᱢᱟᱦᱟ, ᱟᱛᱟᱝ ᱫᱟᱨᱟᱢ ᱟᱨ ᱥᱮᱨᱢᱟᱠᱤᱭᱟᱹ ᱠᱷᱮᱞᱚᱸᱰ ᱥᱮᱞᱮᱫ ᱢᱮᱱᱟᱜᱼᱟ᱾
ᱨᱚᱝᱯᱩᱨ ᱦᱚᱱᱚᱛ
ᱨᱚᱝᱯᱩᱨ ᱦᱚᱱᱚᱛ ᱥᱮ ᱡᱮᱞᱟ ᱫᱚ ᱨᱚᱝᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱤᱫᱴᱮᱱ ᱦᱚᱱᱚᱛ ᱠᱟᱱᱟ᱾ ᱱᱚᱶᱟ ᱫᱚ ᱵᱟᱝᱞᱟᱫᱮᱥ ᱠᱷᱚᱱ ᱩᱛᱟᱹᱨ-ᱱᱟᱠᱷᱟ ᱚᱱᱪᱚᱞ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
ᱱᱚᱣᱟ ᱫᱚ ᱒᱓᱐᱘ ᱵᱚᱨ ᱠᱤᱞᱚᱢᱤᱴᱚᱨ ᱥᱩᱢᱩᱝ ᱜᱮ ᱾ ᱱᱚᱸᱰᱮ ᱫᱚ ᱤᱨᱟᱹᱞ ᱜᱚᱴᱟᱝ ᱩᱯᱚᱡᱮᱞᱟ, ᱓᱘ ᱜᱚᱴᱟᱝ ᱤᱭᱩᱱᱤᱭᱚᱱ ᱑᱔᱕᱕ ᱜᱚᱴᱟᱝ ᱢᱳᱣᱡᱟ, ᱟᱨ ᱑ ᱴᱟᱝ ᱥᱤᱴᱤ ᱠᱚᱨᱯᱚᱨᱮᱥᱚᱱ, ᱓ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ ᱱᱤᱭᱟᱹ ᱨᱚᱝᱯᱩᱨ ᱦᱚᱱᱚᱛ ᱫᱚ ᱦᱩᱭᱟᱠᱟᱱᱟ᱾ ᱨᱚᱝᱯᱩᱨ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱞᱟᱞᱢᱚᱱᱤᱨᱦᱟᱴ ᱟᱨ ᱛᱤᱥᱛᱟ ᱜᱟᱰᱟ, ᱫᱟᱹᱠᱷᱤᱱ ᱛᱮ ᱫᱚ ᱜᱟᱭᱵᱟᱱᱫᱷᱟ ᱟᱨ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱠᱩᱲᱤᱜᱨᱟᱢ ᱟᱨᱞᱟᱞᱢᱚᱱᱤᱨᱦᱟᱴ ᱦᱚᱱᱚᱛ, ᱯᱟᱹᱪᱷᱤᱢ ᱫᱚ ᱫᱤᱱᱟᱸᱡᱽᱯᱩᱨ ᱟᱨ ᱱᱤᱞᱯᱷᱟᱢᱟᱨᱤ ᱦᱚᱱᱚᱛ ᱢᱮᱱᱟᱜ-ᱟ᱾
ᱥᱤᱢᱟᱹᱱᱟ
ᱥᱩᱢᱩᱝ(ᱵᱚᱨᱜᱚ ᱠᱤᱢᱤ)᱒᱓᱗᱐.᱔᱕, ᱩᱯᱚᱡᱮᱞᱟ ᱘ ᱜᱚᱴᱮᱜ, ᱯᱚᱣᱨᱚᱥᱚᱵᱷᱟ ᱓ ᱜᱚᱴᱮᱜ, ᱤᱭᱩᱱᱤᱭᱚᱱ ᱘᱓ ᱜᱚᱴᱮᱜ, ᱢᱚᱣᱡᱽᱟ ᱑᱒᱑᱕ ᱜᱚᱴᱮᱜ, ᱟᱛᱚ ᱑᱔᱓᱕ ᱜᱚᱴᱮᱜ,
ᱟᱨ ᱦᱚᱲ ᱠᱚ ᱫᱚ, ᱵᱟᱡᱟᱨ ᱨᱮ ᱵᱟᱥᱟ ᱢᱮᱱᱟᱜ ᱠᱚᱳᱭᱟ ᱔᱕᱗᱒᱓᱔, ᱟᱨ ᱟᱛᱚ ᱠᱚᱨᱮ ᱵᱟᱥᱟ ᱢᱮᱱᱟᱜ ᱠᱚᱳᱭᱟ ᱒᱐᱘᱕᱒᱐᱗, ᱥᱟᱝᱜᱮ ᱛᱮ ᱫᱚ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱨᱮ ᱑᱑᱐᱑ ᱠᱟᱛᱮᱜ ᱦᱚᱲ ᱢᱮᱱᱟᱜ ᱠᱚᱳᱭᱟ, ᱚᱞᱚᱜ ᱯᱟᱲᱦᱟᱣ ᱨᱮᱫᱚ ᱯᱚᱨᱚᱛᱤ % ᱔᱑.᱙᱑%᱾
ᱫᱩᱨᱤᱵᱽ ᱠᱚ
ᱨᱚᱝᱯᱩᱨ ᱚᱱᱪᱚᱞ ᱫᱚ ᱛᱟᱢᱟᱠ ᱥᱵᱟᱫ ᱞᱟᱹᱜᱤᱫ ᱨᱮ ᱟᱹᱰᱤ ᱧᱩᱛᱩᱢ ᱢᱮᱱᱟᱜ-ᱟ᱾ ᱾ᱱᱚᱸᱰᱮ ᱟᱵᱟᱫᱽᱜ ᱠᱟᱱ ᱛᱟᱢᱟᱠ ᱛᱮ ᱜᱚᱴᱟ ᱫᱤᱥᱟᱹᱢ ᱨᱮᱱᱟᱜ ᱪᱟᱹᱫᱤᱫᱟᱭ ᱢᱤᱴᱟᱣ ᱛᱟᱠᱚᱣᱟ ᱾ ᱨᱚᱝᱯᱩᱨ ᱦᱚᱱᱚᱛ ᱨᱮ ᱟᱹᱰᱤ ᱡᱟᱹᱥᱛᱤ ᱩᱞ, ᱯᱟᱴ, ᱦᱩᱲᱩ ᱥᱟᱶᱦᱟᱲᱤᱵᱷᱟᱝᱜᱟ ᱩᱞ ᱦᱚᱸ ᱧᱟᱜ-ᱟ ᱾ ᱡᱟ ᱚᱱᱟ ᱫᱚ ᱫᱤᱥᱟᱹᱢ ᱨᱮ ᱧᱟᱢᱚᱜ-ᱟ ᱛᱤᱱᱟᱸᱜ, ᱚᱱᱟ ᱱᱤᱭᱟᱹ ᱦᱚᱱᱚᱛ ᱨᱮ ᱧᱟᱜ-ᱟ ᱩᱱᱟᱸᱜ ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱥᱤᱞᱯᱚ ᱠᱟᱨᱠᱷᱟᱱᱟ, ᱠᱷᱟᱢᱟᱨ ᱠᱚ ᱢᱮᱱᱟᱜ-ᱟ ᱾
ᱚᱱᱟ ᱦᱚᱱᱚᱛ ᱨᱮᱭᱟᱜ ᱟᱨᱦᱚᱸ ᱛᱷᱚᱲᱟ ᱠᱟᱛᱷᱟ
ᱨᱚᱝᱯᱩᱨ ᱦᱚᱱᱚᱛ ᱨᱮ ᱘ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ
ᱟᱨ ᱚᱱᱟ ᱨᱮ ᱢᱮᱱᱟᱜ ᱩᱯᱚᱡᱮᱞᱟ ᱨᱮᱱᱟᱜ ᱧᱤᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ :
ᱢᱟᱨᱟᱝ ᱛᱮᱫᱚ ᱑᱔᱗.᱕᱐ ᱰᱚᱨᱜᱚ ᱠᱤᱢᱤ, ᱯᱚᱣᱨᱚᱥᱚᱵᱷᱟ ᱢᱤᱫᱴᱟᱝ, ᱤᱭᱩᱱᱤᱭᱚᱱ ᱖ ᱜᱚᱴᱮᱜ, ᱢᱚᱣᱡᱽᱟ ᱘᱐, ᱟᱛᱚ ᱗᱙, ᱦᱚᱲᱠᱚᱫᱚ ᱒᱑᱔᱓᱑᱗, ᱥᱟᱸᱜᱮ ᱛᱮᱫᱚ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱨᱮ ᱑᱔᱕᱒, ᱚᱞᱚᱜ ᱯᱟᱲᱦᱟᱣ ᱨᱮ ᱓᱖.᱙᱗% ᱾ ᱢᱟᱨᱟᱝᱛᱮᱫᱚ ᱒᱗᱒.᱒᱘, ᱯᱚᱣᱨᱚᱥᱚᱵᱷᱟ __, ᱤᱩᱱᱤᱭᱚᱱ ᱑᱐, ᱢᱚᱣᱡᱽᱟ ᱙᱒, ᱟᱛᱚ ᱑᱔᱙, ᱦᱚᱲᱠᱚᱫᱚ ᱒᱕᱙᱘᱕᱖, ᱥᱟᱝᱜᱮᱛᱮ ᱫᱚ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱨᱮ ᱙᱕᱔, ᱟᱞᱚᱜ ᱯᱟᱲᱦᱟᱣ ᱓᱒.᱙᱕% ᱾ ᱑᱒᱘.᱖᱔ ᱵᱚᱨᱜᱚ ᱠᱤᱢᱤ, ᱯᱚᱣᱨᱚᱥᱚᱵᱷᱟ __, ᱤᱩᱱᱤᱭᱚᱱ ᱕ ᱴᱤ, ᱢᱚᱣᱡᱽᱟ ᱔᱐ ᱴᱤ, ᱟᱛᱚ ᱔᱑ ᱴᱤ, ᱦᱚᱲ ᱥᱩᱢᱩᱝ ᱑᱑᱙᱙᱒᱗, ᱥᱟᱸᱜᱮ ᱛᱮ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱙᱓᱒, ᱚᱞᱚᱜ ᱯᱟᱲᱦᱟᱣ ᱓᱗.᱐᱖% ᱾ ᱥᱟᱝᱜᱤᱧᱛᱮ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱔᱐᱙.᱓᱗, ᱯᱚᱣᱨᱚᱥᱚᱵᱷᱟ __, ᱤᱩᱱᱤᱭᱚᱱ ᱕ᱴᱤ, ᱢᱚᱣᱡᱽᱟ ᱓᱐᱘ᱴᱤ, ᱟᱛᱚ ᱓᱓᱓ ᱴᱤ, ᱦᱚᱲᱠᱚᱫᱚ ᱓᱔᱕᱕᱙᱓, ᱥᱟᱸᱜᱮ ᱛᱮ ᱯᱚᱨᱚᱛᱤ ᱵᱚᱨᱜᱚ ᱠᱤᱢᱤ ᱘᱔᱔, ᱚᱞᱚᱜ ᱯᱟᱲᱦᱟᱣ ᱓᱙.᱐᱗% ᱾
ᱚᱠᱛᱚ
ᱜᱷᱚᱴᱚᱱ ᱠᱚ ᱢᱤᱫ ᱥᱚᱡᱷᱮ ᱨᱮ ᱥᱟᱡᱟᱣ ᱫᱚᱦᱚᱭ ᱞᱟᱹᱜᱤᱫ ᱚᱠᱛᱚ ᱵᱚ ᱵᱮᱣᱦᱟᱨᱟ ᱾ ᱚᱠᱛᱚ ᱫᱚ ᱟᱹᱰᱤ ᱫᱟᱢ ᱟᱱᱟᱜ ᱥᱮᱛᱮᱫ ᱠᱟᱱᱟ ᱾ ᱱᱟᱝ ᱨᱮᱭᱟᱜ ᱮᱴᱟᱜ ᱧᱩᱛᱩᱢ ᱫᱚ ᱚᱠᱛᱚ ᱾ ᱱᱚᱶᱟ ᱫᱚ ᱚᱠᱚᱭ ᱦᱚᱸ ᱵᱟᱭ ᱛᱟᱺᱜᱤ ᱠᱚᱣᱟ ᱾ ᱱᱚᱶᱟ ᱫᱚ ᱵᱷᱟᱹᱜᱤ ᱠᱟᱹᱢᱤ ᱨᱮ ᱵᱮᱵᱷᱟᱨ ᱞᱟᱹᱠᱛᱤ ᱾ ᱞᱮᱛᱟᱲ ᱵᱚᱫᱚᱞᱚᱜ ᱠᱟᱱ ᱜᱷᱚᱴᱚᱱ ᱠᱚ ᱧᱮᱞ ᱛᱮ ᱚᱠᱛᱚ ᱨᱮᱭᱟᱜ ᱦᱤᱥᱟᱹᱵᱽ ᱫᱚ ᱦᱩᱭᱩᱜ-ᱟ ᱾ ᱡᱮᱢᱚᱱ ᱛᱮᱦᱮᱧᱟᱜ ᱪᱟᱸᱫᱚ ᱦᱟᱹᱥᱩᱨ ᱠᱷᱚᱱ ᱜᱟᱯᱟᱦᱟᱜ ᱪᱟᱸᱫᱚ ᱦᱟᱹᱥᱩᱨ ᱛᱮ ᱫᱚ ᱢᱤᱫ ᱢᱟᱦᱟᱸ ᱦᱩᱭᱩᱜ-ᱟ ᱾ ᱟᱹᱰᱤ ᱥᱮᱫᱟᱭ ᱠᱷᱚᱱ ᱜᱮ ᱢᱟᱹᱱᱢᱤ ᱯᱟᱺᱡᱤ ᱫᱚᱭ ᱵᱮᱵᱷᱟᱨ ᱮᱫ-ᱟ᱾ ᱱᱮᱛᱟᱨ ᱢᱟᱹᱱᱢᱤ ᱫᱚ ᱢᱤᱫ ᱴᱤᱯᱤᱡ (second) ᱨᱮᱭᱟᱜ ᱠᱚᱨᱚᱲ ᱵᱷᱟᱜᱽ ᱦᱚᱸᱭ ᱦᱤᱥᱟᱹᱵᱽ ᱫᱟᱲᱮᱭᱟᱜ ᱠᱟᱱᱟ ᱾
ᱚᱛᱠᱚ ᱨᱮᱭᱟᱜ ᱮᱠᱚᱠ
᱑ ᱥᱟᱥᱟᱭᱟᱝ = ᱑᱐᱐᱐ ᱥᱮᱨᱢᱟ ᱑ ᱥᱟᱭᱟᱝ/ᱯᱤᱲᱦᱤ = ᱑᱐᱐ ᱥᱮᱨᱢᱟ ᱑ ᱜᱮᱞᱟᱝ/ᱜᱮᱥᱮᱨᱢᱟ = ᱑᱐ ᱥᱮᱨᱢᱟ ᱑ ᱥᱮᱨᱢᱟ = ᱑᱒ ᱪᱟᱸᱫᱚ= ᱓᱖᱕ ᱢᱟᱦᱟᱸ (leap year ᱨᱮᱫᱚ ᱓᱖᱖ ᱢᱟᱦᱟᱸ)
᱑ ᱪᱟᱸᱫᱚ = ᱒᱘ ᱠᱷᱚᱱ ᱓᱑ ᱢᱟᱦᱟᱸ ᱑ ᱮᱢᱦᱟᱸ (ᱦᱟᱯᱛᱟ) = ᱗ ᱢᱟᱦᱟᱸ ᱑ ᱢᱟᱦᱟᱸ = ᱒᱔ ᱴᱟᱲᱟᱝ (hour) ᱑ ᱴᱟᱲᱟᱝ = ᱖᱐ ᱴᱤᱲᱤᱡ (minute) ᱑ ᱴᱤᱲᱤᱡ = ᱖᱐ ᱴᱤᱯᱤᱡ (second)
ᱥᱟᱢᱟᱱᱟᱢ ᱜᱷᱩᱲᱤ
ᱜᱷᱩᱲᱤ ᱫᱚ ᱚᱠᱛᱚᱭ ᱞᱟᱹᱭᱟ ᱾ ᱱᱚᱣᱟ ᱫᱚ ᱵᱷᱤᱛᱤᱨ ᱨᱮ ᱢᱤᱥᱤᱱ ᱠᱷᱚᱸᱡᱟ ᱠᱚᱜ-ᱟ, ᱚᱱᱟᱛᱮ ᱴᱷᱟᱹᱣᱠᱟᱹ ᱜᱮᱭ ᱞᱟᱹᱭᱟ, ᱚᱠᱛᱚ ᱠᱚ ᱵᱟᱭ ᱦᱟᱱᱛᱮ ᱱᱷᱟᱛᱮ ᱚᱪᱚᱭᱟ ᱾ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱵᱷᱟᱹᱜᱤ ᱜᱷᱩᱲᱤ ᱠᱟᱱᱟ ᱾ ᱱᱚᱣᱟ ᱜᱷᱩᱲᱤ ᱞᱮᱠᱟᱛᱮ ᱢᱤᱫᱴᱟᱹᱝ ᱫᱤᱱ, ᱥᱤᱧ ᱟᱨ ᱧᱤᱫᱟᱹ ᱢᱮᱥᱟ ᱠᱟᱛᱮ ᱒᱔ ᱴᱟᱲᱟᱝ ᱠᱚ ᱦᱤᱥᱟᱵᱽ ᱮᱫ-ᱟ ᱾ ᱛᱤᱢᱤᱱ ᱜᱟᱱ ᱜᱷᱩᱲᱤ ᱨᱮ ᱫᱚ ᱒᱔ ᱜᱚᱴᱟᱝ ᱞᱮᱠᱷᱟ ᱜᱮᱭ ᱥᱚᱫᱚᱨᱟ, ᱢᱮᱱᱠᱷᱟᱱ ᱵᱟᱹᱲᱛᱤ ᱜᱟᱱ ᱜᱷᱩᱲᱤ ᱫᱚ ᱑᱒ ᱴᱟᱲᱟᱝ ᱨᱮᱱᱟᱜ ᱜᱮ ᱠᱚ ᱵᱮᱱᱟᱣ ᱠᱟᱜ ᱠᱟᱱᱟ, ᱚᱱᱟ ᱜᱮ ᱵᱟᱨᱫᱷᱟᱣ ᱠᱚ ᱦᱤᱥᱟᱹᱵᱽ ᱞᱮᱠᱷᱟᱱ ᱥᱤᱧ ᱧᱤᱫᱟᱹ ᱨᱮᱱᱟᱜ ᱞᱮᱠᱷᱟ ᱧᱟᱢᱚᱜ-ᱟ ᱾
ᱵᱟᱹᱞᱤ ᱜᱷᱩᱲᱤ
ᱱᱚᱣᱟ ᱫᱚ ᱢᱤᱫ ᱰᱚᱵᱽᱞᱟᱜ ᱞᱮᱠᱟᱱᱟᱜ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱛᱟᱞᱟ ᱨᱮ ᱫᱚ ᱥᱟᱠᱲᱟ ᱜᱮ ᱛᱟᱦᱮᱸᱱᱟ, ᱢᱮᱱᱠᱷᱟᱱ ᱵᱟᱱᱟᱨ ᱯᱟᱦᱴᱟ ᱥᱚᱢᱟᱱ ᱚᱲᱟᱜ ᱛᱟᱦᱮᱸᱱᱟ ᱾ ᱱᱚᱣᱟ ᱰᱚᱵᱽᱞᱟᱜ ᱵᱷᱤᱛᱤᱨ ᱨᱮ ᱫᱚ ᱵᱟᱹᱞᱤ ᱠᱚ ᱥᱟᱸᱵᱟᱣ ᱠᱟᱜ ᱠᱷᱟᱹᱛᱤᱨ ᱵᱟᱹᱞᱤ ᱜᱷᱩᱲᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾
ᱥᱤᱧᱪᱟᱸᱫᱚ ᱜᱷᱩᱲᱤ
ᱱᱚᱣᱟ ᱫᱚ ᱚᱱᱠᱟᱱ ᱜᱷᱩᱲᱤ ᱫᱚ ᱵᱟᱝ ᱠᱟᱱᱟ ᱢᱮᱱᱠᱷᱟᱱ ᱚᱠᱛᱚᱭ ᱞᱟᱹᱭ ᱠᱷᱟᱹᱛᱤᱨ ᱜᱷᱩᱲᱤ ᱜᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱣᱟ ᱥᱤᱧ ᱪᱟᱸᱫᱚᱣᱟᱜ ᱵᱮᱲᱟ ᱛᱟᱨᱟᱥ ᱟᱨ ᱟᱡᱟᱜ ᱛᱟᱦᱮᱸᱱ ᱴᱷᱟᱶ ᱧᱮᱞ ᱠᱟᱛᱮ ᱚᱠᱛᱚ ᱠᱚ ᱞᱮᱠᱷᱟᱭᱟ ᱾ ᱱᱚᱣᱟ ᱫᱚ ᱥᱮᱫᱟᱭ ᱦᱚᱲ ᱠᱚ ᱥᱟᱢᱟᱱᱟᱢ ᱜᱷᱩᱲᱤ ᱵᱟᱭ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾
ᱪᱟᱪᱞᱟᱣᱤᱭᱟ.
ᱣᱤᱠᱤᱯᱤᱰᱤᱭᱟ ᱱᱤᱛᱤᱢᱟᱞᱟ ᱥᱟᱦᱴᱟ ᱨᱮ ᱧᱮᱞ ᱢᱮ। ᱣᱤᱠᱤᱯᱤᱰᱤᱭᱟ:ᱯᱟᱨᱜᱟᱱᱟᱠᱚ
''ᱤᱱᱴᱟᱨᱱᱮᱴ ᱨᱟᱲᱟ ᱜᱮᱭᱟᱱ ᱢᱮᱞᱟᱝᱠᱤ ᱣᱤᱠᱤᱯᱤᱰᱤᱭᱟ  ᱨᱮᱱᱟᱜ ᱵᱤᱥᱟ.ᱥ ᱟᱱ ᱵᱮᱵᱷᱟᱨᱤᱭᱟ ᱠᱚᱣᱟᱜ ᱥᱚᱯᱷᱚᱞ ᱪᱟᱪᱞᱟᱣᱤᱭᱟ. ᱦᱩᱭᱩᱜ ᱟ.ᱨᱡᱤ ᱪᱮᱛᱟᱱ ᱨᱮ ᱵᱤᱛᱛᱤ ᱠᱟᱛᱮ, ᱣᱤᱠᱤᱯᱤᱰᱤᱭᱟ ᱪᱟᱪᱞᱟᱣᱤᱭᱟ., (ᱚᱱᱟ ᱵᱟᱵᱚᱛ ᱛᱮ ᱯᱟᱨᱜᱟᱱᱟ, ᱥᱤᱥᱯ ᱟᱨ ᱛᱚᱛᱟᱵᱚᱫᱷᱟᱭᱚᱠ ᱦᱤᱥᱟ.ᱵ ᱛᱮ ᱩᱯᱨᱩᱢ) ᱚᱫᱷᱤᱠᱟᱨ ᱮᱢ ᱟᱠᱟᱫ ᱠᱚ ᱦᱩᱭᱩᱜ-ᱟ । ᱱᱤᱛᱚᱜ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱨᱮ ᱜᱩᱴ (ᱱᱤᱛ ᱫᱷᱟᱵᱤᱡ)''' ᱦᱚᱲ ᱪᱟᱪᱞᱟᱣᱤᱭᱟ. ᱢᱮᱱᱟᱜ ᱠᱚᱣᱟ । ᱪᱟᱪᱞᱟᱣᱤᱭᱟ. ᱠᱚ ᱮᱴᱟᱜ ᱮᱴᱟᱜ ᱵᱮᱵᱷᱟᱨᱤᱭᱟ. ᱥᱮ ᱥᱟᱯᱲᱟᱣ ᱥᱮᱫ ᱛᱮ ᱵᱟ.ᱲᱛᱤ ᱦᱟ.ᱛᱭᱟ.ᱨ ᱟ.ᱭᱫᱟ.ᱨ ᱥᱮ ᱫᱟᱲᱮ ᱢᱮᱱᱟᱜ ᱛᱟᱠᱚᱣᱟ ।
᱒᱐᱐᱖ ᱥᱮᱨᱢᱟ ᱨᱮ ᱫᱟ ᱱᱤᱭᱩ ᱮᱭᱟᱨᱠ ᱴᱟᱭᱤᱢᱥ ᱢᱤᱫ ᱴᱟᱝ ᱯᱨᱚᱛᱤᱵᱮᱫᱚᱱ ᱨᱮ ᱩᱪᱟ.ᱱ ᱞᱮᱫᱟᱭ, ᱣᱤᱠᱤᱯᱤᱰᱤᱭᱟ ᱪᱟᱪᱞᱟᱣᱤᱭᱟ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱩᱱᱠᱩ ᱜᱮ ᱡᱟᱦᱟᱭ ᱥᱟᱱᱟᱢ ᱥᱮᱫ ᱛᱮ ᱜᱮᱭᱟᱱ ᱟᱨ ᱥᱮᱪᱮᱫ ᱢᱮᱱᱟᱜ ᱛᱟᱠᱚᱣᱟ ᱟᱨ ᱩᱱᱚᱠᱛᱚ ᱜᱮ ᱑᱐᱐᱐ ᱠᱷᱚᱱ ᱦᱚ ᱵᱟᱲᱛᱤ ᱥᱟᱛᱟᱢ ᱮ ᱥᱟᱯᱲᱟᱣ ᱟᱠᱟᱫᱟ ।
ᱪᱟᱪᱞᱟᱣᱤᱭᱟ. ᱦᱩᱭᱩᱜ ᱟ.ᱨᱡᱤ
ᱣᱤᱠᱤᱯᱤᱰᱤᱭᱟ ᱨᱤᱱᱤᱡ ᱯᱩᱭᱞᱩ ᱯᱟᱨᱜᱟᱱᱟ ᱦᱤᱥᱟ.ᱵ ᱛᱮ ᱚᱠᱴᱚᱵᱚᱨ ᱒᱐᱐᱑ ᱥᱮᱨᱢᱟ ᱨᱮ ᱡᱩᱢᱤᱫ ᱚᱭᱮᱞᱥ ᱟᱡᱟᱜ ᱟᱡᱟᱜ ᱛᱮ ᱥᱮᱞᱮᱫ ᱮᱱᱟ, ᱣᱤᱠᱤᱯᱤᱰᱤᱭᱟ ᱨᱮᱱ ᱱᱤᱛᱚᱜ ᱪᱟᱪᱞᱟᱣᱤᱭᱟ. ᱦᱩᱭᱩᱜ ᱟ.ᱨᱡᱤ ᱧᱩᱛᱩᱢ ᱛᱮ ᱪᱤᱱᱦᱟ.ᱣ ᱟᱠᱟᱱᱟ, ᱢᱤᱫ ᱴᱟᱝ ᱟ.ᱨᱤ ᱛᱟᱞᱟᱛᱮ ᱥᱮᱞᱮᱫᱤᱭᱟ. ᱦᱩᱭᱩᱜ-ᱟ। ᱡᱟᱦᱟ ᱥᱟᱦᱴᱟ ᱱᱤᱡᱮᱛᱮ  ᱢᱚᱱᱮ ᱠᱟᱛᱮ ᱯᱟᱨᱥᱟᱞ ᱦᱩᱭᱩᱜ-ᱟ ᱵᱟᱝ ᱠᱷᱟᱱ ᱤᱝᱨᱟᱡᱤ ᱣᱤᱠᱤᱯᱤᱰᱤᱭᱟ ᱨᱮᱱ ᱥᱚᱠᱨᱤᱭᱚ ᱯᱟᱨᱜᱟᱱᱟ ᱟᱰᱨᱤᱭᱳ ᱞᱤᱦᱚ। ᱱᱚᱣᱟ ᱯᱨᱚᱠᱨᱤᱭᱟ ᱫᱚ "ᱥᱩᱯᱨᱤᱢ ᱠᱳᱰ ᱛᱟᱞᱟ ᱛᱮ ᱡᱟᱦᱟᱭ ᱜᱮ ᱫᱚᱦᱚ ᱫᱟᱲᱮᱭᱟᱜ-ᱟ" ᱢᱚᱱᱮ ᱦᱩᱭᱩᱜ-ᱟ ।
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤᱯᱤᱰᱤᱭᱟ
ᱛᱟᱢᱤᱞᱱᱟᱰᱩ
ᱛᱟᱢᱤᱞᱱᱟᱰᱩ ᱫᱚ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱫᱚ ᱪᱮᱱᱱᱟᱭ ᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱫᱚ ᱥᱤᱧᱚᱛᱤᱭᱟᱹ ᱩᱯᱢᱟᱦᱟᱫᱤᱯ ᱨᱮᱱᱟᱜ ᱟᱹᱰᱤ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱟᱡᱟᱜ ᱥᱤᱢᱟᱹ ᱫᱚ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱟᱨ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱮᱨᱟᱞᱟ, ᱠᱚᱨᱱᱟᱴᱚᱠ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱠᱷᱚᱱ ᱞᱟᱜᱟᱣᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱥᱟᱢᱟᱝ ᱜᱷᱟᱴ, ᱯᱟᱪᱮ ᱨᱮ ᱱᱤᱞᱜᱤᱨᱤ ᱵᱩᱨᱩ, ᱢᱮᱜᱷᱢᱚᱞᱟᱭ ᱵᱩᱨᱩ ᱟᱨ ᱠᱮᱨᱟᱞᱟ, ᱥᱟᱢᱟᱝ ᱨᱮ ᱵᱮᱸᱜᱚᱞ ᱫᱚᱨᱭᱟ, ᱢᱚᱱᱱᱟᱨ ᱫᱚᱨᱭᱟ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱯᱟᱠ ᱥᱴᱨᱮᱴ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱾ ᱯᱚᱱᱚᱛ ᱫᱚ ᱥᱨᱤᱞᱚᱝᱠᱟ ᱫᱤᱥᱚᱢ ᱥᱟᱞᱟᱜ ᱢᱤᱫᱴᱟᱹᱝ ᱫᱚᱨᱭᱟ ᱥᱤᱢᱟᱹ ᱥᱟᱡᱟᱣᱟ ᱾
ᱯᱟᱹᱨᱥᱤ
ᱛᱟᱢᱤᱞ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱛᱟᱢᱤᱞᱱᱟᱰᱩ ᱨᱮᱭᱟᱜ ᱥᱟᱨᱠᱟᱨᱤ ᱟᱨ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱵᱮᱵᱷᱟᱨᱟᱜ ᱯᱟᱹᱨᱥᱤ ᱾ ᱚᱱᱟ ᱥᱟᱶ ᱤᱝᱞᱤᱥ ᱯᱟᱹᱨᱥᱤ ᱦᱚ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱚᱱᱚᱛ ᱨᱮᱱ ᱙᱐% ᱦᱚᱲ ᱛᱟᱢᱤᱞ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ, ᱚᱱᱚ ᱛᱟᱭᱟᱢ ᱛᱮᱞᱮᱜᱩ (᱕.᱖᱕%),ᱠᱚᱱᱱᱚᱰ (᱑.᱖᱗%), ᱩᱨᱫᱩ (᱑.᱕᱑%),ᱟᱨ ᱢᱟᱞᱟᱭᱟᱞᱟᱢ (᱐.᱘᱙%) ᱠᱚ ᱨᱚᱲᱟ᱿
General information
ᱛᱷᱚᱠ:ᱮᱛᱚᱢ ᱥᱤᱧᱚᱛ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1950 ᱛᱷᱚᱠ:1950 establishments in India ᱛᱷᱚᱠ:Tamil-speaking countries and territories
ᱟᱨᱟᱜ ᱯᱟᱱᱰᱟ
ᱟᱨᱟᱜ ᱯᱟᱱᱰᱟ ( ᱟᱥᱟᱢᱤᱥᱺ ৰঙা পাণ্ডা; ᱤᱝᱨᱟᱹᱡᱤ: Red Panda, ᱥᱟᱬᱮᱥᱤᱭᱟᱹ ᱧᱩᱛᱩᱢ ᱺ-Ailurus fulgens) ᱫᱚ ᱢᱤᱫ ᱞᱮᱠᱟᱱ ᱦᱩᱰᱤᱧ ᱫᱟᱨᱮ ᱛᱟᱦᱮᱱ ᱛᱚᱣᱟ ᱧᱩᱧᱩ ᱡᱤᱭᱟᱹᱞᱤ ᱠᱟᱱᱟ ᱠᱚ| ᱱᱩᱠᱩ ᱫᱚ ᱟᱥᱚᱠᱟᱭ ᱛᱮ ᱥᱟᱢᱟᱝ ᱦᱤᱢᱟᱞᱚᱭ ᱟᱨ ᱮᱛᱚᱢ-ᱯᱟᱪᱷᱮ ᱪᱤᱱ ᱴᱚᱴᱷᱟ ᱠᱚᱨᱮ ᱠᱚ ᱧᱟᱢᱚᱜ-ᱟ| ᱱᱩᱠᱩ ᱫᱚ ᱟᱭᱹᱤᱹᱥᱤᱹᱮᱱ ᱦᱚᱛᱮ ᱛᱮ ᱟᱨᱟᱜ ᱜᱟᱛᱟᱠ ᱨᱮ ᱟᱫᱚᱜ ᱦᱚᱨ ᱨᱮᱠᱚ ᱫᱚᱦᱚᱣ ᱟᱠᱟᱫ ᱠᱚᱣᱟ, ᱪᱮᱫᱟᱜ ᱥᱮ ᱫᱤᱱᱟᱹᱢ ᱫᱤᱱ ᱛᱮ ᱱᱩᱠᱩᱣᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱵᱤᱨ-ᱵᱵᱩᱨᱩ ᱩᱡᱟᱹᱲᱚᱜ ᱠᱟᱱ, ᱡᱚᱢᱟᱜ ᱟᱨ ᱛᱟᱦᱮᱱ ᱡᱟᱜᱟ ᱠᱚᱢᱟᱣᱚᱜ ᱠᱟᱱ ᱟᱨ ᱦᱟᱫᱚᱥ ᱮᱢᱟᱱᱱ ᱠᱷᱟᱹᱛᱤᱨ ᱛᱮ ᱠᱚᱢ ᱪᱟᱞᱟᱜ ᱠᱟᱱ ᱛᱟᱠᱚᱣᱟ| ᱱᱟᱦᱟᱜ ᱫᱚ ᱱᱩᱠᱩ ᱵᱟᱨ ᱛᱷᱚᱠ ᱨᱮᱠᱚ ᱦᱟᱹᱴᱤᱧ ᱟᱠᱟᱫ ᱠᱚᱣᱣᱟ|
ᱦᱚᱲᱢᱚ ᱦᱟᱹᱴᱤᱧ
ᱟᱨᱟᱜ ᱯᱟᱱᱰᱟ ᱠᱚᱣᱟᱜ ᱦᱚᱲᱢᱚ ᱨᱮᱭᱟᱜ ᱡᱤᱞᱤᱧ ᱫᱚ ᱟᱢᱫᱟᱡᱽ ᱕᱐-᱖᱘ ᱥᱤᱹᱢᱤᱹ ᱟᱨ ᱪᱟᱱᱫᱚᱞ ᱨᱮᱭᱟᱜ ᱡᱤᱞᱤᱧ ᱫᱚ ᱟᱢᱫᱟᱡᱽ ᱒᱘-᱕᱙ ᱥᱤᱹᱢᱤᱹ ᱦᱚᱭᱚᱜ ᱛᱟᱠᱚᱣᱟ |ᱮᱝᱜᱟ ᱟᱨ ᱟᱹᱱᱰᱤᱭᱟᱹ ᱯᱟᱱᱰᱟ ᱠᱚᱣᱟ ᱦᱚᱲᱢᱚ ᱨᱮᱭᱟᱜ ᱦᱟᱢᱟᱞ ᱫᱚ ᱓ᱹ᱗-᱖ᱹ᱒ ᱠᱤᱞᱚ ᱜᱽᱨᱟᱢ ᱟᱨ ᱓-᱖ ᱠᱤᱞᱚ ᱜᱽᱨᱟᱢ ᱦᱟᱹᱵᱤᱡ| ᱱᱩᱠᱩᱣᱟᱜ ᱜᱚᱴᱟ ᱦᱚᱲᱢᱚ ᱫᱚ ᱞᱩᱜᱩᱫ ᱟᱨᱟᱜ ᱩᱵ ᱛᱮ ᱫᱟᱯᱟᱞ ᱟᱠᱟᱱ ᱛᱟᱠᱚᱣᱟ| ᱦᱚᱲᱢᱚ ᱨᱮᱭᱟᱜ ᱞᱟᱛᱟᱨ ᱱᱟᱠᱷᱟ ᱨᱮᱭᱟᱜ ᱩᱵ ᱨᱮᱭᱟᱜ ᱨᱚᱝ ᱫᱚ ᱦᱮᱱᱫᱮ ᱜᱮ ᱛᱟᱦᱮᱱ ᱛᱟᱠᱚᱣᱟ| ᱱᱩᱠᱩᱣᱟᱜ ᱢᱮᱫᱦᱟ ᱫᱚ ᱜᱚᱞ ᱜᱮ ᱛᱟᱦᱮᱱ ᱛᱟᱠᱚᱣᱟ, ᱡᱚᱦᱟ ᱫᱚ ᱯᱚᱱᱰ ᱜᱮ, ᱞᱩᱛᱩᱨ ᱫᱚ ᱦᱤᱥᱟᱹᱵᱽ ᱨᱮᱭᱟᱜ ᱜᱮ|
ᱛᱟᱯᱟᱦᱮᱱᱱ
ᱱᱩᱠᱩ ᱯᱟᱱᱰᱟ ᱫᱚ ᱥᱩᱢᱩᱝ ᱦᱤᱢᱟᱞᱚᱭ ᱵᱩᱨᱩ ᱢᱟᱞᱟ ᱨᱮᱜᱮ ᱠᱚ ᱧᱟᱢᱚᱜ-ᱟ| ᱱᱩᱠᱩ ᱯᱟᱪᱷᱮ ᱱᱮᱯᱟᱞ ᱠᱷᱚᱱ ᱥᱟᱢᱟᱝ ᱪᱤᱱ ᱦᱟᱹᱵᱤᱡ ᱠᱚ ᱧᱟᱢᱚᱜ-ᱟ| ᱱᱤᱭᱟᱹ ᱠᱚ ᱵᱷᱤᱛᱨᱤ ᱨᱮ ᱛᱤᱵᱽᱵᱚᱛ, ᱥᱤᱧᱚᱛ ᱨᱮᱭᱟᱜ  ᱥᱤᱠᱠᱤᱱ, ᱟᱥᱟᱢ ᱟᱨ ᱵᱷᱩᱴᱟᱱ, ᱢᱤᱭᱟᱱᱢᱟᱨ ᱨᱮᱭᱟᱜ ᱠᱚᱸᱭᱮᱸ ᱨᱮᱭᱟᱜ ᱵᱤᱨ-ᱵᱩᱨᱩ ᱠᱚᱨᱮ, ᱮᱛᱚᱢ-ᱯᱟᱪᱷᱮ ᱪᱤᱱ, ᱭᱩᱱᱟᱱ ᱮᱢᱟᱱ ᱴᱚᱴᱷᱟ ᱠᱚᱨᱮ ᱯᱟᱱᱰᱟ ᱫᱚ ᱵᱮᱨᱮᱞ ᱟᱠᱟᱱ ᱢᱮᱱᱟᱜ ᱠᱚᱣᱟ| ᱠᱚᱸᱭᱮᱸ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱦᱚᱚᱸ ᱯᱟᱱᱰᱟ ᱠᱠᱚ ᱧᱟᱢᱚᱜ ᱜᱮᱭᱟ ᱢᱮᱱᱛᱮ ᱠᱚ ᱞᱟᱹᱭᱟ ᱢᱮᱱᱠᱷᱟᱱ ᱱᱤᱛ ᱦᱟᱹᱵᱤᱡ ᱛᱮ ᱡᱟᱦᱟᱱ ᱥᱟᱹᱵᱩᱛ ᱵᱟᱝ ᱧᱟᱢ ᱟᱠᱟᱱᱟ| ᱚᱱᱟ ᱜᱮ ᱢᱮᱜᱷᱟᱞᱚᱭ ᱨᱮᱦᱚᱸ ᱠᱚ ᱞᱟᱹᱭ ᱵᱟᱲᱟᱭᱟ
ᱪᱟᱹᱞ ᱪᱚᱞᱚᱱ
ᱟᱨᱟᱜ ᱯᱟᱱᱰᱟ ᱫᱚ ᱢᱤᱫ ᱜᱚᱴᱟᱝ ᱴᱚᱴᱷᱟ ᱠᱚ ᱟᱹᱭᱫᱟᱹᱨᱤ ᱡᱚᱝᱟ(territorial)। ᱟᱥᱚᱠᱟᱭᱮ ᱛᱮ ᱱᱩᱠᱩ ᱫᱚ ᱮᱥᱠᱟᱨ ᱜᱮᱠᱚ ᱛᱟᱦᱮᱱᱟ ᱮᱠᱟᱱ ᱵᱚᱸᱥ ᱵᱩᱫᱟᱹ ᱵᱟᱹᱰ ᱚᱠᱛᱮ ᱨᱮ ᱢᱚᱛᱚ ᱜᱮ ᱡᱩᱨᱤ ᱯᱟᱹᱨᱤ ᱫᱚ ᱠᱚ ᱛᱟᱦᱮᱱᱟ| ᱱᱩᱠᱩ ᱫᱚ ᱫᱟᱨᱮ ᱰᱟᱹᱨ ᱟᱨᱵᱟᱝ ᱰᱚᱸᱰᱦᱚᱨ ᱮᱢᱟᱱ ᱠᱚᱨᱮ ᱥᱤᱧ ᱢᱟᱨᱥᱟᱞ ᱫᱚ ᱠᱚ ᱜᱤᱛᱤᱡ ᱠᱚᱜ-ᱟ ᱟᱨ ᱧᱩᱛᱚᱜ ᱥᱟᱶ ᱥᱟᱶᱛᱮ ᱠᱚ ᱵᱤᱨᱤᱫ ᱦᱤᱡᱩᱜ-ᱟ| ᱞᱚᱞᱚ ᱫᱤᱱ ᱨᱮᱫᱚ ᱠᱟᱴᱟ ᱟᱠᱟ ᱠᱟᱛᱮ ᱠᱚ ᱡᱤᱨᱟᱹᱣ ᱠᱚᱜ-ᱟ ᱟᱨ ᱨᱮᱭᱟᱲ ᱫᱤᱱ ᱫᱚ ᱠᱩᱠᱩᱡ ᱠᱟᱛᱮ ᱪᱟᱱᱱᱰᱵᱚᱞ ᱵᱵᱚᱦᱚᱜ ᱥᱮᱡ ᱠᱟᱛᱮ ᱠᱚ ᱜᱤᱛᱤᱡ ᱠᱚᱜ-ᱟ| ᱯᱟᱱᱰᱟ ᱫᱚ ᱞᱚᱞᱚ ᱨᱟᱵᱟᱝ ᱟᱹᱰᱤ ᱢᱤᱫ ᱜᱜᱷᱟᱹᱲᱤ ᱛᱮᱠᱚ ᱟᱴᱠᱟᱨᱟ| ᱩᱱᱠᱩ ᱫᱚ ᱑᱗-᱒᱕ ᱰᱤᱜᱽᱨᱤ ᱨᱮᱭᱟᱜ ᱦᱚᱭ ᱦᱤᱥᱤᱫ ᱜᱮᱠᱚ ᱠᱩᱥᱤᱭᱟᱜ-ᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱤᱭᱟᱹᱞᱤ
ᱫᱷᱟᱹᱲ ᱥᱩᱛᱩᱨ
ᱯᱟ-ᱤᱛᱷᱟᱜᱚᱨᱟᱥ ᱯᱨᱟᱢᱮᱭ ᱭᱩᱠᱞᱤᱰᱭᱚ ᱡᱭᱟᱢᱤᱛᱤ ᱨᱮ ᱡᱟᱦᱟᱸ ᱥᱟᱢᱠᱚᱱ ᱛᱨᱤᱵᱷᱩᱡ ᱨᱮᱱᱟᱜ ᱯᱮᱭᱟ ᱥᱟᱤᱰ ᱛᱟᱞᱟ ᱨᱮ ᱢᱤᱫ ᱡᱚᱯᱚᱲᱟᱣ ᱞᱟᱹᱭ ᱜᱮ ᱯᱨᱟᱢᱮᱭ ᱠᱟᱱᱟ᱾ ᱱᱚᱶᱟ ᱯᱨᱟᱢᱮᱭ ᱫᱚ ᱧᱮᱞ ᱨᱮ ᱢᱤᱫ ᱥᱚᱢᱤᱠᱚᱨᱚᱱ  ᱞᱮᱠᱟᱛᱮ ᱟᱭᱢᱟ ᱞᱮᱠᱟ ᱥᱚᱫᱚᱨ ᱮᱢ ᱢᱮᱱᱟᱜ-ᱟ᱾
ᱡᱟᱦᱟᱸ c ᱥᱟᱢᱠᱚᱱ ᱛᱨᱤᱵᱷᱩᱡ ᱨᱮᱱᱟᱜ ᱠᱚᱨᱱ ᱨᱮᱱᱟᱜ ᱡᱮᱞᱮᱝ ᱢᱮᱱᱟᱜ-ᱟ ᱟᱨ a ᱟᱨ b ᱟᱨ ᱵᱟᱨᱭᱟ ᱵᱷᱩᱡᱟ ᱨᱮᱱᱟᱜ ᱡᱮᱞᱮᱝ ᱠᱟᱱᱟ᱾ ᱯᱟᱭᱛᱷᱜᱚᱨᱟᱥ ᱭᱩᱱᱟᱱ ᱨᱤᱱᱤᱡ ᱮᱞᱠᱷᱟᱣᱟᱱ ᱦᱚᱲ ᱮ ᱛᱟᱦᱮᱸᱜ ᱠᱟᱱᱟ᱾ ᱯᱨᱟᱢᱯᱨᱟ ᱞᱮᱠᱟᱛᱮ ᱩᱱᱤ ᱜᱮ ᱱᱚᱶᱟ ᱯᱨᱟᱢᱮᱭ ᱨᱮᱱᱟᱜ ᱠᱷᱚᱡ ᱧᱩᱛᱩᱢ ᱮ ᱧᱟᱢ ᱠᱮᱫᱟ᱾ ᱢᱮᱱ ᱞᱮᱠᱟᱛᱮ ᱢᱟᱱᱟᱜ ᱠᱟᱱᱟ ᱡᱮ ᱱᱚᱶᱟ ᱯᱨᱟᱢᱮᱭ ᱨᱮᱱᱟᱜ  ᱵᱟᱰᱟᱭ ᱩᱱᱤ ᱠᱷᱚᱱ ᱢᱟᱲᱟᱝ ᱫᱤᱱ ᱨᱮᱜᱮ ᱠᱷᱚᱡ ᱦᱩᱭ ᱟᱠᱟᱱᱟ᱾ ᱥᱤᱧᱚᱛ ᱨᱮᱱᱟᱜ ᱥᱮᱫᱟᱭ ᱜᱨᱟᱸᱛᱷ ᱵᱚᱫᱷᱟᱭᱟᱱ ᱥᱷᱩᱞᱵᱥᱩᱛᱨᱚ ᱨᱮ ᱱᱚᱶᱟ ᱯᱨᱟᱢᱮᱭ ᱮᱢ ᱦᱩᱭ ᱟᱠᱟᱱᱟ᱾ ᱱᱚᱶᱟ ᱫᱚ ᱥᱚᱫᱚᱨ ᱜᱮ ᱢᱮᱱᱟᱜ-ᱟ ᱡᱮ ᱵᱮᱵᱤᱞᱚᱱ ᱨᱮᱱ ᱮᱞᱠᱷᱟᱣᱟᱱ ᱦᱚᱸ ᱱᱚᱶᱟ ᱨᱮᱱᱟᱜ ᱥᱤᱫᱷᱟᱱᱛ ᱮ ᱵᱟᱫᱟᱭᱮᱫ ᱛᱟᱦᱮᱱᱟ ᱱᱚᱶᱟ ' ᱵᱚᱫᱷᱟᱭᱟᱱ- ᱯᱟᱭᱛᱷᱜᱚᱨᱟᱥ ᱯᱨᱟᱢᱮᱭ' ᱦᱚᱸ ᱠᱚ ᱢᱮᱛᱟᱣᱟᱜ ᱠᱟᱱᱟ᱾
ᱫᱷᱟᱹᱲ ᱥᱩᱛᱩᱨ ᱨᱮᱱᱟᱜ ᱢᱮᱱᱮᱛ
ᱫᱷᱟᱹᱲ ᱥᱩᱛᱩᱨ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ᱾ ᱡᱟᱦᱟᱸ ᱴᱟᱜ ᱜᱮ ᱠᱟᱹᱢᱤ ᱠᱚ ᱦᱩᱭᱩᱜ ᱠᱟᱱ ᱚᱱᱟ ᱥᱟᱶ ᱱᱚᱶᱟ ᱞᱮᱠᱟᱛᱮ ᱪᱟᱞᱟᱣ ᱟ᱾ ᱱᱚᱶᱟ ᱞᱣᱡᱨ ᱛᱮ ᱚᱠᱟ ᱮᱢᱟᱜ ᱰᱟᱦᱟᱨ ᱫᱚ ᱵᱟᱭ ᱯᱟᱱᱛᱮ ᱟ᱾ ᱫᱷᱟᱹᱲ ᱥᱩᱛᱩᱨ ᱠᱷᱟᱹᱛᱤᱨ ᱛᱮ ᱟᱹᱰᱤ ᱜᱟᱱ ᱵᱚᱛᱚᱵᱽ ᱠᱚ ᱵᱟᱱᱟᱣ ᱟᱠᱟᱱᱟ ᱡᱮᱞᱮᱠᱟ ᱯᱷᱤᱡᱤᱥ  ᱮᱞᱠᱷᱟ, ᱠᱮᱢᱤᱥᱴᱨᱤ, ᱮᱢᱟᱱ ᱟᱭᱢᱟ ᱜᱟᱱ ᱯᱚᱨᱚᱵᱽ ᱠᱚ ᱢᱮᱱᱟᱜ ᱫᱷᱟᱹᱲ ᱥᱩᱛᱩᱨ ᱛᱮ ᱜᱮ ᱵᱟᱱᱟᱜ ᱠᱟᱱᱟ ᱱᱟᱶᱟ ᱵᱮᱜᱚᱨ ᱡᱟᱦᱟᱱ ᱠᱟᱹᱢᱤ ᱜᱮ ᱵᱟᱝ ᱞᱮᱠᱷᱟᱜ ᱠᱟᱱᱟ᱾ ᱫᱷᱟᱹᱲ ᱥᱩᱛᱩᱨ ᱫᱚ ᱡᱟᱥᱛᱤ ᱫᱚ ᱟᱞᱜᱮᱵᱽᱨᱟ ᱵᱟᱱᱟᱣ ᱠᱚᱨᱮ ᱞᱟᱜᱟᱜ ᱠᱟᱱᱟ ᱾ ᱫᱷᱟᱹᱲ ᱥᱩᱛᱩᱨ ᱛᱮᱜᱮ ᱥᱟᱱᱟᱢ ᱜᱟᱱ ᱥᱚᱞᱭᱩᱞᱚᱡ ᱠᱚ ᱵᱟᱱᱟᱜ ᱠᱟᱱᱟ ᱱᱟᱶᱟ ᱨᱮ ᱟᱭᱢᱟ ᱞᱮᱠᱟᱱ ᱥᱩᱛᱩᱨ ᱠᱚ ᱛᱟᱦᱮᱱ ᱠᱟᱱᱟ, ᱟᱭᱢᱟ ᱞᱮᱠᱟᱱ ᱦᱟᱹᱴᱤᱧ ᱠᱚ ᱢᱮᱱᱟᱜ ᱟ᱾
ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ
ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ (ᱡᱟᱱᱟᱢᱺ ᱒᱕ ᱱᱚᱵᱮᱢᱵᱚᱨ ᱑᱙᱗᱑) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱱᱟᱦᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ|ᱩᱱᱤ ᱫᱚ ᱗ ᱡᱟᱱᱩᱣᱟᱨᱤ ᱒᱐᱑᱖ ᱢᱟᱹᱦᱤᱛ ᱠᱷᱚᱱ ᱛᱨᱤᱯᱩᱨᱟ ᱯᱚᱱᱚᱛ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱯᱟᱨᱥᱮᱛ ᱠᱟᱱᱟᱭ| ᱩᱱᱤᱭᱟᱜ ᱟᱹᱭᱩᱨ ᱛᱮ ᱒᱐᱑᱘ ᱮᱨᱢᱟ ᱨᱮᱭᱟᱜ ᱛᱨᱤᱯᱩᱨᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱒᱕ ᱥᱮᱨᱢᱟ ᱠᱷᱚᱱ ᱥᱟᱥᱚᱱ ᱨᱮ ᱛᱟᱸᱦᱮᱸ ᱠᱟᱱ ᱥᱤᱧᱚᱛ ᱠᱚᱢᱩᱱᱤᱥᱴ ᱯᱟᱨᱴᱤ (ᱢᱟᱨᱠᱥ ᱵᱟᱫᱤ) ᱥᱚᱨᱠᱟᱨ ᱠᱚ ᱦᱟᱨᱟᱣ ᱠᱮᱫᱮᱭᱟ| ᱩᱱᱤ ᱫᱚ ᱙ ᱢᱟᱨᱪ ᱒᱐᱑᱘ ᱦᱤᱞᱚᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱ ᱱᱟᱣᱟ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱠᱤᱨᱭᱟᱹᱭ ᱦᱟᱛᱟᱣ ᱠᱮᱫᱟ|
ᱮᱛᱚᱦᱚᱵ ᱡᱤᱭᱚᱱ
᱒᱕ ᱱᱚᱵᱮᱢᱵᱚᱨ ᱑᱙᱗᱑ ᱢᱟᱹᱦᱤᱛ ᱨᱮ ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ ᱫᱳ ᱨᱟᱡᱽ ᱫᱷᱚᱨ ᱱᱚᱜᱚᱨ, ᱜᱚᱢᱟᱛᱤ ᱦᱚᱱᱚᱛ, ᱛᱨᱤᱯᱩᱨᱟ ᱯᱚᱱᱚᱛ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤᱭᱟᱜ ᱡᱟᱱᱟᱢ ᱢᱟᱲᱟᱝ ᱩᱱᱤ ᱨᱮᱱ ᱮᱝᱜᱟᱛ ᱟᱯᱟᱛ ᱫᱚ ᱥᱟᱝᱟᱝ ᱯᱟᱠᱤᱥᱛᱟᱱ ᱱᱟᱦᱟᱜ ᱵᱟᱝᱞᱟᱫᱮᱥ ᱠᱷᱚᱱ ᱠᱤᱱ ᱦᱮᱡ ᱞᱮᱱᱟ, ᱨᱤᱯᱷᱩᱡᱤ ᱨᱩᱯ ᱛᱮ| ᱩᱱᱤ ᱨᱮᱱ ᱟᱯᱟᱛ ᱫᱚ ᱒᱗ ᱡᱩᱱ ᱑᱙᱖᱗ ᱥᱮᱨᱢᱟ ᱠᱷᱚᱱ ᱥᱤᱧᱚᱛ ᱨᱮᱱ ᱱᱟᱜᱟᱨᱤᱭᱟᱹ ᱠᱟᱱᱟᱭ|ᱩᱱᱤ ᱫᱚ ᱟᱡᱟᱜ ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱥᱠᱩᱞ ᱛᱨᱤᱯᱩᱨᱟ ᱨᱮ ᱵᱤᱛᱟᱹᱣ ᱞᱮᱫᱟ, ᱛᱨᱤᱯᱩᱨᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱛᱟᱣ ᱛᱟᱭᱱᱚᱢ ᱨᱟᱥᱴᱨᱤᱭᱚ ᱥᱣᱚᱝ ᱥᱮᱵᱚᱠ ᱥᱚᱝᱜᱷᱚ ᱨᱮ ᱠᱟᱹᱢᱤ ᱞᱟᱹᱜᱤᱫ ᱫᱤᱞᱞᱤ ᱛᱮᱭᱮ ᱥᱮᱱ ᱮᱱᱟ| ᱑᱕ ᱥᱮᱨᱢᱟ ᱛᱟᱭᱱᱚᱢ ᱟᱨᱦᱚᱸ ᱩᱱᱤ ᱫᱚ ᱛᱨᱤᱯᱩᱨᱟ ᱛᱮᱭᱮ ᱨᱩᱣᱟᱹᱲ ᱦᱮᱡ ᱮᱱᱟ|
ᱠᱮᱨᱤᱭᱟᱨ
᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱪᱟᱱᱫᱚ ᱨᱮ ᱛᱨᱤᱯᱩᱨᱟ ᱯᱚᱱᱚᱛ ᱯᱟᱨᱥᱮᱛ ᱠᱷᱚᱱ ᱥᱩᱫᱷᱸᱫᱨᱟ ᱫᱟᱥ ᱜᱩᱯᱛᱟ (ᱚᱠᱚᱭ ᱫᱚ ᱟᱹᱰᱤ ᱟᱭᱢᱟ ᱫᱤᱱ ᱛᱨᱤᱯᱩᱨᱟ ᱯᱚᱱᱚᱴ ᱨᱮ ᱯᱟᱨᱥᱮᱛ ᱦᱩᱫᱟᱹ ᱨᱮᱭᱮ ᱛᱟᱸᱦᱮᱸ ᱠᱟᱱ) ᱠᱚ ᱚᱪᱚᱜ ᱠᱟᱛᱮ, ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ ᱠᱚ ᱵᱟᱦᱟᱞ ᱠᱮᱫᱮᱭᱟ|ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱟᱨ ᱒᱐᱑᱘ ᱥᱮᱨᱢᱟ ᱨᱮᱭᱮ ᱮᱛᱚᱦᱚᱵ ᱠᱮᱫᱟ ᱵᱤᱫᱷᱟᱱ ᱥᱚᱵᱷᱟ ᱨᱮᱭᱟᱜ ᱯᱚᱨᱪᱟᱨ ᱠᱷᱚᱱ| ᱩᱱᱤ ᱟᱡᱟᱜ ᱯᱚᱪᱟᱨ Tripura Tribal Areas Autonomous District Council ᱠᱷᱚᱱᱮ ᱮᱦᱚᱵ ᱞᱮᱫᱟ, ᱚᱠᱟ ᱨᱮ ᱫᱚ ᱥᱤᱹᱯᱤᱹᱮᱢᱹ ᱨᱮᱭᱟᱜ ᱜᱟᱲᱛᱟᱸᱦᱮᱸ ᱠᱟᱱ|
ᱳᱵᱟᱭᱫᱩᱞ ᱠᱟᱫᱮᱨ
ᱳᱵᱟᱭᱫᱩᱞ ᱠᱟᱫᱮᱨ (ᱡᱟᱱᱟᱢ: ᱑ ᱡᱟᱱᱩᱣᱟᱨᱤ ᱑᱙᱕᱒) ᱫᱚ ᱵᱟᱝᱞᱟᱫᱮᱥ ᱟᱣᱟᱢᱤᱞᱤᱜᱽ ᱨᱮᱱ ᱯᱟᱨᱥᱮᱛ ᱟᱨ ᱥᱚᱲᱚᱠ ᱯᱚᱨᱤᱵᱚᱦᱚᱱ ᱟᱨ ᱥᱮᱛᱩ ᱢᱚᱱᱛᱨᱤ ᱠᱟᱱᱟᱭ᱾ ᱱᱳᱣᱟᱠᱷᱟᱞᱤ-᱕ ᱥᱚᱝᱥᱚᱫᱤᱭᱳ ᱟᱥᱚᱱ ᱠᱷᱚᱱ ᱩᱱᱤ ᱫᱚ ᱟᱣᱟᱢᱤᱞᱤᱜᱽ ᱠᱷᱚᱱ ᱮᱭᱟᱭ, ᱟᱨᱮ, ᱜᱮᱞ ᱟᱨ ᱜᱮᱞ ᱢᱤᱫ ᱱᱤᱨᱵᱟᱪᱚᱱ ᱨᱮᱭ ᱱᱤᱨᱵᱟᱪᱤᱛᱚ ᱟᱠᱟᱱᱟ᱾ ᱥᱮᱠᱷ ᱦᱟᱥᱤᱱᱟᱜ ᱟᱜ ᱯᱟᱹᱦᱤᱞ ᱢᱚᱱᱛᱨᱤ ᱥᱚᱵᱷᱟ ᱨᱮ ᱩᱱᱤ ᱫᱚ ᱡᱩᱵᱳ, ᱠᱨᱤᱲᱟ ᱟᱨ ᱥᱚᱝᱥᱠᱨᱤᱛᱤ ᱯᱨᱚᱛᱤᱢᱚᱱᱛᱨᱤᱭ ᱛᱟᱸᱦᱮᱸᱠᱟᱱᱟ᱾ ᱒᱐᱐᱑᱑ ᱨᱮ ᱩᱱᱤ ᱫᱚ ᱥᱚᱲᱚᱠ ᱯᱚᱨᱤᱵᱚᱦᱚᱱ ᱟᱨ ᱥᱮᱛᱩ ᱢᱚᱱᱛᱨᱤ ᱨᱮᱱᱟᱜ ᱠᱟᱹᱢᱤᱭ ᱧᱟᱢ ᱟᱠᱟᱫᱟ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱒᱓ ᱚᱠᱴᱚᱵᱚᱨ ᱟᱣᱟᱢᱤᱞᱤᱜᱽ ᱨᱮᱱᱟᱜ ᱒᱐ ᱟᱜ ᱥᱚᱢᱢᱮᱞᱚᱱ ᱨᱮ ᱩᱱᱤ ᱫᱚ ᱥᱟᱫᱷᱟᱨᱚᱱ ᱥᱚᱢᱯᱟᱫᱚᱠ ᱦᱤᱥᱟᱹᱵᱛᱮ ᱱᱤᱨᱵᱟᱪᱤᱛᱚ ᱟᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱒᱑ ᱟᱜ ᱥᱚᱢᱢᱮᱞᱚᱱ ᱨᱮᱦᱚᱸ ᱩᱱᱤ ᱚᱱᱟ ᱯᱚᱫᱽ ᱨᱮᱜᱮ ᱫᱚᱲᱦᱟᱛᱮᱭ ᱱᱤᱨᱵᱟᱪᱤᱛᱚ ᱟᱠᱟᱱᱟ᱾ ᱨᱟᱡᱟᱨᱤ ᱥᱟᱶ ᱩᱱᱤ ᱫᱚ ᱵᱟᱝᱞᱟᱨ ᱵᱟᱱᱤ ᱧᱩᱛᱩᱢᱟᱱ ᱢᱤᱫᱴᱮᱱ ᱠᱷᱚᱵᱚᱨ ᱠᱟᱜᱳᱡᱽ ᱨᱮ ᱥᱚᱦᱚᱠᱟᱨᱤ ᱥᱚᱢᱯᱟᱫᱚᱠᱮ ᱛᱟᱸᱦᱮᱸᱠᱟᱱᱟ᱾
ᱮᱛᱦᱚᱵ ᱡᱤᱭᱚᱱ
ᱳᱵᱟᱭᱫᱩᱞ ᱠᱟᱫᱮᱨ ᱫᱚ ᱑᱙᱕᱒ ᱥᱮᱨᱢᱟ ᱨᱮᱱᱟᱜ ᱑ ᱡᱟᱱᱩᱣᱟᱨᱤ ᱨᱮ ᱱᱳᱣᱟᱠᱷᱟᱞᱤ ᱦᱚᱱᱚᱛ ᱨᱮᱱᱟᱜ ᱠᱳᱢᱯᱟᱱᱤᱜᱚᱸᱡᱽ ᱛᱷᱚᱱᱟ ᱨᱮ ᱨᱟᱡᱟᱯᱩᱨ ᱟᱛᱚ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱢᱳᱥᱟᱨᱚᱯᱷ ᱦᱳᱥᱮᱱ ᱟᱨ ᱜᱚᱜᱚ ᱫᱚ ᱯᱷᱚᱡᱤᱞᱟᱛᱩᱱᱱᱮᱪᱷᱟ᱾ ᱠᱟᱫᱮᱨ ᱫᱚ ᱵᱚᱥᱩᱨᱦᱟᱴ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱷᱚᱱ ᱮᱥ ᱮᱥ ᱥᱤ ᱯᱟᱥ ᱟᱠᱟᱫᱟᱭ᱾ ᱤᱱᱟᱹ ᱛᱟᱭᱚᱢ ᱱᱳᱣᱟᱠᱷᱟᱞᱤ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱷᱚᱱ ᱮᱭᱤᱪ ᱮᱥ ᱥᱤ ᱯᱟᱥ ᱠᱟᱛᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱵᱷᱚᱨᱛᱤᱭᱮᱱᱟ᱾ ᱚᱸᱰᱮ ᱠᱷᱚᱱ ᱨᱟᱥᱴᱨᱚ ᱵᱤᱜᱜᱟᱱ ᱨᱮ ᱚᱱᱟᱨᱥ ᱮ ᱯᱟᱲᱦᱟᱣ ᱟᱠᱟᱱᱟ᱾ ᱟᱡ ᱵᱟᱹᱦᱩ ᱫᱚ ᱤᱥᱨᱟᱛᱩᱱᱱᱮᱪᱷᱟ ᱠᱟᱫᱮᱨ᱾
ᱥᱟᱝᱵᱟᱫᱤᱠᱚᱛᱟ ᱟᱨ ᱚᱞ ᱠᱚ
ᱳᱵᱟᱭᱫᱩᱞ ᱠᱟᱫᱮᱨ ᱫᱚ ᱨᱟᱡᱟᱨᱤ ᱥᱟᱶ ᱠᱤᱪᱷᱩᱫᱤᱱ ᱫᱚ ᱥᱟᱝᱵᱟᱫᱤᱠᱚᱛᱟ ᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱟᱨ ᱠᱤᱪᱷᱩᱜᱟᱱ ᱯᱚᱛᱚᱵ ᱦᱚᱸᱭ ᱚᱞ ᱟᱠᱟᱫᱟ᱾ ᱩᱱᱤ ᱫᱚ ᱙ ᱜᱚᱴᱟᱝ ᱯᱚᱛᱚᱵᱮ ᱚᱞ ᱟᱠᱟᱫᱟ᱾
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ)
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱚᱢᱞᱩᱠ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱪᱷᱟᱹᱴᱭᱟᱹᱨ
ᱱᱚᱣᱟ ᱵᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱯᱷᱩᱨᱜᱟᱹᱨᱤᱭᱟᱹ ᱵᱤᱨ ᱢᱟᱛᱚᱝᱜᱤᱱᱤ ᱦᱟᱡᱽᱨᱟ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱑᱘᱖᱙ ᱥᱟᱞ ᱨᱮ ᱦᱚᱜᱽᱞᱟ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱱᱤᱛᱚᱜ ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱵᱚᱱᱚᱛ ᱠᱟᱱᱟ ᱾ ᱒᱙ ᱥᱮᱯᱴᱮᱢᱵᱚᱨ ᱑᱙᱔᱒ ᱥᱟᱞ ᱨᱮ ᱛᱚᱢᱞᱩᱠ ᱯᱩᱞᱤᱥ ᱥᱴᱮᱥᱚᱱ ᱥᱟᱢᱟᱝ ᱯᱩᱞᱤᱥ ᱮ ᱩᱱᱤ ᱫᱚ ᱴᱷᱩ ᱜᱚᱡ ᱞᱮᱫᱮᱭᱟᱭ ᱛᱟᱦᱮᱸᱫ ᱾
ᱚᱛᱱᱚᱜ
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱵᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱠᱷᱟᱨᱩᱭ, 22.40858°N, 87.91282°W ᱨᱮ ᱢᱮᱱᱟᱜᱼᱟ ᱾
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱳᱞᱟᱜᱷᱟᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱦᱟᱵᱽᱲᱟ ᱦᱚᱱᱚᱛ ᱨᱮ ᱵᱚᱜᱽᱱᱟᱱ II ᱟᱨ ᱥᱭᱟᱢᱯᱩᱨ II ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱨᱩᱯᱱᱟᱨᱟᱭᱚᱱ ᱯᱟᱨᱚᱢ, ᱮᱛᱚᱢ ᱨᱮ ᱛᱚᱢᱞᱩᱠ ᱟᱨ ᱠᱳᱞᱟᱜᱷᱟᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱛᱚᱢᱞᱩᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱙᱗.᱘᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱕᱒ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱘᱗ ᱢᱚᱣᱡᱟ ᱟᱨ ᱘᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱳᱞᱟᱜᱷᱟᱴ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱚᱛᱟᱨᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱙᱙,᱒᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘᱓,᱙᱘᱗ ᱦᱚᱲ ᱫᱚ ᱟᱹᱛᱩ ᱨᱮ ᱑᱕,᱒᱒᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱓,᱑᱔᱔ (᱕᱒%) ᱠᱚᱲᱟ ᱟᱨ ᱙᱖,᱐᱖᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱒,᱐᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱑,᱒᱓᱙ (᱕.᱖᱔%) ᱟᱨ ᱟᱹᱫᱤᱵᱟᱹᱥᱤ ᱒᱔᱖ (᱐.᱑᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱟᱠᱰᱤᱦᱤ (᱕,᱔᱗᱗) ᱟᱨ ᱥᱟᱱᱛᱤᱯᱩᱨ (᱙,᱗᱔᱖) ᱾
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ (᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱞᱞᱳᱠ (᱓,᱕᱖᱕), ᱠᱚᱠᱷᱚᱨᱫᱟ (᱒,᱙᱓᱐) ᱟᱨ ᱨᱟᱹᱜᱷᱩᱱᱟᱛᱷᱯᱩᱨ (᱒,᱐᱗᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱕᱔,᱐᱙᱓ ᱜᱚᱴᱟᱝ (᱘᱖.᱙᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱕,᱐᱙᱓ (᱕᱕%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱖᱙,᱐᱐᱐ (᱔᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱗᱖% ᱦᱚᱲ ᱠᱚ ᱨᱚᱲᱟ ᱾
ᱦᱮᱡ ᱥᱮᱱ
ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱫᱚ ᱯᱟᱸᱥᱠᱩᱲᱟ-ᱦᱚᱞᱫᱤᱭᱟ ᱞᱟᱭᱤᱱ ᱴᱷᱮᱱ ᱢᱤᱫ ᱥᱟᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱑᱙᱖᱘ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱟᱨ ᱑᱙᱗᱔-᱗᱖ ᱥᱟᱞ ᱨᱮ ᱱᱚᱣᱟ ᱤᱞᱮᱠᱨᱤᱯᱷᱤᱰ ᱞᱮᱱ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱒ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱘,᱕᱑᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱗᱗᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱔᱙᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱖,᱔᱕᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱦᱤᱫᱽ ᱢᱟᱛᱚᱝᱜᱤᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱘᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱕ ᱜᱚᱴᱟᱝ ᱟᱹᱛᱩ ᱨᱮᱫᱚ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱖ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱷᱟᱭᱪᱩᱝ ᱵᱷᱩᱴᱤᱭᱟ
ᱵᱷᱟᱭᱪᱩᱝ ᱵᱷᱩᱴᱤᱭᱟ (ᱡᱟᱱᱟᱢ ᱒᱕ ᱰᱤᱥᱮᱢᱵᱚᱨ ᱑᱙᱗᱖) ᱟᱨᱵᱟᱝ ᱵᱟᱭᱪᱩᱝ ᱵᱷᱩᱛᱤᱭᱟ ᱫᱚ ᱥᱤᱧᱚᱛ ᱨᱤᱱᱤᱡ ᱢᱟᱨᱮ ᱯᱨᱚᱯᱷᱮᱥᱚᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱴᱨᱟᱭᱠᱚᱨ (striker) ᱞᱮᱠᱟᱛᱮ ᱮᱱᱮᱡ ᱛᱟᱦᱮᱸᱫ ᱾. ᱡᱮᱡᱮᱛᱤᱭᱟᱹᱨᱤ ᱛᱷᱚᱠ ᱨᱮ ᱵᱷᱩᱴᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱪᱤᱸᱰᱩ ᱮᱱᱮᱡ ᱨᱤᱱᱤᱡ ᱟᱨᱥᱟᱞ ᱥᱟᱵᱤᱡ (torchbearer) ᱢᱮᱱᱛᱮ ᱠᱚ ᱢᱮᱛᱟᱭᱟ ᱾ ᱩᱱᱤ ᱫᱚ ᱟᱡᱟᱜ ᱛᱷᱟᱹᱭᱟᱹ ᱨᱮᱱᱟᱜ ᱥᱠᱤᱞ ᱧᱮᱞ ᱠᱟᱛᱮ "ᱥᱤᱠᱤᱢᱤᱥ ᱥᱱᱟᱭᱯᱚᱨ (Sikkimese Sniper)" ᱢᱮᱱᱛᱮ ᱦᱚᱸ ᱠᱚ ᱵᱟᱭᱱᱟ ᱮᱭᱟ ᱾ ᱯᱮ ᱫᱷᱟᱣ ᱤᱱᱰᱤᱭᱟᱱ ᱯᱞᱮᱭᱟᱨ ᱚᱯᱷ ᱫᱤ ᱭᱟᱨ ᱢᱟᱹᱱ ᱟᱢᱮᱴᱤᱭᱟᱹ ᱟᱭᱤᱹ ᱮᱢᱹ ᱵᱤᱡᱚᱭᱟᱱ ᱢᱮᱱ ᱞᱮᱠᱟᱛᱮ, ᱵᱷᱩᱴᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰ ᱞᱟᱹᱜᱤᱫ ᱪᱟᱸᱫᱚ ᱵᱚᱸᱜᱟᱭᱤᱡ ᱜᱤᱯᱷᱴ ᱠᱟᱱᱟᱭ ᱾